
Første Afsnit. Indledning. 



S i- 

Forord. 

1 Oktober Maaned f. A. beviste Prof. Dr. Jul. Ficker i 
Innsbruck mig den Ære at sende mig et Sær-Aftryk af sin 
Afhandling »Das longobardische und die scandinavischen 
Rechte«, trykt i Mittheil. d. Instit. f. oesterr. Geschichtsfor- 
schung XXII. Allerede ved første Gennemlæsning af dette 
Arbejde saa jeg, at det egentlig helt og holdent sigtede paa 
min i 1898 udgivne Bog *Edktus Rotari, Studier vedrørende 
Langobardernes Nationalitet«. F. tog Afstand fra de af mig 
formentlig vundne Resultater i flere Retninger. I sine Bøger 
om Arvefølgen i de østgermanske Retssystemer har F. allerede 
tidligere fremsat den Paastand, at langobardisk Ret er øst- 
germansk, ikke vestgermansk Ret, og at den nærmest slutter 
sig til Gotlands gamle Ret og Gulatingets Ret. I Modsætning 
tildels dertil har jeg hævdet, at langobardisk Ret nærmest 
slutter sig til Gotlands gamle Ret, de svenske Gota-Stammers 
Ret og gammel dansk Ret. Særligt formente jeg at have 
paavist i min fornævnte Bog en inderlig Forbindelse imellem 
langobardisk og dansk Ret. 

Som jeg maatte vente, har F. Long. 3, 50, fastholdt 
Rigtigheden af sin Anskuelse. Hele hans store Værk om 
Arvefølgen i de østgermanske'Retssystemer er bygget paa 
dette Grundlag. Paa den anden Side formener jeg ogsaa 
fuldt ud at maatte fastholde min Anskuelse. Ligeoverfor en 
saa hensynsfuld og fuldt ud loyal Modstander som F. anser 



jeg det for min Pligt straks at indrømme, at jeg paa et enkelt 
Punkt, se særligt § 8 nedenfor, har taget fejl ved Forstaaelsen 
af langobardisk Arvefølge; men iøvrigt tror jeg vedblivende 
og hævder vedblivende, at langobardisk Ret mest nærmer sig 
dansk Ret og paa mange vigtige Punkter endogsaa i den 
Grad falder sammen dermed, at det maa vække den største 
Opmærksomhed. 

F. støtter, som allerede i min Ed. Ro. 4 bemærket, sin 
Paastand om det inderlige Slægtskab imellem langobardisk og 
Gu.' Ret saagodtsom udelukkende paa Reglerne om Arve- 
følgen, og denne Paastand er fastholdt i den nye i Mittheil. 
offentliggjorte Afhandling(Long.). Naar jeg altsaa skulde under- 
søge nærmere denne Paastands Rigtighed, blev det nødvendigt 
for mig yderligere end allerede sket at søge at udfinde Reg- 
lerne i den langobardiske Arveret. Men her mødte den Vanske- 
lighed, at jeg ikke formente at kunne slutte mig til nogen af 
de Fremstillinger, som hidtil i saa Henseende ere givne. Navn- 
lig fandt jeg hos dem alle den Hovedmangel, som for mig 
stiller sig som ret afgørende, at ingen af disse Fremstillinger 
tilstrækkeligt skiller imellem Fællig og Arv. Jeg har paa- 
klaget denne Mangel i min Ed. Ro., og jeg gentager den her. 
Det er for mig Hovedgrunden, hvorfor jeg ikke kan slutte 
mig til den Betragtning, at langobardisk Ret saa meget ligner 
norsk Ret, og det er ogsaa det Hovedsynspunkt, som bør 
gøres gældende ved Fremstillingen af den langobardiske Arve- 
følge. Ti der er ikke et eneste af de germanske Retssystemer, 
i hvilket man kan øjne Forskellen imellem Fællig og Arv i 
den Grad som i det langobardiske. Men næst efter det kom- 
mer dansk Ret. Havde vi Reglerne fyldigere udviklede i 
Gotlændernes gamle Love, er det muligt, at Gotlands Ret 
kunde staa ved Siden af dansk Ret i saa Henseende; men 
Reglerne i Gotlandsloven ere for springende, til at man ret 
kan danne sig et fyldigt Billede derfra. 

Følgen af foranførte har været den, at jeg har anset det 
rigtigt i det væsentlige at give en Fremstilling af Langobar- 
dernes gamle Fællig- og Arveregler, saaledes som jeg har 
opfattet dem. Resultatet heraf vil komme til at foreligge i 
det følgende. Det er gaaet her, som jeg allerede bebudede 

i min Ed. Ro. 152, at man ved Gennemarbeidelse af de 
langobardiske Retsregler vilde finde nye Lighedspunkter imel- 
lem langobardisk og dansk Ret. De Grundbetragtninger der- 
for, som ere udviklede i min Ed. Ro. om Langobardernes 
Slægtskab med os Nordboere og særligt da med de syd- 
skandinaviske Stammer, ere ikke alene ikke blevne svækkede, 
men have endogsaa yderligere fæstnet sig. Det er virkelig 
vedblivende min Anskuelse, at de gamle Sagn om Langobar- 
dernes Udvandring fra Norden have god Grund at staa paa. 

Afset fra Reglerne om Fællig og Arv vil der ikke blive 
mange Punkter yderligere at gennemgaa. Meget er udviklet 
i mit tidligere Skrift, og herimod er ikke gjort ret mange 
Indsigelser. Enkelte Spørgsmaal er det dog blevet anset 
formaalstjenligt at medtage, og disse ville blive behandlede 
efter Reglerne om Arv. 

Den Modtagelse, min tidligere Bog har faaet, giver mig 
Haab om, at ogsaa dette Skrift vil blive modtaget med Vel- 
villie. Medlem af det franske Institut, R. Dareste, har i det 
ansete franske Tidsskrift Novvelle Revue historique de droit 
frangais et étranger XXIV. 143 — 55, givet min Ed. Ro. en 
udførlig og smigrende Omtale, og paa lignende Maade har 
en aabenbart sagkyndig Mand under Mærket A. T. i TfR. 
*3- 339 — 44 udtalt en uforbeholden Tak for fornævnte Arbeide. 
Det er mig en kær Pligt at bringe disse Mænd min Tak for 
deres Udtalelser. 



S 2- 
Den Fickerske Metode. 

Ho ved- Anken, jeg har rettet imod F.s Skrift, »Unter- 
suchungen zur Erbenfolge der ostgermanischen Rechtec , hvoraf 
allerede er udkommet mindst halvfjerde meget stærke Bind, 
sigter paa hans Systematisering af de saakaldte østgermanske 
Retssystemer. F. rubricerer disse paa følgende Maade, U. § 387 : 

Som det let vil ses af enhver, der blot har noget Kend- 
skab til nordisk Ret, findes der i denne Gruppering nogle 
ret mærkelige Ting. Disse Systemer kaldes alle »Urrechte«, 
og Meningen med Grupperingen skal være den at vise Slægt- 
skabet indbyrdes imellem Retssystemerne, saaledes som det 
kunde antages oprindeligt at have været. Her tager det sig 
imidlertid besynderligt ud at se islandsk Ret figurere, islandsk 
Ret, som vitterligt, U. § 148, Maurer Retsk. 72, Amira NGOR. 
2. 1, 6, først har udviklet sig i det 10. Aarh. Men endnu 
mere besynderligt ser det ud at se i Grupperingen islandsk 
Ret skilt fra FrL. og Gu. og sat i den saakaldte gotiske 
Gruppe, imedens FrL. og Gu. hver for sig, men med nogle 
andre Retssystemer danne deres særlige Gruppe. Ti det er 
dog ligesaa vitterligt, at islandsk Ret er udsprungen af norsk 

Ret og ganske særligt da af vestnorsk Ret. Hele Stykker af 
disse norske Retsbøger ere gaaede over i Graagaasen. 

Men et absolut Feilgreb turde det være med F. at bygge 
en saadan Systematisering op paa Basis af et enkelt Moment, 
paa Basis af Arvefølgen. F. er overhovedet ikke den rette 
Mand til at hævde denne Paastand; ti det er netop F. selv, 
der tidligere i Mittheil. Ergb. 2. 455 f. hævdede den Anskuelse, 
at det var Reglerne om Formynderskab og Ægteskab, der vare 
de afgørende til at bestemme Slægtskabets Nærhed imellem 
Retssystemerne. Dengang stod derfor gotisk Ret nærmest 
ved langobardisk Ret; dansk Ret indtog en Mellemstilling, og 
norsk Ret stod af de nordiske Retssystemer længst borte fra 
langobardisk Ret. Nu er Arvefølgen bleven det afgørende, 
og nu hævdes det med ligesaa stor Bestemthed, at Gulatingets 
Ret er den, som ved Siden af Gotlands gamle Ret staar 
langobardisk Ret nærmest. 

I saa Henseende henviser F. til det i U. §5 1, 11, 157 
udviklede. Men det er næppe nogen muligt paa noget af 
disse Steder at se det afgørende Bevis for denne Paastands 
Rigtighed. 

Det kan være rigtigt nok, at Reglerne om Aivefølgen 
kunne være veiledende og væsentligt veiledende ved foran 
anførte Spørgsmaals Besvarelse; men afgørende kan hverken 
det eller noget andet enkelt Moment være. Man kunde vel 
endog gaa et Skridt videre og indrømme F., at Arvefølge- 
ordningen er et af de vigtigste Momenter, som kunne findes. 
Selvfølgelig kommer det her an paa at finde det eller de 
Momenter, som maa antages at have den største Alder tilbage 
i Fortiden, og som tillige kunde tænkes at have holdt sig 
mest konstant igennem Aarhundrederne. I saa Henseende 
kommer Arvefølgen — ret forstaaet vel at mærke — sikkert 
med. Men at andre Familieforhold eller overhovedet andre 
Retsregler end netop Retsreglerne om Arvefølgen ikke ogsaa 
skulde komme i Betragtning, kan ikke paa nogen Maade 
indrømmes. 

F. har her vistnok selv tidligere været inde paa en lige- 
saa rigtig Vej, da han hævdede Ægteskabets eller — man 
kunde vel snarere sige — de legitime Kønsforbindelsers Be- 



tydning. De have utvivlsomt ogsaa høi Ælde, og de have 
sikkert ogsaa holdt dem temmelig konstant gennem Tiderne, 
maaske endog mere konstant end Arvefølgeordningen. 

Overhovedet ere Familierettens Regler sikkert meget vei- 
ledende ved Bedømmelse af Slægtskab imellem Retssystemerne, 
og rigtigt forstaaede ere de maaske endog den Del af Syste- 
met, som kan give den bedste Vejledning. Vi genfinde saa- 
ledes hos Indo-Arierne mangfoldige af de samme Regler i 
disse Forhold, som vi netop ogsaa finde hos Langobarderne 
og hos vore nordiske Forfædre cfr. Jolly 49, 51, 56, 64, 66, 
76, 80 mfl. 

Men som Helhed betragtet gaar det ikke an at bygge 
paa et enkelt Moment i saa Henseende. Det har jeg tidli- 
gere forekastet F., se min Ed. Ro. 5, og det gentager jeg 
her. Naar F. derfor nu, Long. 50, mener, at naar to For- 
skere komme til et saa forskelligt Resultat som han og jeg, 
idet F. stiller langobardisk Ret nærmest ved Gulatingets Ret, 
medens jeg hævder dets store Slægtskab med de sydskandi- 
naviske Retssystemer og da specielt med dansk Ret — der i 
saa Fald maa være en Feil i Metoden, saa drister jeg mig 
til at tro, at Feilen ligger i F.' Metode og ikke i min. Ti 
F. bygger sit System op paa Basis af Arvefølgen og lægger 
endogsaa Hovedvægten paa Arvefølgen i Sidelinierne, imedens 
jeg i Ed. Ro. har søgt saavidt muligt at gennemsøge det 
langobardiske Retssystem og udaf alle Dele af dette at sam- 
menstille Reglerne derfra med de nordiske, At dette er en 
langt sikkrere . Vei at gaa, derom kan der næppe være nogen 
Tvivl, og jeg kan egentlig heller ikke i F.' Modskrift finde 
noget Sted, hvor min Metodes Rigtighed er bleven bestridt. 
F. imødegaar nogle — men da ogsaa kun nogle — af de af 
mig fra Systemerne hentede Paralleller ; men dertil indskrænker 
Angrebet sig ogsaa, idet jeg paa den anden Side maa ind- 
rømme og anerkende, at Værdien af mit Arbejde ikke derved 
underkendes fra F.' Side. 

Fællig. Arv. 

Den almindelige Anskuelse iblandt Retshistorikerne er 
den, at al Arveret er udsprungen af et gammelt Ætfællig, 
Amira Gr. 158, Erbf. 213 f., Schr. RG. 70, 318, 328, Nordstr. 
2. 181, Brandt i. 143. F. Long. 46, U. § 552 f. er af en 
anden Mening. Spørgsmaalet er ikke let at afgøre. Men for 
de Retssystemers Vedkommende, hvormed vi her fortrinsvis 
have at gøre, maa vi foreløbig lade dette Spørgsmaal ligge. 
Som Lovene foreligge med Hensyn til disse Systemer, er det 
temmelig sikkert, hvorledes Sagen staar. Dansk Ret og lango- 
bardisk Ret har nemlig Ætfællig, og norsk Ret kender ikke 
et saadant. Ved Siden heraf kender dansk og langobardisk 
Ret ogsaa en ren Arveret. Der er altsaa den Forskel imel- 
lem dansk og langobardisk Ret paa den ene Side og norsk 
Ret paa den anden, at de to Systemer kende baade Fællig 
og Arv, imedens det tredie kun kender Arv og intet Fællig. 
Selvfølgelig gør dette en ikke saa ringe Forskel; vi ville se 
dette nærmere senere. 

I dansk og langobardisk Ret hviler desuden Fællig og 
Arv hver for sig paa væsentligt forskellige Principer. For 
Fællig gælde andre Regler end for Arv. Fælliget omfatter 
hovedsagentlig den nærmere Familiekres, Arv vedrører hoved- 
sagentlig den fjernere. Fælligets Virkninger vare ogsaa for- 
skellige fra dem, som viste sig, naar der blev Tale om Arv. 

Det er derfor nødvendigt i Fremstillingen at sondre imel- 
lem disse to Forhold. Men Sammenligningen imellem norsk 
Ret og langobardisk Ret bliver derved vanskeliggjort. Det 
er aabenbart, at naar den ene Ret kender Ætfælliget og 
endog anvender det i ikke ringe Udstrækning og det andet 
Retssystem slet ikke kender det, ere de allerede derved saa 
langt (jernede fra hinanden, at man paa mange Punkter slet 
ikke kan sammenstille dem. Ogsaa dette ville vi se nærmere 
senere. 

Som det synes, indtager dansk og langobardisk Ret en 
Særstilling, hvad Fælliget angaar. Intet andet af de gamle 
germanske Retssystemer gengiver Ætfælliget saa klart og saa 

skarpt som disse to. Indo-Arierne kende det. Deres Fællig 
beror paa Fællesskab med Hensyn til Bolig, Maaltider, Guds- 
tjeneste og Eiendom. Formuefælliget der imellem de indenfor 
Fælliget samlevende Personer er absolut og strækker sig til 
Given og Tagen, Indtægter og Udgifter, Kvæg og Ris lige- 
saavel som til Huse, Agerland og Trælle, Jolly j6. Men de 
gamle Folkeretter kende ikke Ætfælliget. Der er det allerede 
gaaet over til at blive en Arveret for den nærmere Slægt, 
Det er endog meget svage Spor, soni overhovedet i Folke- 
retterne ere tilbage af et Ætfællig. Som saadant fremhæves 
L. Fris. 19. 2, smh. Schr. RG. 318, Amira Erbf. 166, hvorefter 
Mandeboden ved Drab af en Broder erlagdes til den nærmeste 
Arving, Søn, Datter, Fader, Moder, Broder eller Søster. Eksi- 
sterede ingen saadan Person, faldt Mandeboden til Fiskus, 
smh. ogsaa F. U. § 552. Kan der ikke nævnes noget bedre 
Bevis, kunde man fristes til overhovedet at tvivle om Eksi- 
stensen af et Ætfællig hos mange af de vestgermanske Folke- 
slag. Vi vende forøvrigt tilbage hertil senere (§ 26). Selv i 
de nordiske LL. er det ikke almindeligt at finde Fælliget 
bestemt udpræget. Norsk Ret kender det slet ikke, Brandt 

1. 143, og iblandt de svenske Love er det egentlig kun de 
gotlandske Love, som bestemt anerkende Fælliget. Gota 
Lovene have Antydninger derom, men ikke mere, Nordstr. 

2. 184 og Not. 60 ibd. 

Det er saaledes meget faa Systemer, i hvilke vi bestemt 
kunne paavise Ætfælliget. 



Andet Afsnit. Fællig. 



D, 



S 4- 
Ediktets Regler om Fællig. 



'et første Spørgsmaal, som møder os, er det, om Ro. 
Ed. da virkelig kender et egentligt Ætfællig, og under hvilken 
Form vi overhovedet kunne finde det i de langobardiske 
Love. 

I saa Henseende bemærker F. Long. 34, at Rotaris 
Edikt aabenbart forudsætter Arvefølgen som almindelig be- 
kendt og at de sammenhængende Bestemmelser i § 154 f. 
»utvivlsomtc kun ere bestemte til at fastslaa de »muligt« 
omstridte Regler for natur åles. Det er unægtelig et meget 
tarveligt Resultat af en hel Del Regler i et saa berømt og 
dygtigt udført Lovarbeide som dette. Man har ikke engang 
Ret til at forudsætte sligt, hvis nogen anden Forklaring over- 
hovedet er mulig. 

Vil man imidlertid se rigtigt til, kan der sikkert findes 
en anden og langt mere fyldestgørende Forklaring. Art. 153 
handler om Arv; derom er ingen Tvivl. Der tales udtrykke- 
ligt om heres, og Reglerne deri have aabenbart et mere 
moderne Sving end alle de næst derefter følgende Bestem- 
melser. Men allerede Art. 154 taler ikke om Arv. Der siges, 
at Sønnerne tollant, habeant, dividant. I Ro. 158 — 60 er til- 
dels det samme Tilfældet. Ægtefødt Datter, naturlig Søn, 
ægtefødt Søster nævnes ikke som den afdødes Arvinger ; kun 
parentes proximi faa Andel i afdødes Formue i Kraft af Arv. 
I Ro. 167, hvor der tales om Brødrene, som blive i den fælles 
Husstand, nævnes heller ikke Arv eller Arveret. 

Forklaringen herpaa turde ligge slaaende nær. Ægtefødt 
Søn, naturlig Søn, ægtefødt Datter, ægtefødt Søster tiltræde 
ikke Faderens eller Broderens Efterladenskaber i Kraft af 
Arv, men i Kraft af den dem i Fælliget tilkommende 
Ret til en Del af Fælligets Midler. 

Hvis man ikke holder dette aldeles bestemt fast, kommer 
man til forkerte Resultater. Fælligretten maa holdes for sig 
og Arveretten for sig; ellers passe Bestemmelserne i Rotaris 
fortrinlige og af alle saa højt skattede Edikt slet ikke. Navn- 
lig maa det da straks springe i Øjnene, at der ellers bliver 
en aldeles uløselig Kollision imellem Ro. 153 paa den ene 
Side og Ro. 154 og 158 — 60 paa den anden. Det, Ro. 154 
og 158 — 60 navnlig slaar fast, er, hvad man nuomstunder 
vilde kalde Arvefølgeordenen i den nærmeste Kres. Ro. 154 
bestemmer saaledes, at efter Faders Død tollant, habeant, 
dividant de legitime og naturlige Sønner Faderens Efterladen- 
skaber, patris substantia, paa den nærmere i Kapitlet bestemte 
Maade. Men Ro. 153 siger noget helt andet Efter den 
arves der efter Grad og parentilla. Selv om vi ogsaa lade 
Døttrene ude af Betragtning, vilde da i ethvert Fald Fader 
efter Ro. 153 i Grad blive ligesaa nær som Søn og altsaa 
efter Ro. 153 komme til at arve sammen med Søn. Men 
alle ere dog sikkert enige om, at Søn efter langobardisk Ret 
foretrækkes for Fader, og det er i Henhold til Reglerne i 
Ro. 154. 

Vil man fortsætte Sammenligningen og se Ro. 153 og 
Ro. 158 — 60 ligeoverfor hverandre, bliver det ikke bedre. 
Ro. 158 — 60 kalde til Delagtighed i Efterladenskaberne ibl. a. 
legitim Datter, naturlig Søn og legitim Søster. I og for sig 
vilde man ikke efter Nutids Beregning anse dem lige nære; 
men vi ville dog senere se, at dette lader sig forsvare, da 
Oldtiden sprang et Led over ved Søskende og regnede dem 
beslægtede med hinanden i første Grad. Værre er det der- 
imod, at de fornævnte Slægtninge kaldes til Andel i høist 
forskelligt Forhold. Dette passer heller ikke med Ro. 153. 
Efter den arvedes per caput, som vi senere ville se. Men af- 
gørende er det, at der ved Siden af de fornævnte Slægtninge 
i Ro. 158 — 60 nævnes her es proxitnus. Hvorfor mon ikke 

Datter eller naturlig Søn eller Søster kan kaldes saaledes? Det 
maa sikkert være, fordi ingen af de nys nævnte efter Ro. 1 58 — 60 
betragtes som Arving, men i en anden Egenskab er med at 
tiltræde Efterladenskaberne efter den afdøde. Arvingen kal- 
des endog proximus, og dog ere der andre, som i Henhold 
til Ro. 158 — 60 tage den overveiende Del af Efterladenska- 
berne. Det maa følgelig være i en anden Egenskab, at disse 
andre tage den overveiende Del af Efterladenskaberne. 

Løsningen paa det hele giver dansk Ret. I dansk Ret 
ligesom hos Langobarderne bestaar endnu i de gamle LL. For- 
muefælliget imellem Forældre og Børn og imellem Søskende, 
og det er endog udvidet til flere andre, Matzen PrR. 1. 84, 
89, 90, cfr. ogsaa nedf. § II. Forudsætningen for Slægt- 
skabsarven efter dansk Ret er netop den, at vedkommende 
ikke levede i et Fællig, Matzen PrR. 1 . 1 1 1 . Paa lignende 
Maade i Ro. Reglerne efter Ro. 154, 158 — 160 m. fl. ere 
Reglerne for Fordelingen af Fælligets Midler imellem Fæl- 
ligets Medlemmerne, idet der dog, som vi nærmere senere 
ville se, tages en eller flere Arvinger, nemlig heredes proximi, 
med. Reglerne for den almindelige Slægtskabsarv findes i 
Ro. 153. 

Endnu i de senere Love kunne vi finde Beviser for Rig- 
tigheden af denne Opfattelse af Reglerne i Ro. 154 og Ro. 
158 — 60. I de senere §§er i denne Bog ville vi jævnlig vende 
tilbage dertil; her ville vi dog straks fremhæve en Bestem- 
melse, nemlig Li. 65. Hermed er Sammenhængen denne. 

Ved Ro. 158 — 59 blev der under visse Forhold tillagt 
en Datter en tredie Del af Fælligets Midler og, var der to 
eller flere Døttre, Halvdelen deraf. Døttrenes Ret til under 
visse Forhold at tage Efterladenskaberne efter Faderen ud- 
videdes ved Li. 1 — 2 til at omfatte alt. Ved Li. 65 blev 
det yderligere slaaet fast, at den Del, som Faderen under 
ingen Omstændigheder maatte disponere over paa anden 
Maade og i ethvert Tilfælde skulde holde Datteren eller 
Døttrene til gode, var en tredie Del, naar Langobarden kun 
efterlod en Datter, og Halvdelen, hvis der vare to eller flere 
Døttre. Li. 65 henviser udtrykkeligt til Rotaris Edikt, sicut 
tam gloriose tnenwrie rothari rex instituit, og herved er selv- 

følgelig sigtet til Ro. 158 — 9. Men nu staar der i Li. 65, at 
Reglen heri kun gælder den Datter, som levede i Faderens 
Fællig. Den Fader, qui filiam in capillo in casa habuerit, 
staar der i Li. 65. Her er nu det at mærke, at Ro. 
158 — 9 ikke siger dette udtrykkeligt. Ro. 158 — 9 taler kun 
om Retten for en Datter, for to eller flere i Konkurrence med 
andre Slægtninge af forskellig Art. Den siger ikke med rene 
Ord, at Datteren for at tage Andel skal leve i Fællig med 
den afdøde Fader. Først Li. 65 siger med rene Ord, at det 
kun var den Datter, som levede inde under Faderens Fællig, 
der tog Andel i Henhold til Reglerne i Ro. 158 — 9; men 
her staar det rigtignok ogsaa saa tydeligt, at det ikke er til 
at tage feil af. Brunner i Z 2 fR. 21. 7 anerkender derfor 
ogsaa fuldkommen rigtigt, at det kun var den Datter, som 
levede under Faderens Fællig, der tog Andel efter Ro. 1 J8 — 60. 

Paa lignende Maade som i Ro. 154 og 158 — 60 kunne 
vi senere i Ed. finde mange Fælligregler. Ro. 167 indeholder 
Regler de f ratre s qui in casam cummunem remanserent, 168 — 70 
om en Søn, som levede i Faderens Fællig, cfr. min Ed. Ro. 
§ 30, 171 — 4 om donatio per gairethinx cfr. min Ed. Ro. § 
31 og nedenfor § 22 — 3, 199 om en Enke, som vender tilbage 
til det gamle Fædrenehjem, naar hun er bleven Enke, og 
saaledes flere. 

Dette Ætfællig holdt sig længe hos Langobarderne. 
Endnu Papienser Retsbogen omtaler hyppigt dette. Li. 74 
omtaler det Tilfælde, at en umyndig vil dele res suas med 
Brødre eller andre Slægtninge, og Exp. § 2 giver da hertil 
den nærmere Forklaring, at res suas ikke vare den umyn- 
diges egne, men Fælligets. Paa lignende Maade taler lib. 
Pap. ad Ro. 153 § 1 om den Søn, der levede in sacris patris 
og som filiusfamilias, i Modsætning til den Søn, der var 
emancipatus, § 12 om den Søn, der var emancipatus og som 
efterlod Ascendenter, § 16 om den Søn, som levede in pote- 
state patris. Af den Art kunde der nævnes mange Tilfælde. 
Det er derfor saa uberettiget som vel muligt, naar F. Long. 
46 vil hævde, at det langobardiske Fællig ikke knyttede sig 
til, hvad F. kalden Husfamilien, men kun til Blodsfamilien. 
Det vil m. a. O. sige, at det intet Fællig var. Ro. Ed. inde- 

holder aldeles bestemt ikke et eneste Lovsted, som giver An- 
visning paa en saadan Retsordning. Flere af Reglerne, 167 
°g *99 t- Eks., stride endogsaa ligefrem derimod. 

Noget andet er det derimod, at Fælligregler efterhaanden 
gik over til at blive Arveregler og at Langobarderne lidt efter 
lidt ikke knyttede Retten til Efterladenskaberne til det fælles 
Samvær, men til Slægtskabet alene. Det er saaledes Tilfældet 
med Døttres og Søstres Arveret efter Li. 1 — 4. Efter disse Lov- 
regler gav man Døttre og Søstre, delvis i al Fald, Ret til Efter- 
ladenskaberne, selv om de vare udskilte af Fælliget. Akkurat det 
samme, som vi genfinde i dansk Ret. Sideordnet med det gamle 
Fællig finde vi i LL. en Arveret. Men den kommer først 
til Eksistens, naar Fælliget ikke bestod imellem de vedkom- 
mende. Bestod Fælliget, galdt andre Regler baade, imedens 
de vedkommende levede, og tildels ogsaa, naar en af dem 
døde. Den senere langobardiske Ret og de danske LL. stod 
i visse Retninger paa et forskelligt Standpunkt, forsaavidt 
som den ene af disse kan være udviklet lidt mer eller lidt 
mindre end den anden henimod almindelig Arveret ; men Ud- 
gangspunktet begge Steder er ens, et oprindeligt rent og 
skært Fælligforhold i den nærmeste Slægt. 

En anden af F.' Modbemærkninger vil jeg anholde med 
det samme; der gives næppe Lejlighed til at komme tilbage 
til den senere. F. bemærker Long. 46 Lin. 6 fra o., at det 
langobardiske Fællig »i Lighed med den norske Arvefølge- 
ordene kun omfattede Fader og Sønner. Det er nu dristigt 
nok at nedskrive sligt paa samme Side, hvor der staar, Lin. 
14 — 15 f. n., at det langobardiske Fællig kun galdt for Fader 
og Børn eller ogsaa for Søskende. Vi ville senere se, 
hvor lidt den norske Arvefølge svarede til det langobardiske 
Fællig hverken imellem Fader og Børn eller imellem Søskende. 
Men iøvrigt er F.' sidste Mod bemærkning Long. 46 Lin. 
14 — 15 f. n. heller ikke rigtig. Det langobardiske Ætfællig 
omfattede maaske med en enkelt Undtagelse de samme Per- 
soner som det danske, og vi ville ogsaa senere se, at Reg- 
lerne i saa Henseende ere saa ensartede, som man vel kan 
forlange det af to beslægtede Retssystemer. 

Det er en ret mærkelig og forøvrigt ogsaa ret væsentlig 



14 

Misforstaaelse af dansk Ret, som F. gør sig skyldig i ved 
Long. 47 at paastaa, at det danske Fællig kun omfatter Løs- 
øre og Købejord, ikke Arvejord. Her sammenblandes to 
Ting: Ægtefællernes indbyrdes Formueforhold og Æt-Fælliget. 
I dansk Ret ligesom i langobardisk Ret var Forholdet imel- 
lem Ægtefæller oprindeligt det, at hver af dem havde sin 
særlige Formue. Fra Særeiet som det oprindelige er man 
saa i dansk Ret mer og mer gaaet over til at anerkende et 
Fællesskab imellem Ægtefællerne, Matzen PrR. i. 69. Her 
er det nu ganske rigtigt, at dette Fællig mellem Ægtefællerne 
efterhaanden kom til at omfatte alt Løsøre, som Ægtefællerne 
eiede ved Ægteskabets Indgaaelse, og alt Ægtefællernes Er- 
hverv under Ægteskabet, imedens Arvejorden var udelukket. 
Men deraf flød paa ingen Maade, at Arvejorden ogsaa var 
udelukket fra Fælliget imellem den af Forældrene, fra hvem 
Arvejorden var kommen, og den vedkommendes Descendens 
eller Slægt overhovedet. Saalænge derfor det gamle Fællig- 
forhold vedblev at bestaa, vare Børnene som lodtagne i Fæl- 
liget lodtagne ogsaa i Arvejorden, og retskraftigt blev dette 
Fællig ved vedkommende Faders eller Moders Død saaledes, 
at Børnene da tiltraadte Arvejorden i Henhold til deres Ret 
som Andelshavere i Fælliget. 

Fælliget imellem Fader og Søn. 

Dette Spørgsmaal er allerede delvis omhandlet i min Ed. 
Ro. § 24 f. ; men da Ligheden imellem dansk og langobar- 
disk Ret er dragen i Tvivl, maa vi udførligere ind paa Sagen. 
Det viser sig atter her, hvor nær de to Systemer staa hin- 
anden. 

Faderen var Indehaver af hele Magten. Sønnens Stilling 
i Fælliget var meget underordnet; i Almindelighed sammen- 
stilles han med Trællen. Li. 113 taler om, at Sønnen havde 
baade at adlyde og at trælle for Faderen; Ahi. 13 nævner 



filium bene seruientem. Ro. 259 omhandler det Tilfælde, at 
Faderen giver Sønnen eller sin Træl Ordre til at begaa et 
Tyveri. Ro. 233 omhandler Trællens Mangel paa Raadighed 
over Gods, og GI. ad lib. Pap. føier til : sitniliter fit de filio- 
familias. 

Denne Sammenstillen af Søn og Træl viser tydeligere 
end noget andet Faderens Magt og Sønnens Afmagt. Fade- 
rens Begrænsning laa i Reglerne om donatio per gairethinx, 
hvorom i min Ed. Ro. $ 31 og nedenfor i $ 22, om latmi- 
gild, Ro. 175 og min Ed. Ro. J 32, og i Reglerne om Søn- 
nens Ret til Faderens Efterladenskaber efter Ro. 168 — 70, 
smh. min Ed. Ro. § 30. Men i levende Live kunde Faderen 
frit disponere over enten en fast Eiendom eller Løsøre. Li. 
19 udtaler ligefrem, at med den myndige Alder følger Retten 
for en fri Langobard til at gøre eller handle med sine Ting, 
som han vil, og Li. 57 omhandler det Tilfælde, at en filius- 
fatnilias har ført en Hustru ind i Faderens Fællig og denne 
derefter gaar hen og sælger alle sine Ting. Faderens Rets- 
handel bliver efter Li. 57 staaende ved Magt. Forml. ad lib. 
Pap. ad Li. 56 (57) føier til: Per is tam legetn debemus videre, 
quod pater 9 qui håbet filios, potest vendere omnes res suas, cfr. 
Exp. $ 1 ibd. Først efter Faderens Død kan der være Tale 
om, at Dispositionen kan angribes i Henhold til den Begræns- 
ning, der laa i Ro. 168 — 70, 171 — 4 eller 175. Diplomerne 
nævne ofte ved Formuedispositioner Samtykke fra Slægtninge. 
Dette Samtykke er imidlertid ikke en nødvendig Betingelse, 
men er kun indhentet som Sikkringsmiddel ligeoverfor mulige 
Krav efter nysnævnte Artikler i Ro., Z*fR. 13. 41. 

I dansk Ret indtog paterfamilias sikkert oprindeligt den 
samme Stilling som i langobardisk Ret, cfr. Matzen PrR. 1. 85. 
Der ses kun at være en Modifikation i Faderens Ret ved 
Reglerne om Lovbydelse af Arvejord, Matzen PrR. 1. 100 f. 
Om denne Pligt for Faderen til Lovbydelse var oprindelig, 
kan omtvivles. Var den oprindelig, lader Forskellen imellem 
langobardisk og dansk Ret paa dette Punkt sig let forklare 
ved Langobardernes idelige Flytninger. De lagde ikke den 
Vægt paa Jordbesiddelse, som der blev lagt herpaa i deres 

oprindelige Hjemstavn. I de langobardiske Love kommer 
dette Moment derfor ikke saaledes frem som i de nordiske. 

Gota Lovene gennemføre den samme Regel, ØGL. BB. 
12 smh. Nordstr. 2. 48. 

Filiusfamilias derimod kunde ingen Disposition foretage 
over Fælligets Ting eller overhovedet ved frivillige Disposi- 
tioner forbinde Fælliget. Han kunde ikke sælge nogen af 
Fælligets Ting hverken efter langobardisk, Ro. 170, GL ad 
Ro. 233, dansk, EL. 2. 113 eller gotisk Ret, ØGL. Vins. 
8 § 1. Sønnen kunde heller ikke fæste Tyende, ØGL. BB. 12. 
Handlede nogen med en filiusfamilias om nogen af Fælligets 
Ting, kunde Faderen omstøde Handelen. Købet gaar atter 
igen, EL. 2. 113, og Køberen har tabt sit Værd, JL. 165, 
GI. ad Ro. 233, Li. Sy. Efter dansk Ret er der endog 
Mulighed for, at en slig Handel med en filiusfamilias kan 
betragtes som Tyveri fra Køberens Side, naar Husbonden 
havde lyst til Tinge, at Sønnen ikke maatte disponere over 
noget af Fælligets Eiendele EL. 2. 113. En Antydning om 
noget lignende i langobardisk Ret findes i Li. 59 og GI. 
dertil i lib. Pap. 

Ved Retsbrud derimod kunde en Søn forbinde Fælliget, 
og Faderen maatte da svare til Sønnens Handlinger, SkL. 
17, Sun. 10. Rimeligvis har den samme Bestemmelse været 
gældende i langobardisk Ret. 

Som et Bevis paa en Søns Stilling til sin Fader efter 
langobardisk Ret kan ogsaa anføres Beretningen om den 
langobardiske Konge Audoin og hans Søn i Paul. D. 1. 23. 
Audoins Søn Alboin havde i Kampen med Gepiderne gennem- 
boret disses Konges Søn med sit Sværd. Langobarderne bad 
da Audoin om at gøre Sønnen Alboin til sin Bordfælle. 
Audoin afslog imidlertid denne Anmodning med den Bemærk- 
ning, at han derved vilde bryde Folkets hellige Skikke. I 
vide jo, sagde han, at det hos os ikke er Sædvane, at Kon- 
gens Søn spiser sammen med sin Fader, før han har taget 
Vaabnene fra et fremmed Folks Konge. 

Det følger af hele Sønnens underordnede Stilling i Fæl- 
liget, at han ikke efter langobardisk Ret kunde kræve sig 
udskilt deraf. Cartular. 22 viser ogsaa, at Emancipationen 

foregaar ved, at Faderen vil udskille ham af Fælliget. Faderen 
møder selv paa Tinge og tilkendegiver, at han vult emanci- 
pare. Formen derfor var som for næsten alle danske og 
langobardiske Familieretshandler en Tingforhandling cfr. min 
Ed. Ro. § 10, Cartular. 22, SkL. 16, Sun. 10. Fra den Tid 
af faar Sønnen Ret til at gaa paa Tinge, anlægge og mod- 
tage Retssag, afslutte Køb og Salg etc, ligesom om hans 
Fader havde samtykket deri. I Cartular. 22 findes utvivlsomt 
det oprindelige Udgangspunkt. SkL. 16 har det næste Ud- 
viklingstrin, at Sønnen selv kan kræve at blive udskilt, men 
kun kan faa i Faderens levende Live af Fælligets Midler, 
hvad Fader godvilligt vil give ham. De sællandske Love have 
det næste Udviklingstrin, at et Barn allerede i Forældrenes 
levende Live kunde kræve sin Lod af Fælliget, og endelig 
har JL. ført Udviklingen endnu et Skridt videre ved ordent- 
ligvis ikke at anerkende noget Fællig imellem Forældre og 
Børn, Matzen PrR. 1. 85 f., smh. ogsaa GotlL. 1. 28. 8. 

Med ovenstaaende Resultater stemmer indo-arisk Ret. 
Husfaderen hersker over sin Familie, sige Lovene, som en 
Konge over sine Undersaatter, en Lærer over sine Disciple. 
Hans Kvinder og Tjenere ere ham ubetinget Lydighed skyl- 
dige, og selv hans Sønner vedblive at være afhængige af 
ham, saalænge han lever, selv om de ere blevne fuldvoksne. 
Kun Husfaderen kan afslutte gyldige Retshandler og repræ- 
sentere Familien udadtil ; hvad et umyndigt eller uselvstændigt 
Medlem af Familien gør, er saa godt som ikke sket. Lovene 
sætte Sønnerne paa samme Trin som Trællene og Kvinderne. 
Patriarken, der stod i Spidsen for Familien, kunde i Reglen 
ikke tvinges til en Deling af Formuen, Jolly jj — 8. 



S 6. 
Opløsning af Fælliget ved Faders eller Søns Død. 

I min Ed. Ro. p. 84 har jeg omhandlet det Tilfælde, at 
et Barn dør inde i Faderens Fællig. Det er der paavist, at 
de danske LL. i det væsentlige hævde det Standpunkt, at 

det betragtedes, som dette Barn slet ikke havde eksisteret. 
Den dødes Lod reistes ikke, som det hedder; der skete intet 
Skifte og faldt ingen Arv. 

Allerede dengang min Ed. Ro. blev skreven, formodede 
jeg efter Ed.' Taushed at kunne slutte, at en lignende Regel 
galdt i langobardisk Ret. Imidlertid har F. U. § 539 og senere 
i Long. 47 hævdet, at det gik anderledes til hos Langobar- 
derne i dette Tilfælde end efter dansk Ret. Uden Bevis op- 
stiller F. den Sætning, at Barnet udelukkende blev »arvet« 
af Faderen og at altsaa den »Freitheil«, som Faderen efter 
F.s Mening allerede skulde have at disponere over i Henhold 
til Ro. Ed., derved blev forstørret med hele det afdøde 
Barns Lod. 

Det er imidlertid en Tilfredsstillelse for mig nu at kunne 
belægge min Paastand med Bevis for dens Rigtighed. I lib. 
Pap. § 12 ad Ro. 153 omhandles det Tilfælde, at en emancipatus, 
altsaa en af Fælliget udskiftet Søn, ikke efterlader Descendens 
eller Broder, men Ascendenter. Disse arve ham da, siger 
lib. Pap. Det er allerede paafaldende nok, at dette er det 
eneste Tilfælde, i hvilket lib Pap. i hele den store Fremstil- 
ling af Fællig- og Arvereglerne i de bekendte 29 §§er om- 
taler Arv efter en Søn. Det er, naar Sønnen er emancipatus. 
Man har ikke Ret til at tro, at det er et Tilfælde eller en 
Glemsomhed. 

Det er sikkert heller ikke noget Tilfælde; det er fuldt 
vel overveiet fra Koncipisternes Side. Glossen ad Ro. 153 
giver allerede en Forklaring. Den siger nemlig: non dicit, ut 
parentes succederent liberos, quia liberifatnilias succesfores 
habere non possunt. Men hvorfor liberifatnilias ikke kunde 
have succesfores, meddeler Glossen ikke; det faar man først 
at se i § 15 ibd. Den siger nemlig; At si in sacris patris 
esty paene nulla ut seruis est succes s io. Der blev altsaa saa- 
godtsom ikke Tale om Arv efter liberfamilias ; ti han var 
ligesom en Træl. Her have vi Forklaringen paa, hvorfor 
Fader ikke omtales i Ro. som Arving efter sit Barn. I dette 
Fælligforhold gik Sagen helt anderledes til. De danske Love 
sige, at de, som dø inden Faders Flæt, da ere de, som ingen 
vare. Den dødes Lod reistes ikke cfr. VL. i. 18 , EL. 1. 5, 

14. Langobardisk Ret udtaler sig endnu skarpere, idet den 
ogsaa her sammenligner Barnet med Trællen. Men Resultatet 
i begge Systemer er det samme. Der skete intet Skifte og 
faldt ingen Arv. Fælliget med Fader i Spidsen beholdt 
det hele. 

Pertile 4. 53 29 har i Modsætning til F. lagt Mærke til 
denne Regel i lib. Pap. § 15 og føier i en Parentes Ordet 
filius til. Det er dog sikkert korrektere at forstaa lib. Pap. 
som ogsaa omfattende Døttre ; de kunde ogsaa faa Lod i Fæl- 
liget efter Ro. 158 — 60, naar ingen legitime Sønner vare til. 
I lib. Pap. § 1 5 staar seritis, ikke, som Pertile refererer, seruus. 

Langt mere praktisk Betydning havde det, naar pater- 
familias døde, og her kommer det Tilfælde frem, hvortil Ro. 
154 eller, hvis der ingen legitime Sønner fandtes, Ro. 158 — 60 
sigter. Ti her kan der blive Tale om en Fordeling af Fæl- 
ligets Ting. Ro. 154 giver da her den Regel, at disse kunde de 
legitime og naturlige Sønner overtage eller dele. De naturlige 
Sønner opsætte vi at omtale til senere; for de legitimes 
Vedkommende skete Fordelingen indbyrdes ligeligt. Var en 
legitim Søn udskiftet af Fælliget, var den oprindelige Regel 
sikkert den, at han ingen Andel fik ved Faderens Død af 
Fælligets Ting. Endnu lib. Pap. § 1 ad Ro. 153 holder fast 
ved, at Betingelsen for, at en legitim Søn skulde komme 
med at tiltræde Efterladenskaberne ved Faderens Død, var 
den, at han var in sacris patris et filiusfatnilias ; var han 
derimod etnancipatus og der foruden ham var en filius familias , 
tiltraadte filiusfantilias alene Efterladenskaberne. Dette var 
lib. Pap.s Mening; men den føier til i Slutningen af § 1 : 
Secundutn quosdam utrique succedant. 

Disse Bestemmelser om Emancipation vise yderligere, at 
den Forklaring, som i § 4 foran er given af Ed.' Regler i 
1 54, 158 — 60 mfl., er rigtig. Disse Artikler handle om Fællig, 
ikke om Arv. Handlede disse Bestemmelser om Arv ligesom 
153, havde vi ingen Ret til efter Ro. 154 at skyde den ud- 
skiftede og altsaa ikke i Fælliget levende Søn til Side. Men 
de handlede om Fællig, og det er da det ene naturlige at følge 
den Regel, lib. Pap. giver, at den udskiftede Søn ikke har 
noget med Fælliget at gøre og altsaa heller slet ikke er med- 

2* 

indbefattet under de filii legitimt, som ifølge Ro. 1 54 sammen 
med de naturlige Sønner tiltræde Efterladenskaberne. 

Forøvrigt er det ikke givet hverken efter langobardisk 
eller dansk Ret, at der blev noget Skifte, selv naar Husfaderen 
døde. Fælliget kunde fortsættes og blev vel ogsaa hyppigt 
fortsat. Særligt kan man antage dette efter langobardisk Ret, 
naar der kun var en Mand og mange Kvinder i Ætten; 
disse sidste bleve da ordentligvis tagne ind under hans For- 
mynderskab. Var der efterladt flere legitime Sønner og disse 
vilde fortsætte Fælliget, indeholdes Reglen i Ro. 167, hvorom 
nærmere nedenfor. 

Efter de danske LL., som de foreligge for os, tog som 
bekendt baade Søn og Datter Efterladenskaberne efter Fader, 
Datter dog kun halv Lod imod Søn, Spørgsmaalet om Kvin- 
dens Ret efter dansk Lov maa vi foreløbig lade ligge til en 
senere Udvikling. Her holde vi os til Sønnen. Vare der flere 
Sønner, delte disse ligeligt, Matzen PrR. 1. 84, 111. 

Var en Søn udskiftet af Fælliget og en anden endnu 
var tilbage i dette, er det ganske naturligt efter det i forr. § 
udviklede, at LL. maatte anerkende en videre gaaende Ret 
for den udskiftede Søn end de langobardiske Love, som endnu 
stode paa det oprindelige Udgangspunkt om, at den udskif- 
tede Søn ingen Andel havde mer i Fælligets Midler. Dansk 
Ret anerkender derfor en Ret for den udskilte Søn til at 
kræve Jævnet med den eller dem, som vare blevne i Fæl- 
liget, SkL. 18, Sun. 11, VL. 18, EL. 1. 20. Men den ud- 
skilte maatte føre tilbage, hvad han havde faaet forlods, og 
blev der Tvist, om han havde faaet fuld Lod eller ei, havde 
den . Søn, som sad i Fælliget, Bevisretten. Fælligretten er 
altsaa her i dansk Ret lidt efter lidt gaaet over til en Arve- 
ret, men dog med en Erindring om det tidligere Udgangs- 
punkt igennem den den tilbageblevne Søn tillagte Bevisret. 

Af Sønnens Stilling i Fælliget følger med logisk Nød- 
vendighed, at i samme Øjeblik Faderen døde, var Sønnen 
eller Sønnerne de raadende. Derfor siger Ro. 154 ikke, at 
Sønnerne arve, men at de foliant, habeant, dividant patris 
substantiatn. Sønnerne ere Fælligmedlemmer, ikke Arvinger. 
Den, der altsaa vil hævde, at Faderen frit ved sin Død kunde 

disponere over en Del af Efterladenskaberne uden Sønnens 
Samtykke, maa paavise en Bestemmelse hos Ro., som hjemler 
Faderen en saadan Ret. Men den findes ikke. Tac.\ Germ. 
20, gamle Regel: mdlnm testamentum er endnu opretholdt i 
Ro. Denne gamle Regel slaas endog yderligere fast ved Ro. 
168: Nulli liceat sine certas culpas filium suum exhereditare, 
nec quod ei per legem debetur, alii thingare. Det er altsaa 
heller ikke i levende Live nogen paterfatnilias tilladt, naar 
han havde en Søn, at fledføre sig til nogen anden, Ro. 171, 
og derved berøve Sønnen Udsigten til Faderens fulde Lod. 
Ti det var den fulde Lod, som ifølge Ro. 154 tilkom Sønnen 
ved Faderens Død. Paa den Maade bør Ordene: quod ei 
per legem debetur, forstaas. Men havde Faderen ordnet sig 
ved en gairethinx Akt, Ro. 171 — 4, blev Retshandlen ved 
Magt, saalænge Faderen levede. Forml. ad Ro. 171 om- 
handler derfor kun det Tilfælde, at Faderen er død og at 
Sønnen paaklager Overdragelsesdokumentets Gyldighed. Dette 
underkendes, tota carta rttpta, 

Paa lignende Maade efter Reglerne for launigild cfr. min 
Ed. Ro. § 32 smh. Ro. 175. Var en Gave given, udenat 
Giveren fik Modgave, kunde Giveren tilbagekalde denne. Men 
her es kunde ogsaa. Det hjemler baade Ro. 175 og Exp. ibd. 

Det samme Princip gaar igen i dansk Ret. Mandens 
Salg af Hustruens Jord er i Forhold til Trediemand ubetinget 
gyldigt, og først senere bliver der Tale om Erstatningspligt i 
saa Henseende. Var en Moder død og Faderen fortsatte 
Fælliget, kunde Børnene ikke klage over hans Raaden i hans 
levende Live, men først kræve Erstatning paa Skiftet, Matzen 
PrR. 1. 73, 8.6. 

Dette Resultat er fuldt ud stemmende med Forholdet 
imellem Faderen og de øvrige Fælligmedlemmer cfr. Li. 19, 57. 

Disposition over en Del af Efterladenskaberne mortis 
causa tilstodes ved Li. 102 og 113. 

Smh. iøvrigt hermed F. Long. 47, Brunner i Z 2 fR. 21. 6, 
Miller i Z*fR. 13. 49 f. 

Filins naturalis. 

Ved Siden af legitime Sønner nævnes ogsaa i Ro. 154 
naturlige Sønner som andelsberettigede i Fælligets Ting. 

Andelen stod i Forhold til Antallet af legitime Sønner. 
Var der en legitim og en naturlig Søn, tog den legitime to 
Trediedele, den naturlige en Trediedel. Var der flere legi- 
time, tog den eller de naturlige, selv om de ogsaa vare nok 
saa mange, tilsammen kun halvt saa meget som enhver af 
de legitime Sønner. 

Paa lignende Maade havde de naturlige Sønner ogsaa 
Andel i Fælliget efter Ro. 158 — 60 sammen med legitime 
Døttre, legitime Søstre og parentes proximi. Andelen for de 
naturlige Sønner tilsammen var i alle de i Ro. 158 — 60 nævnte 
Tilfælde en Trediedel af hele Fælligmassen. 

Her gælder det nu først om at bestemme, hvad der for- 
staas ved naturalis filius. Exp. § 1 ad Ro. 155 siger: Natu- 
rales filii sunt, qui ex concubina nati sunt, quae ad tnodum 
uxoris tenetur. Af Li. 106 smh. Ro. 222 ses, at en Søn af 
en fri Langobard og en halvfri Kvinde (aldia) eller en Træl- 
kvinde ikke ansaas som legitimus Jilius, medmindre Kvinden 
blev gjort jævnbyrdig paa Tinge. Levede Langobarden med 
den halvfri som sin quasi uxor udenat gøre hende jævnbyrdig, 
vare Sønnerne efter Li. 106 naturlige Sønner, og rimeligvis 
var efter Ro. 222 det samme Tilfældet med en Søn af en 
fri Langobard og en Trælkvinde, naar han levede med Træl- 
kvinden som sin quasi uxor. Efter disse Regler skulde man 
altsaa tro, at det karakteristiske ved en filius naturalis var 
det, at han var Konkubinens Søn. Men nu ser man af Ro. 
156, at naturalis filius ogsaa kaldtes en Søn af en Langobard 
og en anden Mands Trælkvinde. Ro. 207 og 209 vise ogsaa, 
at langobardisk Ret kender Kønsforbindelser imellem en fri 
Langobard og en anden Mands Trælkvinde, og Li. 24 siger 
endog, at Søn, avlet af en fri Langobard-Kvinde og en Træl, 
blev Træl i Kongens Gaard. Det synes derfor ikke udelukket, 
at der efter langobardisk Ret kunde være andre naturlige 

Sønner end netop dem, der vare avlede af en fri Langobard 
og hans Konkubine. 

Noget andet var det derimod, at andre end denne sidste 
Art af naturlige Sønner kun havde faa Rettigheder efter 
langobardisk Lov. Sønnen af den fri Kvinde og Trællen 
blev Træl i Kongens Gaard, og Sønnen af en fri Langobard 
og en anden Mands Trælkvinde blev ved at være Træl, med- 
mindre Faderen ordnede hans Forhold paa den i Ro. 156 
nærmere foreskrevne Maade. Med Konkubinens Søn var 
Stillingen derimod anderledes. Hun levede som quasi uxar 
paa Langobardens Gaard, og Sønnen var altsaa inde i Fade- 
rens Fællig. Det er en saadan Søn, hvem der er tillagt Ret 
i Fælliget efter Ro. 154 og 158 — 60, og det er til denne Art 
af naturlige Sønner, at Exp. § 1 ad. Ro. 155 sigter, naar 
den bruger den tidligere fremhævede Betegnelse. De andre 
naturlige Sønner havde enten slet ingen Rettigheder eller ogsaa 
havde de kun en mindre Ret, saaledes som vi nedenfor ville 
se, at der var tillagt den naturlige Søn i Medfør af Ro. 1 56. 

Det samme Standpunkt er det muligt endnu at øine i 
de danske LL.. Sun. 24 og VL. 68 (Tb. 1 Udg., Hsk. AM. 
455) have begge til Overskrift: De filiis concubinarum, og 
Sun. 24 begynder med at bemærke, at der til forskellige 
Tider har været givne forskellige Regler om Konkubinernes 
Sønner. Ikke destomindre sige overensstemmende VL. 69 og 
SkL. 62, at har Fader Slegfredbarn og .vil give dette alt efter 
sig, da skal Fader anvende den nærmere der beskrevne Frem- 
gangsmaade, og da tager det alt efter ham, hvad heller det 
er inde i Faders Fællig eller ei. Men netop denne sidste Be- 
mærkning er veiledende. Den viser, at der forud har været 
en Tid, hvor det ingenlunde var ligegyldigt, enten Slegfred- 
barnet levede i Faderens Fællig eller ei. I SkL. 58 staar 
ogsaa en Regel, der er ret oplysende. Der siges ibl. a., at 
naar Fader paa Tinge har givet Slegfred barnet noget i Hænde, 
faar det heller ikke mer efter ham; det faar kun saa meget, 
som det har i sin Besiddelse udenfor Fædrenehjemmet, utan 
iathurs. Den gamle Regel var sikkert den, at naar Sønnen 
levede udenfor Faderens Fællig, kunde denne give ham en 
Gave, og han maatte da nøies med den; men levede han 

inde i Fælliget, havde han en Fælligret ligesom de andre 
Andelshavere i Fælliget. Sun. 24 indeholder ogsaa den Regel, 
at hvis Slegfredbarnet vil nægte, at han har faaet nogen 
Gave af Faderen — og altsaa vil søge at tiltvinge sig halv 
Ret imod* ægte Barn, — har Barnet Bevisretten, hvis det 
endnu ved Faderens Død sidder i Fælliget. Formodningen i 
dansk Ret var altsaa for, at Barnet, naar det sad i Faderens 
Fællig, kunde tage halv Lod imod ægte Barn. 

GotlL. 1. 20. 14 forudsætter rimeligvis ogsaa, at Sleg- 
fredsønnen af gotlandsk Mand og gotlandsk Kvinde levede i 
Faderens Fællig, cfr. min Ed. Ro. 88. Om uægte Søn, født 
af ikke gotlandsk Kvinde, siges, at Faderen skal føde ham, 
til han er kommen til moden Alder. Denne synes altsaa 
ogsaa at have levet i Faderens Hus. Det er da langt rime- 
ligere at forudsætte, at Loven uden videre er gaaet ud fra, 
at Søn, født af gotlandsk Kvinde, ogsaa levede i Faderens 
Fællig. 

2. Den Ret, der tillægges en saadan Slegfredsøn, som levede 
i Faderens Fællig, svarer til en tredie Del af Fælliget, naar 
han var eneste Slegfredsøn og der kun var en legitim Søn. 
Trediedelen var Reglen i indo-arisk Ret Jolly 85, efter GodL. 
1. 20. 14 og efter dansk Ret, Matzen PrR. 1. 94. Som 
allerede ovenfor under 1 bemærket, er der imidlertid en Af- 
vigelse fra Trediedelen i langobardisk Ret, idet Ro. 154 be- 
stemte, at naar der vare flere naturlige Sønner, maatte disse 
tilsammen dele denne Trediedel, Femtedel, Syvendedel eller 
hvad det nu blev efter Antallet af de legitime Sønner. Der 
kan imidlertid næppe være Tvivl om, at oprindeligt har Reg- 
len været den ogsaa i langobardisk Ret, at Slegfredsønner, 
som levede i Faderens Fællig, tog halv Lod imod ægte 
Søn. Man ser baade i Liutprands Lovgivning, se saaledes 
Li. i — 4, 13 mfl., o" endnu mere i lib. Pap. en stærk Til- 
bøielighed til at skyde den naturlige Søn til Side, og det 
er høist sandsynligt, at denne Tilbøielighed allerede har givet 
sig Udslag i Reglen i Ro. 154 om en mindre Lod for de 
naturlige Sønner end den oprindelige Trediedel imod ægte 
Søn cfr. ogsaa F. U. § 487, Long. 43 og nedenfor § 9 og 
13. Den oprindelige Trediedel giver sig nemlig uanset Reglen 

i Ro. 154 til Kende paa mange Steder. Dels fik den natur- 
lige Søn den fulde tredie Del, naar han var eneste naturlig 
Søn og der kun var en legitim Søn, Ro. 154; dels fik de 
naturlige Sønner tilsammen en tredie Del af Fælliget i Kon- 
kurrence med legitime Døttre; dels fik de samme tilsammen 
en tredie Del i Konkurrence med legitime Døttre og Søstre, 
Ro. 160; dels fik de naturlige Sønner for en tredie Del Myn- 
digheden over Fastrenes Formue, Ro. 161, og dels oppebar 
de efter Ro. 162 en tredie Del af Mandeboden for en anden 
dræbt filius naturalis. Tertia pars gaar derfor atter og atter 
igen i Ro, forsaavidt angaar de naturlige Sønner; det møder 
da næppe væsentlig Modstand, naar det vedblivende hævdes, 
at tredie Delen af Fælliget efter langobardiske Love i ethvert 
Fald var de naturlige Sønners oprindelige Ret. Gri. 5 bruger 
derfor ogsaa det træffende Udtryk, at tertia pars ex omnibus 
var lex filii naturalis. 

Med dette langobardiske Standpunkt stemmer den gamle 
danske Regel, at anerkendt Slegfredbarn tager halv Lod imod 
ægte Barn. Det er atter tredie Delen, som her gør sig gæl- 
dende, idet Slegfredbarnet tager halvt imod ægte Barn, smh. 
F. U. § 500, 

Ligeover herfor tager det sig unægtelig noget tarveligt 
ud for dem, der forfægte langobardisk Rets inderlige Slægt- 
skab med norsk Ret, at se uægte Søn i Gu. staa i 10., om 
man vil efter Gu.' egen Nummerfølge, i 7. Arvegangsklasse. 
Her er ikke Tale om nogen Andel i Fællig, og uægte Søn 
synker ned under Farbroders Søn og sammødre Broder til 
at tage Arv lige foran Næstsøskendebørn. Saa er det mere 
velgørende at se hos Indo-Arierne, at Faderen kan give sin 
illegitime Søn en fuld Sønnedel; men efter Faderens Død 
behøve Brødrene kun at give ham en halv Del. Det er atter 
her Trediedelen, som dukker frem ligesom hos Langobar- 
derne, de danske og paa Gotland, Jolly 85. Vi ville forøvrigt 
nærmere undersøge dette Spørgsmaal senere, se § 9 og 13. 

3. Det stod til Fader paa forskellig Maade at forbedre hans 
uægtefødte Sønners Retsstilling baade efter langobardisk, dansk 
og norsk Ret. Her er det et gennemgaaende Princip hos 

Langobarderne og de danske, at den nødvendige Akt maatte 
foregaa paa Tinge. Det krævede norsk Ret ikke. 

Vi skulle nævne nogle af disse Tilfælde; Ro. 155 komme 
vi senere til. Den naturlige Søn, der var født af en anden 
Mands Trælkvinde, kunde Faderen erhverve. Hvis Faderen 
derefter gav ham Friheden paa Tinge, blev Sønnen ved at 
være fri, Ro. 156. 1 Mbr. 

Men Faderen kunde ogsaa erhverve ham og paa Tinge 
skænke ham nogle af sine Ting. I saa Fald beholdt han 
disse Ting, Ro. 156, 3 Mbr. smh. ØGL. ÆB. 14. 

Threus 9 Sønnen af en frigiven naturlig Søn, faar ingen 
Andel i nogen af Farfaderens Ting, medmindre Farfaderen 
har gjort det paa Tinge, Ro. 157. 

Det stod i Faderens Magt at gøre en Trælkvinde eller 
aldia, halvfri Kvinde, til sin ægte Hustru. Men saa maatte 
han gøre hende uurdibora. Denne Akt skulde ifølge Ro. 222 
og Li. 106 smh. Ro. 224. 1 Mbr. foregaa paa Tinge. Behol- 
der derimod nogen Langobard en saadan Trælkvinde eller aldia 
som sin quasi uxor udenat legitimere hende paa foranførte 
Maade, blive Sønnerne ikke legitimi, men kun naturdles. 

Paa lignende Maade i dansk Ret. Efter JL. 20, hvilken 
Bestemmelse de andre Love i det væsendige følge, kunde 
Fader til Tinge føre sit Slegfredbarn og lyse, at det er hans 
Barn og skøde det, hvad han vil give det, og saa meget, som 
skøt vorder, beholder Barnet og ei mere. 

Men lyser han det (paa Tinge) i Kuld og Køn og skøder 
det intet, tager det halv Lod imod ægte Barn. 

Det er ibl. meget andet disse Bestemmelser, som næsten 
til Evidens vise Slægtskabet imellem dansk og langobar- 
disk Ret. 

Men hvorledes stillede norsk Ret sig i lignende Tilfælde? 
Her krævede Lovene, som de foreligge nu, Ætledning baade 
for den ene og den anden og tredie Slags af uægte Børn, 
som norsk Ret kendte. Men til Ætledning hørte ingen Ting- 
forhandling, min Ed. Ro. 94. 

4. Det var ikke nødvendigt hverken efter dansk eller lan- 
gobardisk Ret, at en naturlig Søn levede i Faderens Fællig. 
Papienser Retsbogen forudsætter, at en legitim Søn kunde 

udtræde af Fælliget, og dette maatte da ogsaa kunne ske 
med en naturlig. Men langt hyppigere var det selvfølgelig, 
at den naturlige Søn slet ikke kom ind i Fælliget allerede af 
den Grund, at hans Moder ikke levede som quasi tixor med 
Faderen. 

I dette Tilfælde er der næppe Tvivl om, at Reglerne i 
Ro. 154 og 158 — 62 ikke komme til Anvendelse. Lib. Pap. 
§ 1 ad Ro. 153 bemærker, at en af Fælliget udtraadt legitim 
Søn ikke har Andel i Fælligets Ting. Man har Ret til at 
antage, at dette saa meget mere maatte være Tilfældet med 
filius naturalis, naar denne heller ikke var i Fælliget. 

Om og hvorvidt en Langobard var pligtig til i al Al- 
mindelighed at affinde sig med en naturlig Søn, der ikke var 
i Fælliget, kan ikke siges. Ro. Ed. har ingen almindelig Be- 
stemmelse i saa Henseende, og de senere Love omhandle 
ordentligvis kun de naturlige Sønner, naar der skal ske Ind- 
skrænkninger i den disse ved Ro. tillagte Ret. Imidlertid har 
Ro. 156 en Regel, som vi saa ovenfor under 3, om Sønnen 
af en Trælkvinde, og paa samme Maade har JL. 20, efter- 
fulgt af de andre danske LL., en lignende Regel om aner- 
kendt Slegfredbarn. Jeg har tidligere i min Ed. Ro. gjort 
opmærksom paa den samme ensartede Bygning af Lovreg- 
lerne i disse to Bestemmelser, og da det er sagt, at der intet 
Slægtskab er imellem dansk og langobardisk Ret, forsaavidt 
angaar uægte Børn, gentager jeg det her. I begge Regler 
kræves en Anerkendelse fra Faderens Side; denne Anerken- 
delse skal, som i forrige Rubrum fremhævet, ske paa Tinge; 
Virkningen af Anerkendelsen kan begge Steder være en dob- 
belt. Som den ene af disse Virkninger nævnes begge Steder, 
at Faderen paa Tinge kan skænke ham nogle Ting. Det 
siges da begge Steder, at saa beholdt han disse Ting. Indi- 
rekte kan man sikkert ogsaa begge Steder slutte, at saa fik 
han heller ikke mere; de danske Love udtale endog ligefrem 
dette. 

Intet af de to Lovsteder begrænser Tingenes Værdi eller 
Antal. For dansk Rets Vedkommende foreskriver EL. 1. 18 
en Begrænsning med Hensyn til Jord, idet denne ikke maatte 
udgøre mer end halv Lod imod ægte Barn. Denne Begræns- 

ning er senere udvidet ved Chr. V. Lov 5. 2. 70, saa at 
ganske i Almindelighed det, Fader giver Slegfredbarnet i 
Hænde, ikke maa overstige halv Lod imod ægte Barn. Det 
er altsaa atter Tredjedelen, som her dukker op. Ligeover 
herfor er det ret velgørende for dem, der dog ville anerkende 
et nært Slægtskab imellem dansk og langobardisk Ret, at se, 
at atter her skiller norsk Ret sig ud fra dem begge. Ligesom 
den uægte Søn, naar Faderen ikke havde affundet sig med 
ham, kun naar en aldeles paafaldende lav Plads i Arvefølge- 
ordenen efter norsk Ret, paa lignende Maade er Faderen 
efter norsk Ret begrænset i det Beløb, han kan give den 
uægte Søn, naar han affinder sig med ham. Grænsen er sat 
til 12 Sølvøre. Der er endog stillet den Betingelse ved, at 
enhver ægtefødt Arving maa faa ligesaa meget, U. § 1087. 
Denne sidste Betingelse kender dansk og langobardisk Ret 
heller ikke, og fornuftigvis kunde den heller ikke komme 
frem, da disse Retssystemer have Ætfællig, og de ægtefødte 
vare i Fælliget. 

5. Ligeoverfor alt det anførte kan det ikke være af- 
gørende, at der findes en Ulighed imellem dansk og lango- 
bardisk Ret, forsaavidt angaar naturales i Konkurrence med 
andre end ægte Sønner eller for dansk Rets Vedkommende, 
efterat Døttrenes Arveret var anerkendt, i Konkurrence med 
andre end ægte Børn, Long. 43. Der er det nemlig rigtigt, 
at der er en Ulighed. Men Lighederne blive virkelig ikke 
mindre, fordi der ved Siden deraf findes en Ulighed. Det 
kan være begrundet i andre Forhold. 

Om denne Ordning i Ed. var den oprindelige, kan med 
Føie omtvivles. Vi have i al Fald set ovenfor under 2, at 
Reglen i Ro. 154, som den foreligger, ikke var den oprinde- 
lige, og Li. 1 — 4 og 13 vise yderligere Tilbagegang i den 
naturlige Søns Stilling efter Ed.' Tid. Men dette ville vi 
nærmere omhandle senere (§ 9 og 13). 

S 8. 
Døttre og Søstre efter langobardisk Ret. 

Efterlod en paterfamilias ingen legitime Sønner, indtraadte 
ifølge langobardisk Ret en ret interessant Situation. Baade 
Søstre og Døttre bleve saa lodtagne i Fælliget og med lige 
stor Andel i dette. Jeg maa derfor rette min tidligere An- 
skuelse i min Ed. Ro. § 27 f. i Overensstemmelse hermed. 

Det er aldeles umuligt at forstaa Grunden hertil, naar 
man ikke holder sig Fælligforholdet for Øie. Sønnen havde 
overtaget Fælligets Midler fra sin Fader, og han sad nu i 
dette med uindskrænket Ret, hvis da ikke ogsaa hans Brødre 
vare blevne der i Medfør af Ro. 167. Dette sidste Tilfælde 
komme vi senere til. Men afset derfra overtog han Fælliget 
alene. Hans Søstre kunde være blevne hos ham eller ogsaa 
gaaede til en af de andre Brødre i et andet Fællig. Vare 
de gaaede ud af hans Fællig, havde de ikke efter Ro. mere 
der at gøre eller fordre. Men vare de blevne deri, stillede 
Sagen sig anderledes. Saa fik de Andel i Fælliget lige med 
Broderens Døttre, hvis Broderen ved sin Død ikke efterlod 
legitime Sønner, og sammen med naturlige Sønner og parentes 
proximi eller, hvis disse manglede, med Fiskus. 

Paa denne Maade maa Ro. 160 forstaas. Det staar ikke 
udtrykkeligt i Ro. 160, at den der foreskrevne Ordning kun 
omhandler Fælligforhold. Men som tidligere paavist kunne 
Reglerne i Ro. 154 og 158 — 60 kun forstaas med Fælligfor- 
hold alene for Øie. Som vi saa ovenfor i § 4, bekræfter Li. 
65 ogsaa dette udtrykkeligt, cfr. Z s fR. 2\. 7. Sagen bliver 
endnu klarere ved at se hen til Forandringen ved Li. 1 — 4 
af Ro. 158 — 60. I Li. 4, der aldeles aabenbart indeholder 
den tilsvarende Regel til Ro. 160, siges det udtrykkeligt, at 
det kun er den Søster, som bliver i Broderens Hus, som faar 
Andel i Fælligets Ting sammen med Broderens Døttre, cfr. 
Lib. Pap. § 10 ad Ro. 153, Exp. § i ad Li. 4, Br. i Z a fR. 
21. 7. * 

Li. 3 indeholder dog en Undtagelse. En Søster, hvem 
en Broder havde giftet bort, fik ordentligvis efter Ro. 181 og 
Li. 3, 1. Mbr. kun af Midlerne fra det gamle Hjem, de patris 

tiel matris substantia, hvad Broderen vilde give hende i Med- 
gift. Men efterlod denne Broder ingen Descendens, fik hans 
Søstre dog efter Li. 3 alle hans Efterladenskaber og det baade 
de Søstre, som vare blevne i Fælliget, og de, der vare bort- 
giftede. For disse sidstes Vedkommende er Li. 3 altsaa 
naaet til en ren Arveret; det var ikke længer en Fælligret 
som i Ro. 160, da de vare gaaede ud af Fælliget ved Ægte- 
skabet. 

En Datter kunde kun udtræde af Faderens Fællig ved 
Ægteskab, Ro. 181, 204 smh. min Ed. Ro. § 23. Ved Ægte- 
skabet maatte hun nøies med, hvad Faderen vilde give hende; 
men dermed var hun udskilt af Fælliget og fik efter Ro. ikke 
mere. Efter Ro. Ed. fik hun heller ikke mere senere, med- 
mindre hun blev Enke og da vilde træde ind igen i Fælliget 
efter Ro. 199. 

Men de Døttre, som bleve hos Faderen — og kun disse, 
— fik efter Ro. en Andel i Fælliget, hvis Faderen døde uden 
legitime Sønner. De fik da efter Ro. 158 — 60 Andel sam- 
men med naturlige Sønner, med parentes proximi eller, hvis 
ingen saadanne fandtes, med Fiskus og med legitime Far- 
søstre, saafremt saadanne endnu fandtes i Fælliget. 

For Døttrenes Vedkommende er det ligesaa tydeligt som 
for Søstrenes Vedkommende, at det kun er de af dem, som 
levede i Fælliget, der fik Andel i Midlerne ved Faderens 
Død. Ellers kan Ro. 181 ikke have udtalt sig saa bestemt, 
som denne Art. gør, at mere have de ikke at fordre, Z 2 fR. 
21. 7. 

Ved Li. 1 og 2 blev Forholdet imidlertid forandret. Deri 
udtales det klart nok, at herefter skulde Døttre, naar en 
Langobard døde og ikke efterlod legitime Sønner, tage Andel 
i Efterladenskaberne efter ham. Særligt Li. 2 slaar fast, at 
det var ligegyldigt, enten de vare bortgiftede eller vare blevne 
tilbage i Fædrenehjemmet. Men Li. 1 maa undergaa en 
Modifikation ved Li. 4. I Li. i staar, at naar en Langobard 
døde uden legitime Sønner og efterlod Døttre, indtraadte 
disse i alle Faderens eller Moderens Ting ligesom de legitime 
Sønner (vilde have gjort). Vi saa imidlertid ovenfor, at i saa 
Fald indtraadte ogsaa Søstrene, saafremt nogen saadan levede 



i Broderens Fællig. Exp. § i ad Li. 4 og Anm. i lib. Pap. ad Li. i 
slaa derfor begge fast, at sammen med Døttre fik ogsaa Søstre, 
som levede i Faderens Fællig, Andel. Li. i maa derfor ret- 
tes i Overenssemmelse med Li. 4, cfr. Tractatus § 7 i LL. 
4. 605. Der var blot den Forskel, at Søstre maatte endnu 
være i det gamle Hjem, imedens det for Døttres Vedkom- 
mende var ligegyldigt, enten de endnu levede i Fælliget eller 
vare bortgiftede. Døttrene tog dog Andel alligevel. Ved Li. 
1 — 2 slog man altsaa en endnu stærkere Streg over Fællig- 
forholdet for Døttrenes Vedkommende end for Søstrene. Li. 
2 gav Døttrene en ren Arveret. At disse Bestemmelser ogsaa 
brød det gamle agnatiske Princip i den langobardiske Ord- 
ning, ville vi senere komme tilbage til. 

Som Rotaris Edikt foreligger for os, er det endnu i alt 
væsentligt Standpunktet i langobardisk Ret, at Formuen falder 
tilbage til Mændene af den fædrene Slægt. Man ser vel 
efter Ro. 158 — 60, at der er tillagt Søstre og Døttre en vis 
Andel i Fælliget, hvis der ingen legitime Sønner findes efter 
paterfamilias. Men Raadigheden over denne Andel fik Kvin- 
den ikke, Ro. 204 smh. 160, 161. Var der Tale om at bortgifte 
hende, kunde Faderen eller Broderen give hende saa lidt eller 
saa meget i Medgift, som han lystede, og mere havde hun efter 
Ro. ikke at fordre, Ro. 181. Handlede Søsteren eller Datteren 
imod Faderens eller Broderens Villie, kunde Faderen eller 
Broderen gøre med hendes Ting, hvad han vilde, Li. 5. 
Døde hun i Fælliget ugift, faldt hendes Ting den til, som 
havde Formynderskabet over hendes Gods, Ro. 188, 214, 215. 

Men ogsaa paa dette Punkt skete der Ændringer ved 
Li.' Lovgivning. Den vigtigste Ændring skete ved Li. 1 — 4. 
Naar Datter eller Søster bortgiftedes, var Reglen efter nys- 
nævnte Lovregler, som vi ovenfor saa, den, at den bortgiftede 
Kvinde arvede en vis Kvotadel af Slægtens Formue. Denne 
Arv kunde meget let helt gaa ud af Faderens eller Broderens 
Slægt enten til Manden som Hustruens Formynder eller til 
hendes Børn. 

Der synes ogsaa at være kommen en anden Ændring op 
i langobardisk Ret, Z*fR. 13. 66. Mundium betød oprindeligt 
Formynderskabet over den vedkommende, og hvis Kvinden 



døde i ugift Stand, faldt hendes Formue Formynderen til, 
ligesom han tidligere havde havt Administrationen af Formuen. 
Men af Li. 14 allerede kan man se, at der gøres Forskel 
imellem mundium og Kvindens res. Parentes propinqui eller 
mnndoald. Formynderen, tage mundium; men de faa ikke 
noget af hendes res. 

Disse res faldt til hendes Søstre, og giftede en af disse 
sig, faldt en forholdsvis Del til hendes Mand, hvis hun døde 
først, Li. 14. Exp. §,2 ad Li. 14 og Tractatus § 11, LL. 
4. 605 bemærke, at mundium betegner et fast Gebyr af 20 
solidt. Imidlertid gaar Li. 101 endnu ud fra, at der maa 
tages væsentligt Hensyn til Formynderen, selv naar Kvinden 
vilde gaa i Kloster. Havde hun Børn, i hvis mundium hun 
var, maatte hun i saa Fald kun disponere over */$, og havde 
hun ingen Børn, kun over V* af sin Formue. 

De strænge gamle langobardiske Regler løsnedes saa- 
ledes ogsaa paa dette Punkt. 



S 9- 
Gruppedelingen efter Ro. 158—60 er ikke gammel. I. 

Som det let vil ses baade af U. § 480 f. og Long. 42 f., 
lægger F. en meget stor Vægt paa den Fordeling i Grupper, 
der findes i Ro. 158 — 60. Da denne Gruppering af de for- 
skellige Arter af Slægtninge er fremmed for alle de andre 
Retssystemer, der ligesom det langobardiske have opretholdt 
de gamle Fælligforhold, det indo-ariske, det danske og Got- 
lands, maa denne Langobardernes Gruppedeling synes en 
Gaade, til hvilken der kan knyttes mange Kommentarer. Det 
gaar under alle Omstændigheder ikke an at bygge saa meget 
derpaa, som F. gør. 

En Del af de Slutninger, som F. drager af denne Gruppe- 
deling, have faaet et slemt Grundstød ved en Afhandling af 
H. Brunner i Z 8 fR. 21. 1 f. Det er navnlig F.' Paastand om 
Kvindens Arveret, som B. gaar imod. F. hævder, at Kvinden 

oprindeligt havde en meget udstrakt Ret; B. paastaar tvert- 
imod akkurat det modsatte og påaviser, at Kvindens Arveret 
Skridt for Skridt udvidedes igennem de langobardiske Love. 
Overhovedet hævder B., at hos Langobarderne havde Kvin- 
dens Arveret ikke nogen høi Alder. 

Den egentlige Arveret for Kvinden opsætte vi til udfør- 
ligere Behandling senere. Her omhandle vi kun Kvindens 
Ret til Andel i Fælliget efter Ro. 158 — 60, og det er en 
Fælligret, ikke en ren Arveret. Som ofte nok bemærket, 
udvidedes Retten efter Ro. 158 — 60 ved Li. i — 4, og først 
ved ;disse sidste Bestemmelser forandredes Retten efter Ro. 
158 — 60 til en egentlig Arveret. 

Her dreier det sig om at komme saavidt muligt tilbunds 
i Gruppedelingen efter Ro. 158 — 60, og hvad denne angaar, 
slaar B. fuldkommen rigtigt fast, at Ro. 158 — 60 kun hjemlede 
Ret for de Døttre (og Søstre), som levede i Faderens Fællig, 
Z 2 fR. 21. 7 smh. Li. 65. Blev nogen af disse derimod gift, 
fik hun i Udstyr, hvad Faderen eller Broderen vilde give 
hende, og dermed var hun fuldstændigt affunden, Ro. 181 
smh. ovf. § 8. 

Men navnlig lægger B. megen Vægt paa Reglen i Ahi. 
10. Det er Farsøstrene, der levede i Brodersønnens Hus, 
som Ahi. her søger at hjælpe lidt paa. Det er altsaa atter 
Fælligforhold, som her behandles. Brodersønnen formanes 
til ikke at lade disse Farsøstre lide Mangel paa Næring, 
Klædning og Betjening, og døde Brodersønnen uden Børn 
og udenat have disponeret over Fælligets Midler, tog Far- 
søstrene Andel i Efterladenskaberne i lige saa store Parter 
som Søstrene. 

Hidtil havde Forholdet altsaa været det, at Farsøsteren 
sad i Fælliget først som Datter, senere som Søster og atter 
igen som Farsøster, og imedens Fælligets Midler gik fra Fader 
til Søn og til Sønnesøn efter Reglerne i Ro. 154, sad de 
Kvinder, der ikke bleve gifte, stadigt i Fælliget. Som Ahi. 
bemærker, sad de i Fælliget uden bestemt Andel, og idet de 
led Nød, forbandt de dem med Trælle, seruis se copulabanL 
Dette vil m. a. O. sige, at Kvinden under disse Forhold 
selv efter langobardisk Ret, som den foreligger, høist 

havde Krav paa Alimentation. Af det ovenstaaende 
synes det klart at fremgaa, at i Fælligforholdene var Kvin- 
dens Stilling i mange Tilfælde meget usikker, og var der i 
Fælliget mandlige legitime Medlemmer, fik hun selv efter Ahi. 
10 ingen Andel deri, Ro. 154. 

Vende vi os derefter til de andre Retssystemer, som 
ogsaa kende de samme Fælligforhold som langobardisk Ret, 
vil man se den samme Udvikling og det samme Udgangs- 
punkt. 

Hos Indo-Arierne havde Hustruerne og de ugifte Piger 
oprindeligt kun Krav paa Alimentation, og det er endogsaa 
tvivlsomt, om de ved en Deling maatte beholde deres Smykker 
og de fra Slægtninge modtagne Gaver, Jolly 83. 

For Gotlands Vedkommende findes Reglen i GotL. 1. 
24. 4, 2. 29. Som GotlL. 1. 24. 4. siger, er det setnpsic om 
gotlandske Kvinder, at hver Broder skal gøre Raad for sin 
Søster til Giftermaal, og vil han ikke det, skal han give hende 
en ottende Del af sin Jord til Ophold. Setnpsic er i den 
tyske Tekst oversat ved eyntracktig, og Schl. Gloss. GotlL. 
forklarer setnpsic, af Verbet semia, som »fastsat ved Overens- 
komst«. Den fornævnte Regel i GotlL. var altsaa ikke den 
gamle Regel i Gotlands Ret; men det var en nyere Regel, 
som Gotlænderne havde vedtaget om en Forandring i Kvin- 
dens Retsstilling. I hvilken Retning Forandringen gik, derom 
kan der næppe være Tvivl; det er saa aabenbart efter hele 
Fremstillingen, at Forandringen indeholdt en Forbedring i 
Kvindens Stilling. Det er ligeledes aabenbart, at naar Bro- 
deren fandt Raad for sin Søster til Ægteskab, var hun der- 
med affunden, cfr. Ro. 181, og det nye laa derfor rimeligvis 
i den ottende Del til Underhold, som Gotlands Mænd havde 
tilstaaet deres ugifte Søstre. Tidligere maatte disse sidste som 
mange Langobarder-Kvinder lige til Ahistulfs Tid leve i Fæl- 
liget inordinate, patientes necesfitatem. 

Dansk Ret komme vi senere til. 

Af alt det anførte vil det fremgaa, at det er meget be- 
tænkeligt at bygge op paa den Gruppedeling, som Ro. 158 — 60 
statuerer. Navnlig er der Anledning til at antage, at Reglen 
deri om Døttres og Søstres Andel i Fælliget paa Rotaris Tid 

var temmelig ny i langobardisk Ret, og at den oprindelige 
Regel om Kvindens Stilling i Fælliget efter langobardisk Ret 
ligesom i indo-arisk og gotlandsk Ret var den, at Kvinden 
kun havde Krav paa Underhold i Fælliget, men ikke blev 
anerkendt som Andelshaver i Fælligets Ting. 



S 10. 
Sven Tveskægs Lov. 

For dansk Rets Vedkommende er der allerede i min Ed. 
R°- S 2 9 gj° rt opmærksom paa de Efterretninger, der fore- 
findes hos Saxo og Sven Aagesen om Kvindens Arveret. I 
Modsætning hertil har F. først i U. S 499, 1157 og 1162 og 
senere i Long. 16 f. fastholdt sin Paastand om, at disse 
Efterretninger hos de danske Historieskrivere vare ganske 
utroværdige. Vi maa derfor paany ind paa dette Spørgs- 
maal. 

Det ældste Datum, som i saa Henseende foreligger, er 
Tune-Stenen fra Aar 500 — 550. Indskriften tillader den Slut- 
ning, at Døttre dengang vare uden Arveret, Taranger Uds. 3, 
Amira Gr. 158. 

Det næste Datum er Saxos og Sven Aagesens Beretning 
om, at Sven Tveskæg tilstod Kvinderne Arveret, cfr. min Ed. 
Ro. § 29. Her turde det ikke være noget ganske korrekt 
Referat, som F. giver af de danske Retshistorikeres Anskuelse 
i saa Henseende. F. bemærker, Long. 17, at Kofod- Ancher, 
Paulsen, Rosenvinge og Stemann ingen Vægt have lagt paa 
denne Fortælling. Det er ikke rigtigt og for enhver Læser, 
særligt da dem, der ikke kende vort Sprog, høist vildledende. 
Paulsens Skrift kender jeg ikke ; men alle de andre ere aldeles 
enige om, at hvor liden eller hvor megen Vægt man end vil 
lægge paa Saxos og Sven Aagesens Beretning, saa maa det i 
al Fald antages, at Kvinden efter dansk Ret oprindeligt var 
udelukket fra Arv, Kofod-Ancher S. Skr. 1. 16, 2. 378, Rosen- 
vinge 200, Larsen 1. 1. 259, Stemann 402. Matzen og Ste- 

ftiann anse dette endog for utvivlsomt, og Steenstrup deler 
den ogsaa af mig yttrede Anskuelse, at det virkelig forholder 
sig rigtigt, at Kvinderne under Sven Tveskæg fik en vis 
Arveret. Kofod-Ancher anser det for rimeligt, at Geistlig- 
heden har hjulpet Kvinderne til Arv, »anseende det for over- 
ensstemmende med Guds Lov«, og i Saml. Skr. 2. 378 fikserer 
han endog Tiden for denne Reform til at være Sven Tve- 
skægs Tid. 

Her maa det dog være indlysende for enhver, at i og 
for sig er det komplet ligegyldigt, enten de dan- 
ske Retshistorikere anse det rigtigt, at Sven Tve- 
skæg tillagde Kvinderne Arveret eller de formene, 
at Historieskrivernes Beretning har det at betyde, 
at Kvinderne under Sven Tveskæg eller i Tiden 
deromkring fik tillagt Arveret. Steenstrup og jeg 
mene virkelig heller ikke, at Sven Tveskæg ved et kongeligt 
Magtbud gjorde dette, men anse det sandsynligt, at Reglen, 
om hvilken Sven Aagesen beretter, paa sædvanlig Maade blev 
lovtagen under Kong Sven. Det er, særligt efter Saxos Stil, 
ikke nogen usædvanlig Form, at man tillægger en Konge Æren 
for en Lov, selv om andre Faktorer ogsaa have været med- 
virkende ved dens Affattelse. Men det vigtigste er, at alle 
danske Retshistorikere, som have udtalt sig om Sagen, ere 
enige om, at det i ethvert Tilfælde er rigtigt, at 
oprindeligt havde i Danmark Kvinderne ingen 
Arveret. Dette sidste er det afgørende for os. 

I det hele har man ingensomhelst Ret til at forkaste et 
historisk Vidnesbyrd, tilmed fra to almindeligt anerkendte For- 
fattere, og man har saa meget mindre Grund dertil, som det, 
der refereres, ikke ligger mere end høist to Hundrede Aar 
tilbage i Tiden. Ingen af disse Tider hører dog Sagntiden 
til; vi bevæge os fuldt ud paa historisk Grund. Beretningen 
kan være kommen til Historieskriverne paa forskellig Maade, 
igennem mundtlig Overlevering fra Slægt til Slægt, ved Op- 
tegnelse i Annaler eller Krøniker, maaske endog igennem 
Lovoptegnelser. Valdemarernes Tid var rig paa Codificering 
af Love, og man har vidst fortrinlig Besked om saadanne 
netop paa den Tid. 

Afgørende (massgebend) for F. fremfor alt er det, Long. 
19, at det synes ganske utilstedeligt at føre den senere 
danske Arvefølge, saaledes som den viser sig i LL., tilbage 
til en Begivenhed, som først skulde være indtruffen omkring 
Aar 1000. Værre endnu bliver det efter F.' Anskuelse, naar 
man med mig vil hævde, at den danske Arvefølge tidligere 
lignede Langobardernes. Saa bliver Springet altfor stærkt 
— det er sikkert F.' Mening. 

Men var Springet da i Virkeligheden saa forfærdeligt? 
Det kan man ikke sige. Navnlig ere der to Momenter, som 
klare derpaa, Fælliget og Kvindens Umyndighed. Førend 
Kvindens Arveret — jeg bruger her det sædvanlige Udtryk, 
uagtet det i Fællig Forhold ikke er ganske korrekt — blev 
gennemført, var hun blot lidt mere afhængig af Faders og 
Broders Luner og Velvillie end senere. Det er det hele. 
Før den Tid kunde hun ipso jure, naar hun blev gift, ikke 
tilføre Ægtefællens Bo mer end, hvad Fader eller Broder 
vilde give hende ; senere fik Manden som hendes Værge hen- 
des Arvepart. Men Raadigheden over hendes Ægteskab be- 
holdt Faderen eller Broderen alligevel, og Raadigheden over 
hendes Gods beholdt Broderen ogsaa, naar hun ikke blev 
bortgiftet. Saalænge Faderen levede, havde hun overhovedet 
kun Stilling i Fælliget som enhver anden passiv Interessent 
med den for en saadan aldeles underordnede Ret. 

Det hele, man med Sikkerhed kan faa ud af de to 
Historieskriveres og navnlig da af Sven Aagesens Beretning, 
er det, at paa Sven Tveskægs Tid fik Datter (paternae haere- 
didatis) og Søster (soror fratri) en virkelig Arveret. Sven 
Aagesen maa dog have vidst ret god Besked; ti han siger, 
at Søsteren fik halv Lod imod Broder. Men holde vi os til 
Datter og Søster, har dette sit Sidestykke i, hvad der 
skete i langobardisk Ret omtrent tre Hundrede 
Aar tidligere. Der er ingen, som kan være i Tvivl om, 
at Liutprands Lovgivning § 1 — 4 var et Brud paa de i Ro. 
fremsatte Regler. Li. i — 4 give Datter og Søster en bedre 
Stilling ved Delingen af Fælliget, og hvad der ogsaa var 
noget nyt, tildels udenfor dette. Liutprands Lovgivning er 
overhovedet gennemtrængt af mere kristelige Principer end 

det gamle Edikt, Amira Gr. 68. Her som der, i Danmark som 
hos Langobarderne, har Kristendommen været medvirkende 
til en Forbedring af Kvindernes Stilling At det først skete 
300 Aar senere i Danmark end hos Langobarderne, er saare 
naturligt. Kristendommen naaede langt senere herop, og Nor- 
dens Folk vare overhovedet mindre tilbøielige til Ændringer 
i deres gamle Ret; derfor er gammel nordisk Ret ogsaa saa 
lærerig for Retshistorien i det hele. De Danskes Vedhængen 
ved deres gamle Regler er vel ogsaa Grunden til, at Refor- 
men ikke tilsikkrede Datter og Søster fuld Lod, men kun 
halv Lod. Til Gengæld rykkede saa i dansk Ret Datter op 
i første Arveklasse lige med ægte Søn. Efter Li. maatte hun 
nøies med at staa i anden, men skubbede der de naturlige 
Sønner til Side og fik fuld Arveret. 

I vort Naboland, Sverrig, kan man endnu i Midten af 
det 13. Aarh. spore en Bevægelse henimod at skaffe Kvinder 
en forbedret Arveret. ØGL. ÆB. 2 bemærker udtrykkeligt 
Forskellen imellem den gamle Lov, hvorefter Søster ei kunde 
arve sammen med Broder, og den nye Lov, der altsaa for- 
andrede dette. Denne nye Lov gav Birger Jarl Aar 1262, og 
den er indsat i den nyere VGL., UL., SML., VML. og HL., 
imedens GotlL., ældre VGL. og Dale L. have ældre Regler, 
Nordstr. 2. 190. F.' Bemærkninger, Long. 24 og 27, maa 
derfor rettes i Overensstemmelse hermed. Man finder i det 
hele i de svenske LL. en broget Forvirring i disse Arve- 
spørgsmaal ; det er aabenbart, at der er foregaaet og foregaar 
under LL.' Fremkomst til de forskellige Tider en Udvikling i 
disse Spørgsmaal. 

Det samme gælder de danske LL. Man behøve blot at 
gennemse Matzen PrR. 1 . 84 f. og 1 1 1 f. forat se, hvor forskellig- 
artede Reglerne ere i LL. med Hensyn til Arveret. Der 
behøves ikke 200 Aar forat føre Kvindens Arveret nogenlunde 
fyldigt ud i Retslivet. Man kan se paa Reglerne om Tve- 
kamp, Jernbyrd, Trældom; Forhold, som alle interesserede 
Geistligheden ligesom Kvindens Arveret. Navnlig ere Reg- 
lerne om Bevis og særligt Reglerne om Tvekamp et afgørende 
Bevis for, at en fuldstændig Frontforandring kan ske i en 
kortere Tid. Bevisreglerne gaa i en ganske anden Grad igen 

i LL. end Arveretsreglerne; de omfatte baade civile og kri- 
minelle Forhold og findes i Lovene baade først og sidst. Tve- 
kamp er ogsaa afskaffet i den kristelige Tidsalder; Tiden 
passer vel omtrent med Tiden for Gennemførelsen af Kvin- 
dens Arveret. Saxo omtaler den endnu under Harald Hein 
og Sven Grathe; men af LL. er den fuldstændigt forsvunden. 
At en lignende Forandring ikke skulde kunne være foregaaet 
med Kvindens Arveret i Løbet af 200 Aar, skal man have 
Vanskelighed ved at godtgøre. Var det noget, som interes- 
serede den dengang saa mægtige Geistlighed, skulde de nok 
sørge for at gennemføre det og det endda i langt kortere Tid 
end 200 Aar, cfr. Steenstrup Norm. i. 253. 

Udvidet og fortsat Formuefællig. 

Foruden de i de tidligere §§er ommeldte Slægtninge 
kendte Langobarderne ogsaa Formuefællig imellem andre. Fæl- 
ligreglerne i Ro. Ed. indbefatte dem gatiske vist ikke ud- 
trykkeligt; dertil ere de for kortfattede; men man finder dem 
dog omtalt hist og her i de langobardiske Love, udenat det 
altid bestemt fremgaar, hvor i Fælligordenen disse Slægtninge 
have deres Plads. 

Man vil let se ved at sammenholde de nedenfor anførte 
Tilfælde med de i Matzens PrR. 1 § 19 anførte Tilfælde, hvor 
nær langobardisk og dansk Ret ogsaa paa dette Punkt staa 
hinanden. 

1. Mellem Svigerforældre og Svigerbørn 
(Matzen 1). 

Omhandles i Li. 57. En Søn, i Fællig med Faderen, 
fører en Hustru ind i Fælliget, og Faderen sælger i levende 
Live alle sine Ting. Li. slaar da fast, at Faderens Kreditorer 
ikke maa gøre sig betalt i de Ting, Sønnen har faaet med 
Hustruen, naar Sønnen vil aflægge Ed paa, at han ikke er i 
Besiddelse af Ting fra Faderen eller Moderen, 

De danske Love, VL. 2 og EL. i. 10, synes navnlig at 
lægge Vægt paa udtrykkeligt at faa udtalt, at Svigerdatteren 
faar Hovedlod i Fælliget, en Regel, som rimeligvis dengang 
var temmelig ny i dansk Ret, cfr. ovenfor S 10. SkL. 5 
har ikke nysnævnte Regel, som de sællandske Love have, og 
JL. har som bekendt en hel anden og nyere Ordning af disse 
Forhold. 

2. Mellem Bedsteforældre og Børnebørn (Matzen 2). 

Ogsaa i saa Henseende er langobardisk og dansk Ret 
ens, naar vi som sædvanligt afse fra Kvindens Retsstilling. 
Begge Systemer anerkende Fælliget som retskraftigt imellem 
Bedsteforældre og Børnebørn, og Fordelingen imellem Børne- 
børnene skete in stirpes baade efter langobardisk, lib. Pap. 
§ 3 ad Ro. 153, Gri. 5 og dansk Ret VL. i. 6 , 2, EL. 1. 9, 
SkL. 5, Sun. 3. 

Begge Systemer falde ogsaa sammen i det Punkt, at de 
anerkende Repræsentationsret for Sønnesøn, naar Sønnen levede 
i Fællig med Fader, til at tage Andel i Fælliget sammen med 
Farbrødrene, cfr. min Ed. Ro. § 25 smh. Gri. 5, Wido 7, 
EL. 1. 9. Begge, baade Gri. 5 og EL. 1. 9, slaa endog meget 
bestemt fast, at Bedstefader og Barnebarn skulle leve i Fællig 
sammen, forat denne Regel kan indtræde. 

I Long. 11 smh. U. § 29 bemærker F. imidlertid hertil, 
at Repræsentationsretten for Sønnesøn i Konkurrence med 
Søn var en ny Rettighed, som først blev hjemlet ved Gri. 5, 
og at Slutninger fra en ny Regel til et oprindeligt Slægtskab 
imellem Systemerne paa ingen Maade lader sig tilstede. I 
denne sidste Betragtning kan enhver sikkert være enig; den 
er ubetinget rigtig og bør .holdes fast ved utvivlsomt nye 
Bestemmelser, t. Eks. Li. 1 — 4, der gøre meget indgribende 
Forandringer i Reglerne i det gamle Edikt, Ro. 158 — 60, 181 
mfl. Men dette er ingenlunde saa givet, hvad Gri. 5 angaar. 
Navnlig er det et Argument af Vægt, at akkurat den samme 
Regel findes i beslægtede Retssystemer, og det gør Reglen 
om Sønnesønnens Repræsentationsret. Den findes nemlig 
baade i dansk og i gotlandsk Ret og netop i samme Form 
særligt i dansk og langobardisk Ret, VL. i. 6 , EL. 1.9, smh. 
Gri. 5. Indo- Arierne anerkende ogsaa Repræsentationsret, 

og for Sønnesøn og Sønnesønssøn i Konkurrence med Søn 
foregaar Fordelingen in stirpes ligesom efter dansk og 
langobardisk Ret, Jolly 83, 87. F. tror, at Repræsentations- 
retten ikke kan være ret gammel, da Særeiet overhovedet kun 
var anerkendt i ringe Omfang, og den enkelte var henvist til 
at søge sit Underhold igennem Familiens fælles Eie, U. § 29. 
Men gælder denne Bemærkning ikke overhovedet om al 
Arveret? Derfor er det netop, at de fleste holde for, at Arve- 
retten var et yngre, afledet Standpunkt og Fælliget i Ætten 
det ældre. Desuden er det netop fra Fælliget, at Reglen i 
Gri. 5 og dansk Ret stammer. Gri. S siger, at naar Sønne- 
søn bliver i Fælliget, deler han Fælligets Ting med Farbroder. 
Gik Faderen derimod ud af Fælliget, fik Sønnen ingen Andel 
efter Gri. 5. Den Regel kan virkelig være meget gammel. 
Gri. siger m. a. O., at der sættes Pris paa, at Ættens Formue 
bibeholdes i de lige Linier i de gamle Høvdingeslægter i saa 
stort Omfang som muligt. At dette skulde være et moderne 
Standpunkt, ses ikke. 

Reglerne for den videregaaende Descendens, Børnebørns- 
børn eta, ere ikke saa lidt afvigende fra dem, som gælde 
for den nærmere Descendens. I dansk Ret er saaledes Reglen 
den, at der arvedes in capita, SkL. 33, Sun. 14, Matzen PrR. 
1 . in. I langobardisk Ret findes næppe nogen egentlig 
Lovbestemmelse i saa Henseende. Glossatorer og Kommen- 
tatorer besvare Spørgsmaalet høist forskelligt. Gennemgaaende 
synes man dog enig om, at Descendensen udelukkede Ascen- 
densen og Sidelinierne. Ligeledes er der ikke saa lidt Til- 
bøielighed hos de langobardiske Retslærde til at holde paa 
Arv in capita (aequaliter) for den fjernere Descendens, se ibl. 
a. lib. Pap. § S, 6, n ad Ro. 153, Miller i Z*fR. 13. 59, 60. 
Vi ville forøvrigt se dette senere. 

3. Mellem Stiffader eller Stifmoder og Stif- 
børn (Matzen 3). 

Dette Fællig kendte dansk Ret. Men der var ogsaa 
anerkendt Ret til Hovedlod for Hustru og Kvinder overhovedet. 
Dette Standpunkt var langobardisk Ret ikke naaet til endnu, 
da de egentlige langobardiske Love bleve forfattede. Vi finde 

derfor ingen Regler, svarende til de danske i denne Retning, 
i de langobardiske Love. 

Derimod finder man Regler for Fælliget, naar der vare 
flere Kuld Børn efter en Fader, Li. 113, Ahi. 14. Ordentlig- 
vis tage disse lige Andel i Fælliget. 
4. Søskendefællig (Matzen 4). 

For Søstres Vedkommende er Spørgsmaalet allerede om- 
handlet ovenfor i § 8, forsaavidt angaar langobardisk Ret. 

Ved Ahi. 10 udvidedes Reglen om Andel for Kvinder i 
Fælliget til ogsaa at omfatte Fastre, cfr. ovfr. § 9. 

Fællig imellem Brødre kunde finde Sted ; men de kunde 
ogsaa skilles ad. Dette var Reglen baade i langobardisk, 
Ro. 167, Li. 70, 74 og dansk Ret, EL. 1. 42 — 44. 

I GotlL. 1. 20 pr. foreskrives et nødvendigt Fællig imel- 
lem Brødre, naar en eller flere af disse ere Børn. I saa Fald 
skulde Brødrene blive sammen, indtil den yngste var 15 Aar 
gammel. Li. 74 omtaler det samme Tilfælde, men under en 
anden Form. Naar en mindreaarig Dreng deler med Brø- 
drene eller andre Slægtninge, skal Dommeren træde til, og 
Delingen skal da foregaa ligeligt. 

Hovedreglen baade i langobardisk, Ro. 167, Li. 70, 74 
og nordisk Ret, ØGL. ÆB. 10 pr., var, at det var de fædrene 
og mødrene Eiendele, som skiftedes imellem Brødrene. Er- 
hvervede de særskilt noget, gik det ganske vist ind i Fælliget, 
men kunde ved en senere Udskiftning komme i Betragtning 
som en særskilt Post til Erhververens Fordel, Ro. 167, ØGL. 
ÆB. 10 pr. Ødslede en Broder noget bort, var det Skik 
og Brug hos Langobarderne, at dette kom ham til Skade ved 
Fordelingen, Exp. § 3 ad Ro. 167. EL. 1. 43 holder fast 
ved, at mere end sin egen Lod maatte en Broder ikke forøde. 
Skete et saa grovt Brud, at hans Hovedlod ikke strakte til, 
og vilde de andre Medlemmer ikke finde dem i, at der af 
Fælligets Midler ydedes mer, maatte de lade ham udskifte af 
Fælliget. 

Fordelingen skete baade efter langobardisk og dansk Ret 
ved Lodkastning eller Lodtrækning, cfr. Lunds Ordbog: lot, 
lotfal. Det er ret interessant, at Li. 70, 74 taler om sors, 
sortes ved Fordelingen af Midlerne imellem Fælligets Med- 

lemmer. Efter Z*fR. 13. 51 81 skulde man tro, at flere Rets- 
historikere have været i Tvivl om Forstaaelsen af sors, sortes 
i Li. 70, 74. Fremgangsmaaden i nordisk Ret giver tilstrække- 
lig Forklaring i saa Henseende. 



S 12. 
Fæl ligord en. Arveorden. Parens proximus. 

Vi have nu set det væsentlige af den Fællig-Ordning, 
som galdt baade efter langobardisk og efter dansk Ret. Vi 
have set, hvor nær disse to Ordninger staa hinanden, saa 
nær, at man maa have Ret til at sige, at de i alt væsentligt 
falde sammen. 

Men her kunne vi ikke blive staaende. Fælligordenen 
slog nemlig ikke til. Den spændte kun over et mindre Antal 
af den nærmere Slægt, og det kunde sikkert hænde ikke saa 
sjeldent, at saadanne ikke eksisterede. Lovgivningen maatte 
da statuere Regler for, hvorledes der i saa Fald skulde for- 
holdes med Efterladenskaberne efter Vedkommendes Død. 

Her møder os da atter den interessante Situation, særligt 
i det langobardiske Retssystem, at vi finde to forskellige Ord- 
ninger i disse Forhold, gældende ved Siden af hinanden og 
byggede op efter ikke uvæsentligt forskellige Principer. Men 
efterhaanden som Udviklingen skrider fremad, glide disse to 
Ordninger lidt efter lidt over i hinanden, og det, som tidligere 
var en Fælligret, glider lidt efter lidt, mer eller mindre over 
til at blive en Arveret. Vi ere saa heldige at kunne finde 
Beviser nok for Rigtigheden heraf. 

Som det første Bevis ville vi henvise til Søstres og Døt- 
tres Stilling efter Ro. og efter de senere Regler. Det er oven- 
for bemærket i § 8, at Reglerne i Ro. 158 — 60 kun omfattede 
de Døttre og Søstre, som vare blevne i Fælliget. Vare de 
gaaede ud af Fælliget, til en anden Broder for Søstrenes Ved- 
kommende, eller vare de blevne bortgiftede, havde det gamle 
Fællig ikke mer med dem at gøre. Deres Fælligret var tabt, 

og de øvrige i Fælliget fik altsaa saa meget mere, cfr. ogsaa 
Z*fR. 21. 7. Men dette forandredes ved Li. i — 4. Om Døt- 
trene foreskrives det nu, at det var ligegyldigt, enten de 
levede i Fælliget eller vare bortgiftede; de tog alle lige Lod 
efter Fader eller Moder. Med Søstrene gik det tildels ligesaa. 
For dem fastsattes det ved Li. 3, at naar en Langobard ikke 
efterlod Descendens, overtog Søstrene Efterladenskaberne, og 
det var da ligegyldigt, enten Søstrene levede i Broderens 
Fællig, eller de vare bortgiftede; de indtraadte da ligeligt i 
Broderens Efterladenskaber. Dette vil sige med andre Ord, 
at Fælligretten udvidedes i disse Tilfælde til en Arveret. 
Døttrene og Søstrene beholdt i de anførte Tilfælde deres 
Plads i Fælligordenen. Første Plads i Fælligordenen indtog 
Sønnerne efter Ro. 154, idet dog de naturlige Sønner efter 
Li. 1 — 4 skødes til Side. Men anden Plads fik Døttrene, 
tildels ogsaa Søstrene, og den Plads beholdt de altsaa efter 
Li. 1 — 4, selv efterat Fælligreglerne vare ændrede til Arve- 
regler. 

Med Sønnerne derimod blev Forholdet efter langobardisk 
Ret noget anderledes. Ro. 154 hjemler, som i § 6 og 7 oven- 
for paavist, kun Fælligret for den Søn, som levede i Fælliget; 
derfor se vi ogsaa af lib. Pap. § 1 ad Ro. 153, at naar der 
var to Sønner efter en langobardisk paterfamilias og den ene 
endnu levede in sacris patris og den anden var udskilt af 
Fælliget, overtog den, som endnu var i Fælliget, ene Efter- 
ladenskaberne efter Faderen. Retsgrunden hertil er let at 
udrede. Ro. 154 handlede kun om Fælligforhold, og der 
findes ikke i nogen senere langobardisk Lov nogen Lovregel, 
der hjemler den udskilte Søn Arveret ved Siden af den Søn, 
som endnu levede i Fælliget. Følgen heraf er, at Reglen er 
forskellig i langobardisk Ret for Sønner og for Døttre. Døt- 
trene tog Andel, enten de vare i Fælliget eller ei, og de 
havde derfor Andel i samme Klasse uden Hensyn til Fællig- 
orden eller Arveorden. Men Sønnerne tog kun Andel i 
Klassen efter Ro. 154 som Fælligmedlemmer. Vare de ud- 
skiftede, kunde de nok faa Andel efter Arvereglerne; men 
det blev efter den almindelige Regel i Ro. 153, hvorom nær- 
mere senere. 

Vende vi os derefter til dansk Ret, vil man se dette 
Forhold ordnet noget anderledes. Der er man nemlig i LL. 
allerede kommen saa vidt, at der ikke gøres nogen Forskel 
paa Søn og Datter i Henseende til den Klasse, hvori Barnet 
skal være. Det staar altid i første Klasse, Søn som Datter, 
omend med forskellig Lod. Var et eller flere Børn udskiftede 
og nogle Børn blevne tilbage i Fælliget, kunde der kræves 
Jævnet imellem alle, cfr. ovf. § 6. Man har derfor ikke saa 
let ved i dansk Ret at faa Øie for de to Ordninger, Fællig- 
ordenen og Arveordenen, ved Siden af hinanden, idet den ene 
umærkeligt er bleven til den anden. 

Men langobardisk Ret har bibeholdt et andet Tilfælde, 
som er endnu interessantere end det ovenfor anførte. Vi 
sigte til Ordningen efter Ro. 158 — 60. Reglerne i disse Ar- 
tikler ere ændrede ved Li. i — 4, tildels ogsaa ved Ahi. 10; 
men derfor ere de lige interessante alligevel. Ved Ro. 158 — 60 
fordeles Fælligets Eiendele, naar der ingen legitime Sønner 
findes deri, imellem Søstre og Døttre, naturlige Sønner og 
parentes proxitni aut heredis, som Ro. 158 kalder disse sidste. 
I Ro. 159 kaldes disse sidste parentes proximi, parentes legi- 
timt; i Ro. 160 parentes legititni, heredes legitimi. 

Det er vist tidligere i § 4 og flere andre af de foregaaende 
§§er, at Søstre, Døttre og naturlige Sønner kun kaldtes til 
Andel i Fælliget efter Ro. 158 — 60, forsaavidt de endnu ved 
Dødsfaldet vare i Fælliget. Men om parentes legitimi haves 
ingen Ret til at antage dette. Tvertimod kaldes de i Ro. 
158 heredis y en Betegnelse, som hverken er brugt om de 
legitime Sønner, de naturlige Sønner, Søstre eller Døttre. Der 
er aabenbart en Modsætning her, og Modsætningen maa ligge 
i Ordet Arving. Ti naar en Slægtning, som efter Lovstederne 
Ro. 154, 158 — 60 ikke kan være af de nærmeste, dog kaldes 
den eller de nærmeste Arvinger, maa Ordet Arvinger her 
staa i Modsætning til de virkelig nærmeste, som altsaa ikke 
tage Andel i Efterladenskaberne i Kraft af Arv. 

Det er allerede bemærket ovenfor i § 4, at Forklaringen 
ligger i de gamle langobardiske Fælligforhold. Legitime Søn- 
ner, naturlige Sønner, Søstre og Døttre tage som Fællig- 
medlemmer Andel i Fælliget, saavidt Lovreglerne tilstede det. 

Men parens proximus tager efter Ro. 158 — 60 ikke Andel i 
Efterladenskaberne i Kraft af hans Fælligret, men i Kraft af 
Arv. Vi have set tidligere, at ved Li. 2 og tildels ogsaa 
ved Li. 3 blev Døttres og Søstres Andelsret omskabt til en 
Arveret, en Ret uafhængigt af, om vedkommende levede i 
Fælliget eller ei. Det samme Princip kommer glimtvis frem 
i Ro. igennem Reglen i 158 — 60 om, at den nærmeste Arving 
skulde tage Andel i Efterladenskaberne sammen med de i 
Fælliget levende Mænd og Kvinder. 

Retten for par ens proximus er altsaa bygget paa et helt 
andet Princip end det, som galdt for de øvrige Andelshavere 
i Fælligets Ting. Den er bygget paa den mere moderne 
Arveret. Man ser ogsaa Forskellen paa et andet Punkt; ti 
Afgørelsen af, hvem der skal anses som parens proximus, af- 
hænger af Regler, som staa uafhængigt af Fælligreglerne og 
ere fastsatte efter helt andre Grundsætninger. Paa dette Punkt 
komme vi til Ro. 153. Vi skulle se den nærmere senere; 
her maa det dog bemærkes, at Retten som parens proximus 
beror paa Reglen i Ro. 153: par ens parenti per gradum et 
parentillam keres succedat. Det vil let ses, at det er en helt 
anden Ordning end den efter Ro. 154 og 158 — 60. 

At de langobardiske Love ogsaa vare velbekendte 
med denne Forskel imellem Fællig og Arv, kan ses af den 
Maade, hvorpaa disse propinqui parentis omtales. Li. 13 
karakteriserer dem nemlig som illi, qui per capput succedere 
potuerunt. Ogsaa dette Udtryk skulle vi senere nærmere 
komme tilbage til. Her bør dog mindes om, at der ved dette 
Udtryk er sat et Mærke paa parentis propinqui eller proxitni, 
som adskiller dem fra en anden Gruppe af Slægtninge, og 
selvfølgelig er det ogsaa her Fælligordenen og Arveordenen, 
som staa ligeoverfor hinanden. 

En saadan parens proximus kaldes gafan, Ro. 247. Paa 
nys anførte Sted forklares Ordet ved coheres parens proxi- 
mior. Gloss. Matrit. kalder eafand for keres, Gloss. Cav. gai- 
far for coheredes parentes pr oximi, gafandus for heredes proxitni 
parentes, Gloss. Vatic. gafant for par ens, cokeredes proxitnos. 
Den første Del af Ordet ga-fan er utvivlsomt det gotiske ga % 
med, hvilket vi ogsaa finde i gaida, cfr. min Ed. Ro. § 9. 

Bruchner, die Spr. 41, forklarer den sidste Del af Ordet ved 
det gammel ty ske vant, tErtrag«, »Bodenerzeugnisse«. I gi. 
nordisk Sprog have vi fann, Præt. Part. af fd, fange, mod- 
tage, Fritzner 1. 362, 375. Baade af Forklaringen coheres og 
af Etymologien faa vi saaledes ud, at denne eller disse nær- 
meste Arvinger vare m e d at faa noget af Efterladenskaberne. 

Det samme ses ogsaa ad en anden Vei. Ro. 247, som 
er det eneste Kildested, i hvilket gaf an nævnes, fastsætter, 
at Nam maa man ikke tage hos den ene for den andens 
Skyld undtagen netop hos gaf an, smh. min Ed. Ro. § 17. 
Ro. 246 bestemmer ved Siden deraf, at naar man vil tage 
Nam hos nogen pro quolibet debitufn aut causam, maatte der 
forud gaa en tre Gange gentagen Maning. GI. ad lib. Pap. 
ad Ro. 246 forklarer causam paa sidstanførte Sted ved pro 
gafante. For Skyld altsaa eller for andre Aarsager kunde 
man efter Glossens Mening tage Nam, og disse andre Aar- 
sager var, at en Mand var gaf an og som saadan ogsaa maatte 
hæfte for dens Skyld, i Forhold til hvem han var par ens 
proximus. 

Her er nu imidlertid det at mærke, at der var andre, 
som ogsaa hæftede for Skylden. Sønnerne hæftede ogsaa for 
de af Faderen overtagne Forpligtelser, Ro. 362 smh. Lewis, 
die Succ. 182. Men med dem stillede Sagen sig anderledes. 
De vare i Fælliget, og med Fælliget overtog de Fælligets For- 
pligtelser. Her var ikke Tale som i Ro. 247 om alium pro alio, 
ikke Nam hos den ene for den anden; ti Gælden var Fæl- 
ligets og Fælligmedlemmernes altsaa ogsaa. Gaf an derimod 
behøvede ikke at være og var vel ordentligvis heller ikke 
Fælligets Mand. Han kunde blive Medarving, coheres; høiere 
kunde han ikke drive det til, saafremt nogen af de i Ro. 
154, 158 — 60 nævnte andre Slægtninge eksisterede. Men 
sikkert var det ikke engang, at han blev det; ti var der Søn- 
ner, tog de det hele efter Ro. 154. Ro. 247 karakteriserer 
ham derfor kun som den, der kunde komme til at tiltræde 
Arv, si casus euenerit. 

Exp. ad Ro. 247 oplyser forøvrigt, at Retten til at tage 
Nam hos gaf an faldt bort ved Li. 108 (107), hvorefter der kun 
kunde tages Nam hos fideiussor eller Debitor selv. Saavidt 

Ses, faldt Reglen imidlertid allerede bort ved Li. I — 4; ti ved 
disse sidstnævnte Lovbestemmelser forandredes Ro. 158 — 60 
saaledes, at der ingen Arv tilfaldt gafan mere i Konkurrence 
med naturlige Sønner, legitime Døttre og Søstre. Efter Li. 
i — 4 tog først Sønnerne, derefter Døttrene, eventuelt sammen 
med de i Fælliget levende Søstre, alle Efterladenskaberne. 
Der blev da ingen Andel til gafan, og han forsvinder derfor 
af de senere Love. En almindelig Arving efter Ro. 153 er 
næppe gafan; derfor allerede kan der ikke tages Nam hos 
ham. Hos en almindelig Arving savnes det karakteristiske 
ved gafan, at han tager Arv sammen med Fælligmedlemmer 
og derfor ogsaa kommer til med Arveretten at overtage Fæl- 
ligets Forpligtelser. 



S 13. 

Gruppedelingen efter Ro. 158—60 er ikke gammel. II. 

Vi kunne nu vende tilbage til Ro. 158 — 60. Vi saa i 
§ 9, at Gruppedelingen efter Ro. 158 — 60 forsaavidt ikke var 
gammel, som der efter disse Lovbestemmelser var tillagt Døttre 
og Søstre en vis Andel i Fælligets Ting, og der næppe kunde 
være Tvivl om, at Kvindens Ret til en Andel i Fælliget ikke 
havde nogen høi Alder i langobardisk Ret. 

Foruden Døttre og Søstre nævnes i Ro. 158 — 60 som 
andelsberettigede i Fælligets Ting naturlig Søn og parens 
proximus eller, i Mangel af denne sidste, Fiskus. Naar Døttre 
og Søstre ikke vare andelsberettigede, maa da det næste 
Spørgsmaal blive, hvorledes man skulde tænke sig, at Ord- 
ningen ellers havde været tidligere. 

I saa Henseende gælder det om at klare sig de to Grup- 
pers indbyrdes Forhold og Stilling i det hele taget i lango- 
bardisk Ret. 

Hvad da først den naturlige Søn angaar, kan man fast- 
slaa som sikkert, at hans Stilling stadigt gik tilbage; saa langt 
vi kunne øine Udviklingen i langobardisk Ret. I § 9 foran 

blev det paavist, at Kvindens Retsstilling stadigt gik fremad ; 
for naturlig Søn var Bevægelsen lige den modsatte. 

Ved Li. i — 4 blev Slegfredsøn sat til Side for Datter 
og Søster, Exp. § i ad Li. 4. Dette vil sige m. a. O., at 
Slegfredsøn gik helt ud af Fælligordenen efter Ro. 158 — 60. 

Af dette flyder, at den Ret, Slegfredsøn efter Ro. 161 
havde med Hensyn til Bestyrelsen af Fastrenes Andel i Fæl- 
liget, ogsaa faldt bort. Exp. § 3 ad Ro. 161 hævder i al 
Fald dette Standpunkt. 

Ved Ro. 162 var der tillagt Slegfredsøn en vis Andel 
i Mandeboden. Denne Ret faldt bort ved Li. 13 cfr. Exp. 
§ 1 ad Li. 13. 

Retten til Andel i Fælliget sammen med ægte Søn efter 
Ro. 154 var ikke udtrykkeligt tagen bort ved nogen Lov- 
bestemmelse. I og for sig kunde naturlig Søn nok blive ved 
at tage Andel i Fælliget sammen med legitim Søn, uagtet 
han, naar ingen legitim Søn fandtes i Fælliget, ingen Andel 
fik i dette sammen med Døttre eller Søstre. Men logisk eller 
konsekvent var det ikke, og man forstod derfor Li. 1 saa- 
ledes, at den ogsaa havde berøvet den naturlige Søn Retten 
til Andel i Fælliget efter Ro. 154 cfr. GI. ad Ro. 154. 

Alt dette tilsammen betyder, at den Stilling, den natur- 
lige Søn havde i Fælliget og som endnu i Ro. var nogen- 
lunde opretholdt, efterhaanden blev fuldstændigt forrykket. 
Alle hans Rettigheder efter Ro. 154 og 158 — 62 faldt bort; 
han stod ikke længer med en selvstændig Ret i det lango- 
bardiske Fællig. Selv den Ret, som han havde efter Ro. 171 
til i Tilfælde af, at Faderen ordnede sig ved en donatio per 
gairethinx, at faa sikkret sin sædvanlige Trediedel, blev ikke 
længer anerkendt, Exp. § 2 ad Ro. 171 smh. Exp. § 2 ad 
Gri. 5. 

Men i Ro. Edict stod naturlig Søn endnu med en stær- 
kere Stilling end parens proximus. 

Naturlig Søn havde Plads i Fælligordenen sammen med 
legitim Søn. Det havde par ens proximus ikke. 

En Langobard kunde godt foretage en donatio per gaire- 
thinx udenat tage Hensyn til par ens proximus; men havde 

han en naturlig Søn, opretholdtes dennes Ret for den sæd- 
vanlige Trediedels Vedkommende, Ro. 171. 

Naturlig Søn tog sammen med legitim Søn Bestyrelsen 
af Fastrenes Formue, Ro. 161. Ogsaa her udelukkedes parens 
proximus. 

Alligevel kan man spore Tilbagegangen i den naturlige 
Søns Stilling allerede i Ro. Inden Ediktets Tid er der ikke 
Tvivl om, at naturlig Søn i langobardisk Ret ligesom i dansk 
Ret tog halv Lod mod ægte Søn cfr. F. U. § 486 og Brunner, 
Z 2 fR. 21. 4. Men i Ro. blev naturlig Søns Andel reduceret 
til en femte, syvende, niende Del, alt efter de legitime Sønners 
Antal. 

Alt dette vil sige m. a. O., at man kan være temmelig 
sikker paa, at før Ro. havde naturlig Søn idetmindste Andel 
i Fælliget for en tredie Del, og er der ved Ro. lagt noget 
til i Henseende til Døttres og Søstres Ret, er der al Sand- 
synlighed for, at dette er sket paa Bekostning af den Ret, 
som naturlig Søn dengang havde inde. 

Parens proximus er derimod egentlig en fremmed Mand i 
Fælligets Kres. Vi saa i forrige §, at han ikke med Nødvendig- 
hed hørte til Fælliget. Han tog ikke Andel som Medlem af Fæl- 
liget, men som Arving. Hans Ret afgjordes efter helt andre 
Regler, efter Ro. 153, og vare der flere parentes proximi, 
galdt Gangarvens Regler imellem disse indbyrdes. Vil man 
nu spørge, om dette er en naturlig Ordning, maa dette Spørgs- 
maal absolut besvares benægtende. Der har utvivlsomt været 
en Tid forud for Ro., paa hvilken Fælligets Midler udeluk- 
kende tilfaldt Fælligets egne Medlemmer. Et langobardisk, 
og for den Sags Skyld ogsaa et dansk eller ethvert andet 
Fællig, har bestaaet af en Samling af Mænd, Kvinder, Trælle 
osv., som dannede en afsluttet Kreds for sig. Derfor se vi 
endnu baade i det langobardiske og det danske Fællig, at 
hvis et Barn døde, betragtedes det, som om intet var passeret. 
Den dødes Lod reistes ikke cfr. ovf. § 6. Var en Søn udskilt, 
tog han ikke Lod sammen med filiusfamilias cfr. ovf. § 6. 
Var en Datter bortgiftet, havde hun intet mer at fordre, Ro. 
181. Selv om man derfor ogsaa, hvad vi senere komme til, 
vil gaa ud fra, at Arvereglerne vare ligesaa gamle som Fællig- 

reglerne, kan der i al Fald ikke være Tvivl om, at den Ord- 
ning var ikke den oprindelige, at Mænd udenfor Fælliget tog 
Andel sammen med Fælligets egne Mænd. Det er disse 
sidste, som bidrog til Forøgelsen af Fælligets Midler, og det 
var det ene naturlige, at disse og disse alene nød godt af 
denne Forøgelse. Parens proximus maa derfor være kommen 
til senere, men hvornaar kan ikke afgøres. 

Imidlertid gaar det næppe an at gaa ud fra, at denne parens 
proximus, gafan, som vi lærte at kende i forrige §, først blev 
indført ved Rotaris Edikt. Han hørte utvivlsomt med til en 
ældre Retstilstand hos Langobarderne og hvorom vi endnu 
have Spor tilbage dels i Ro. 158 — 60 og dels i Ro. 246 — 7, 
saaledes som vi saa tidligere. Ved Liutprands Lovgivning 
saa vi, at gafan forsvinder igen, og naar der allerede paa 
det oprindelige Edikts Tid havde dannet sig et særligt 
Navn for ham med særlige dertil knyttede Rettigheder og 
Forpligtelser, ligger det nær at gaa ud fra, at der i Arve- 
ordenen var en særlig Opgave for ham at fyldestgøre, som 
vel ogsaa tildels stod i Forbindelse med den gamle Fællig- 
ordning. 

Vanskeligheden paa dette Punkt ligger navnlig i at be- 
stemme det tidligere Forhold imellem gafan og de naturlige 
Sønner. Var der legitime Sønner, var Sagen sikkert klar. 
De legitime Sønner udelukkede efter Ro. og i al Tiden der 
efter enhver Udarving, ogsaa gafan. Men de naturlige Søn- 
ner udelukkedes ikke helt af de legitime, og før Ro.' Tid fik 
en naturlig Søn rimeligvis halvt saa meget som en legitim 
Søn. Døttre og Søstre havde rimeligvis oprindeligt kun Krav 
paa Alimentation, cfr. ovf. § 9. Om gafan er kommen frem 
samtidigt med, at disse Arter af kvindelige Slægtninge fik en 
vis Fælligret, er muligt, men dogMkke rimeligt. Det er sik- 
kert langt mere sandsynligt, at Ændringen om en vis Fællig- 
ret for Døttre og Søstre først er kommen sent frem, og at 
gafan allerede tidligere har havt en vis Ret ligeoverfor Fæl- 
ligets Ting. 

Muligt er det ogsaa, at gafan tidligere kun havde Ret 
til at tage Andel, naar der heller ingen naturlige Sønner 
levede inde i Faderens Fællig. Det er allerede oplyst tidligere, 

at de naturlige Sønner havde endnu efter Ro.' Ed., som dette 
foreligger, en stærkere Stilling end enhver Udarving, og det 
er ligeledes utvivlsomt, at den naturlige Søns Stilling efter- 
haanden gik stærkt tilbage, alt eftersom Kristendommen vandt 
Indpas. 

Selvfølgelig bevæger man sig her kun paa Formodninger ; 
men Sandsynligheden synes dog størst for, at oprindeligt ude- 
lukkedes gafan baade af legitime og naturlige Sønner, at han 
først er traadt til, naar der ingen mandlig Descendens var 
indenfor Fælliget, og at han saa ved Ro. eller muligt allerede 
tidligere har faaet en vis, omend lille Andelsret i Fælliget 
sammen med naturlige Sønner og sammen med Døttre og 
Søstre efterhaanden, som disse sidste anerkendtes som andels- 
berettigede. 

Filius naturalis vilde derefter kunne have havt en Mulig- 
hed for alene at komme til at overtage Fælligets Midler. I 
første Linie tog de legitime Sønner den største Del deraf, de 
naturlige den mindre; men fandtes ikke nogen legitim Søn, 
tog den eller de naturlige Sønner det hele. Rimeligheden 
for, at en saadan Ordning engang forinden Ro. har været 
anerkendt i langobardisk Ret, er til Stede. Denne Ordning 
kan særdeles godt bringes i Overensstemmelse med den Ret, 
der er sikkret den naturlige Søn ved Ro. Denne Ret var 
ikke ringe, og naar den naturlige Søn ved Ro. og Gri. 5 er 
tillagt en Trediedel, har man ved at fastslaa denne Regel 
taget Udgangspunktet fra den naturlige Søns Ret i Konkur- 
rence med legitim Søn. Hertil har man saa begrænset ham, 
og den Anpart, som derved indvandtes, er da given dels 
Døttre og Søstre, dels parens proximus. 

Det er saa langt fra, at dette Resultat om naturlig Søns 
eventuelle Ret til hele Fælligets Masse er urimeligt, at det 
tvertimod fuldt ud lader sig forklare. 

Ro. 153 siger: Nulli sit licentia naturales filius aequales 
aut consemelis facre legetimis filiis, nisi si filii legetimi post 
conpletam legetimam aetatem patri consenserint. Af Forbudet 
lader sig slutte, at der har været en Tid forud for Rotaris 
Edikt, hvor det var en Fader tilladt uden de legitime Søn- 
ners Samtykke at gøre den naturlige Søn ligeberettiget med 

den legitime Søn i Fælliget. Selv som Ro.' Ed. foreligger, 
kunde Faderen hjælpe paa den naturlige Søn ved at gøre 
Moderen uurdibora ; han blev da legitim og altsaa fuldt fællig- 
berettiget. 

Men naar ingen legitim Søn var levende, indeholdes ikke 
i Ro. 155 noget Forbud imod, at naturlig Søn, hvis Faderen 
vil, faar det hele. 

Med dette Resultat passer indo-arisk Ret. Faderen kan 
efter indo-arisk Ret give en illegitim Søn en fuld Sønnedel; 
men efter Faders Død behøve Brødrene kun at give ham en 
Halvdel. Er han den eneste Søn og er der ingen Dattersøn 
tilstede, tager han det hele, Jolly 85. 

Vende vi os derefter til dansk Ret, da foreligger denne 
lige fra LL.' Tid af og indtil denne Dag saaledes, at tinglyst 
Slegfredbarn tager halv Lod imod ægte Barn, JL. 20, DL. 
5. 2. 70. Hvorledes Ordningen har været før LL.' Tid, kan 
ikke bestemt udredes. Men af Sun. 24 kan ses, at forinden 
LL.' Tid kunde Slegfredsøn ved Jernbyrd bevise, hvem der 
var hans Fader, cfr. min Ed. Ro. § 26. Han havde altsaa 
sin Stilling i Fælliget uafhængigt af Faderens Villie, og det, 
som var Slegfredsønnens lex cfr. Gri. 5 efter dansk Ret, var 
rimeligvis ligesom efter indo-arisk, langobardisk og gotlandsk 
Ret den halve Lod imod ægte Søn. Om Faderen kunde 
tillægge ham mere som efter Ro. 155 og indo-arisk Ret, kan 
ikke oplyses. Men af Reglerne, som de foreligge, er der en, 
der peger i samme Retning som Ro. 155 og indo-arisk Ret, 
og det er Reglen om, at naar der ingen ægte Børn ere, tager 
Slegfredbarn alt efter Fader, JL. 20. 

Med denne sidste Ret følger ogsaa efter JL. 20 en anden 
Ret, og det er Arv efter Søskende. I Fælligforhold vil dette 
imidlertid sige noget andet; under disse Forhold overtog Sleg- 
fredsønnen med Fælliget efter Fader ogsaa Forpligtelsen til 
at sørge for Søstrenes og Døttrenes og de andre i Fælliget 
værende Kvinders Underhold, Ahi. 10. Men efterhaanden 
voksede baade efter langobardisk og dansk Ret Kvindens 
Raadighed. Det er da ret naturligt, at den Lovgivning, 
som endnu tillægger Slegfredsøn fuld Arv efter Fader, naar 
der ingen legitim Søn er, ogsaa tillægger Slegfredsøn Ret 

til at tage Arv efter Søskende. Efter langobardisk Ret tog 
Udviklingen derimod en anden Retning. Den naturlige Søns 
Stilling blev trængt tilbage, senere endogsaa stærkt tilbage, 
og med Raadigheden over Midlerne efter Faderen fulgte 
ogsaa Raadigheden over Midlerne efter Søstrene, hvilket alt- 
sammen lidt efter lidt blev pillet fra den naturlige Søn, indtil 
han efter kirkelig Betragtning kom til at staa som værende 
uden Hjem i Faderens Kres. 



Som allerede i Begyndelsen af § 9 bemærket, drager F. 
vide Slutninger udaf den saakaldte Gruppedeling i Ro. 1 58 — 60. 
Forhaabentlig vil det blive erkendt efter det baade i denne § 
°g i S 9 anførte, at disse Slutninger ikke holde Stik. Ro. 
158 — 60 frembyde et Bevis for Brydninger i langobardisk Ret 
imellem den gamle og den nyere Tid; men det er ogsaa 
det hele. Oprindelige i deres nuværende Skikkelse ere de 
utvivlsomt ikke. 

Endnu mere uberettiget er det at sammenstille denne 
Gruppedeling med Reglen i Gu. om, at Datter og Sønnesøn 
eller Farbroders Søn og sammødre Broder arve sammen, F. 
U. § 481, 486, Long. 42. I Virkeligheden er denne Regel i 
Gu. ikke det ringeste andet end Reglen i dansk og lango- 
bardisk Ret om, at legitime og naturlige Sønner arve sammen. 
Gu. 103 siger ikke, at en Gruppe, bestaaende af Døttrene, 
tog den halve Arv, og en anden Gruppe, bestaaende af Sønne- 
sønnerne, tog den anden Halvdel. Ligesaalidt siger Gu. 103 om 
Farbroders Søn og sammødre Broder, at hver af disse Klasser 
tog halv Arv uden Hensyn til, hvor mange der vare i hver 
Klasse. Fornuftigvis kunde Gu. heller ikke sige dette ; ti det, 
som er det vigtigste, er, at Odelsgodset skal falde til den eller 
de mandlige Agnater, Sønnesønnen og Farbroders Søn, ime- 
dens Kvinden, Datteren, og Kognaten, sammødre Broderen, 
fik Løsøret. Der er ingen Rimelighed for, at netop Odels- 
godset og Løsøret repræsenterede hver Halvdelen af Arvens 
Værdi. Vare der flere Døttre og kun en Sønnesøn, har man 

heller ikke i Gu. nogen Veiledning for, hvorledes Fordelingen 
skulde ske. Det er rent vilkaarligt her at paastaa, at saa tog 
hver Gruppe alligevel Halvdelen. Arv efter Hoveder var dog 
ellers ret almindelig i de gamle Retssystemer. 

Overhovedet er det rimeligt, at det er Odelsretten, som 
har været Lovgrunden til denne Kombination af forskellige 
Arter af Arvinger i Gu., og til den findes intet tilsvarende 
hverken i langobardisk eller dansk Ret. Slutninger fra Regler, 
der ere byggede paa denne norske Odelsret, ere mislige smh. 
Keyser E. Skr. 2. 333 og nedenfor § 19. 

Tredie Afenit. Arveregler. 



D, 



Ro. 153. Ren agnatisk Arvefølge. 



'e langobardiske Arveregler ere kortelig udtrykte i Ro. 
153 ved de Ord: Omnis parentilla usque in septimum geni- 
culum norner etur, ut par ens par en ti in gradutn et parentillam 
keres succedat. Det er denne Regel, som i det væsentlige 
danner Grundlaget for Ordningen .af de egentlige Arvefor- 
hold, naar altsaa Fælligreglerne ikke kunde komme til An- 
vendelse. 

Her møder os nu straks Spørgsmaalet om agnatisk eller 
kognatisk Arvefølge. Exp. § 1 ad Ro. 153 beretter om en 
Disput imellem to Retslærde, Bonifilius og Bagelardus. Cod. 
Pal. 772 beretter herom ibl. a. : Dicebat enim Bonifilius, hane 
legetn tantutn loqui de masculo. Bagelardus vero, tam de 
masculo quam de femina. Ved hane legem sigtes til Ro. 153. 
Lib. Pap. indeholder interessante Momenter denne Strid ved- 
rørende. Ibl. a. oplyses det, at antiqui causidici holdt paa, 
at naar der i Ro. 153 stod antecesforum suorum, mentes der- 
med blot agnatorum succesfio id est descendentium et ex maseu- 
lino sexu. Disse gamle Retslærde plejede i Almindelighed 
at have det rette Syn paa de langobardiske Retsforhold, og 
den af dem og Bonifilius yttrede Mening er sikkert ogsaa 
den rette. 

Navnlig synes lib. Pap. ret afgørende at lægge Vægt paa 
det sidste Moment, som bringes frem under Disputen fra 
Bonifilius' Side. Denne spørger sin Modstander om, hvorledes 
der skal forholdes, naar en Langobard dør og efterlader Faster 

eller Kusine (amita uel consobrina) og Mænd af Slægtskabs- 
grad længer ude. Bagelardus svarer hertil, at saa tog Fasteren 
eller Kusinen hele Arven. Bonifilius deler ikke denne Opfat- 
telse og spørger derfor atter, hvad Grund der mon skulde 
være til, at Faster eller Kusine skulde udelukke Mænd, der 
i Grad vare længere ude beslægtede. Døttre og Søstre kald- 
tes til Arv sammen med disse Mænd, og eventuelt kunde 
endogsaa Fiskus komme til at træde i Stedet for disse Mænd. 

Med dette Argument ender Disputen, udenat lib. Pap. 
lader Bagelardus svare noget dertil. Det er aldeles aabenbart, 
hvad Bonifilius har sigtet til med sine sidste Bemærkninger. 
Det er til Ro. 158 — 60. Vi have set tidligere, at Ro. i disse 
Kap. lader parentes proximi tage Andel i Efterladenskaberne 
sammen med Søstre og Døttre, og eventuelt traadte Fiskus 
i Stedet for parentes proximi. Det er ogsaa rigtigt, at over- 
alt, \nox parentes proximi, pr opinqui, legitimi eller lignende Ud- 
tryk forekomme i de langobafdiske Love, taler alt for, at det 
er Mænd af Mænd, der sigtes til. Ro. 164 nævner saaledes 
barbas, Farbroder, consobrinus Farbrodersøn, Li. 17 Brødre, 
Li. 145 barbas, Wido 7 patruus o. s. fl. Nogen Vægt kan 
man derfor tillægge dette B.' Argument; ti er det først givet, 
at der ved parentes proximi i Ro. 158—60 og andre Steder, 
hvor dette eller lignende Udtryk forekomme, kun er sigtet til 
Mænd af Mænd, er det ganske vist irrationelt at se de aller- 
nærmest beslægtede Kvinder, Døttre og Søstre, tage Andel 
sammen med selv yderst ude i Grad beslægtede Mænd og 
at Loven saa dog skulde tillade Faster eller Kusine at 
tage Arv. 

For den samme Betragtning tale Reglerne i Li. 1 — 4. 
Først herved ere de allernærmest beslægtede Kvinder, Døttre 
og Søstre, kaldede til Arv, uanset om de levede i Faders 
eller Broders Fællig eller ei. For Søstres Vedkommende er 
dette endog kun tilnærmelsesvis tilstedet cfr. nærmere ovf. i 
§ 8. Li. 1 — 4 kan ikke forstaas paa anden Maade end, at 
det er nye Regler, som indføres, og der antydes ikke deri 
nogetsomhelst om, at Døttre eller Søstre, som levede udenfor 
Fælliget, tidligere havde nogensomhelst Arveret. Det samme 
Resultat faa vi ud af Reglen i Ahi. 10. Den er omtalt ovf. 

i § 9. Motiveringen gaar bestemt ud fra Fastrenes ringe 
Stilling og antyder ikke, at Stillingen tidligere ad nogen Vei 
kunde blive anderledes. Tvertimod siger Ahi. deri udtrykke- 
ligt, at tidligere kunde Fastrene nullomodo capere nepotum 
possessionem. Men kunde ikke engang Faders Søster under 
nogensomhelst Omstændighed tage Arv efter Brodersønnen 
efter de før Ahi. 10 gældende Regler, kan man med temme- 
lig stor Sikkerhed gaa ud fra, at de Kvinder, hvem der ikke 
udtrykkeligt var tillagt Arveret i de langobardiske Love, heller 
ikke kunde tage det. Faster var efter Datter og Søster sik- 
kert den Kvinde, som efter langobardisk Opfattelse stod 
Fædreneslægten nærmest; det er derfor Grunden til, at hun 
faar et omend ringe Privilegium ved Ahi. 10. 

Som Reglen var for Kvinder, saaledes galdt den forment- 
lig ogsaa for mandlige Kognater. Vi saa ovenfor, at de 
gamle causidici holdt for, at naar der i Ro. 153 stod nævnet 
antecessores var dermed ment agnatorum successio id est descen- 
dentiutn et ex masculino sexu. 

Efterat den i Begyndelsen af nærværende § anførte Sæt- 
ning: Omnis parentilla osv. er anført, fortsætter Ro. 153 saa- 
ledes : sic tanten ut ille qui succedere uult, nominatim unicuique 
nomina par enfant antecessorum suorum dicat. Det var disse 
Forfædre, som de gamle causidici holdt paa, kun kunde være 
Mænd af Mænd eller altsaa rene Agnater. Er denne de 
gamle Retslærdes Mening rigtig, ligger deri et meget væsent- 
ligt Indicium for, at Arvefølgen var rent agnatisk. Ti til en 
Begrundelse af en blandet agnatisk-kognatisk Arvefølge skulde 
man da ikke tro, at en Optælling af Agnaterne alene var 
tilstrækkelig. Saa maatte de gamle Retslærde have sagt noget 
andet; saa maatte de have sagt, at Arveprætendenten maatte 
opregne de Slægtled af Mænd eller Kvinder, igennem hvilke 
han udledede sin Arveret. Det vilde være saare lidet be- 
visende, om den formentlig arveberettigede nævnede sin Fader, 
Farfader, Farfaders Fader, hvis det t. Eks. var igennem sin 
Farmoder eller Farfaders Moder, at han søgte at udlede sin 
Arveret. Men det var kun Agnaterne, han skulde nævne, og 
følgelig var det kun igennem disse, at han kunde udlede 
nogen Arveret. 

Med dette Resultat passe ogsaa de historiske Efterret- 
ninger, som foreligge. Paul. Diac. 4. 37 kender af Forfædre 
sin Tipoldefader, Oldefader, Bedstefader og Fader, hvorimod 
han kun af Kvinder nævner sin Moder. Rotari omtaler i 
Fort. til sit Edikt sine Forfædre, og det endda op i 11. Led 1 ). 
Derimod nævner han ikke en eneste Kvinde. 

Det ses nok, at Miller i Z*fR. 13. 39 har anført Datter- 
sønner som arveberettigede efter langobardisk Ret. Men intet 
af de Lovsteder, som M. der nævner, hjemler noget saadant. 
Har M. sigtet til Gri. 5, maa denne Lovregel være bleven 
misforstaaet. Rimeligvis er det 3. Mbr. i Gri. S, hvortil M. 
sigter; men denne Passus taler ikke om legitim Søn af en 
legitim Datter eller af en naturlig Søn ; men om legitim Datter 
eller naturlig Søn af en legitim Søn, Exp. § 2 ad Gri. 5. 
Endnu Wido 7 taler kun om Sønner eller Døttre af en afdød 
Søn, hvilke kaldes til Arv sammen med Farbroderen. Først 
Successio og Tractatus § 4 (L. 4. 594 og 605) gaa ud fra en 
anden Opfattelse. 

Endnu lib. Pap. § 14 og 23 ad Ro. 153 holder fast ved, 
at Kognater ikke kunne arve. Men Successio og Tractatus 
have den mere moderne Betragtning om, at Kognater ogsaa 
kunne kaldes til Arv, og lidt efter lidt brydes det rent agna- 
tiske Princip ogsaa i langobardisk Ret cfr. ogsaa Exp. § 12 
ad Ro. 153. Os vedkommer denne Udvikling mindre; her 
gælder det om at klare de gamle oprindelige Regler ud fra 
hverandre. 

Den første Spire til Brud med de rent agnatiske Regler 
er lagt ved Ro. 158 — 60. Derved fik Søstre og Døttre en 
Fælligret til en vis Andel. Ved Gri. 5, Li. 1 — 4 og Ahi. 10 
gik man smaa Skridt videre; men i det væsentlige blev man 
ogsaa staaende herved. Efter den frankiske Erobring stag- 
nerede Udviklingen, Br. i Z 2 fR. 21. 10. 

Det er ret mærkeligt, hvor længe Følelsen for det rigtige 



*) Den første Ahne, som Rotari nævner, kaldes ibl. a. i Hskr. Uuifthor. 
Det er meget sandsynligt, at Rotari søger at nedlede sin Herkomst fra 
den nordiske Krigsgud Thor paa samme Maade, som Ynglingeslægten i 
Sverrig sagdes at nedstamme fra Odin, Yngl. S. 6 smh. Paul Gr. 3 

x S 65 f. 

i at hævde ren agnatisk Arvefølge i langobardisk Ret holdt 
sig N hos de italienske Retslærde. Ariprand og Albertus, II. 
14 S. 98 og 103 hos Anschiitz, hævde endnu dette Stand- 
punkt. Endnu Andreas de Barulo holder fast ved, at ingen 
Kognat af Sidelinien eller Ascendensen kan stedes til Arv 
cfr. Z l fR. 13. 61. 

Hos Indo- Arierne finder man den samme Udvikling som 
hos Langobarderne og i dansk Ret. Kognaternes Andel i 
Arvefølgen danner aabenbart der et ligesaa sekundært Princip 
som Kvindens Berettigelse i saa Henseende, Jolly 86. 



S IS- 
Arveret i Descendensen efter langobardisk Ret. 

Første Klasse i Fælligordenen dannede Sønnerne. Dette 
blev bibeholdt i Arveordenen. Hjemmelen herfor haves ikke 
i Ro. 154, som kun ommelder Fæl ligforhold. Derimod haves 
den i Li. 1, som sætter Døttre bagefter Søn ogsaa i Arve- 
forhold. 

Næstefter Søn kom Datter. Men Reglen i Ro. 158 — 60 
ef ikke Hjemmel herfor. Reglen herfor findes først i Li. 1 — 4, 
der intet Hensyn tager til, om Datteren levede i Faders Fællig 
eller var bortgiftet. Hun tager Arv alligevel. Søster staar 
ikke i denne Arveklasse. Det var kun den Søster, som levede 
i Faderens Fællig, der tog Andel sammen med Datter, Li. 4, 
og det var altsaa som Fælligmedlem, Søster tog Andel i 
denne Klasse, ikke som Arving. Arveret tog Søster først 
efter Descendensen, Li. 3, og efter Fader, se næste §. 

Sønnesøn tog Andel i Fælliget lige med Søn, hvis hans 
Fader var død og han levede i Bedstefaderens Fællig, Gri. 5. 
Men levede Sønnesøn ikke i Bedstefaders Fællig, haves der 
ikke i Gri. 5 nogen Hjemmel for hans Arveret. Der er saa- 
ledes navnlig ikke Tvivl om, at hvis Sønnesøn levede udenfor 
Bedstefaders Fællig, og der var en Søn endnu i Fælliget, tog 



6i 

Sønnesøn ikke Arv lige med den i Fælliget levende Søn, Lib. 
Pap. § i ad Ro. 153 og ovf. § 6. 

Den egentlige Hjemmel for Arv for Børnebørn findes 
derfor først i Li. 3, hvori staar, at det er en nødvendig Be- 
tingelse for Arveret for Søster, at der ikke alene ikke eksi- 
sterer nogen Søn eller Datter efter en Langobard, men ogsaa 
at disse ere døde uden Sønner eller Døttre. Men dog tabte 
man ikke helt Gri. 5 af Syne alligevel. Søn af Søn kom til 
at arve sammen med Søn, lib. Pap. § 2 ad Ro. 153, Succ. og 
Tract. § 2 — 3 (LL. 4. 594, 605). Datter af Søn kom til at arve 
sammen med Søn, hvis ingen Søn af Søn levede, ibd. Efter 
dem kom saa Søn og Datter af Datter, og man overførte i 
det hele Reglen i Li. 3 til at omfatte hele Descendensen, 
saaat denne udelukkede baade Ascendensen og Sidelinierne, 
lib. Pap. § 3 — 8, 12 ad Ro. 153, Succ, Tract. § 4. 

Reglen fra Gri. 5 overføres ogsaa paa en anden Maade 
paa Arveforholdene. Ved Gri. 5 var det slaaet fast, at Sønne- 
sønnen eller Sønnesønnerne, naar de levede i Bedstefaderens 
Fællig, arvede deres Faders Anpart; Fælligets Midler fordeltes 
altsaa in stirpes. Lib. Pap. § 3 ad Ro. 153 antager derfor, 
at naar der var efter en Langobard en Søn eller Sønner og 
Sønnesønner eller Sønnedøttre eller videre nedad nogen af 
en Søns Afkom, arvedes der in stirpes. 

Derimod statueredes Reglen anderledes, naar der efter- 
lodes en Datter og Sønnesønner eller Sønnedøttre eller over- 
hovedet nogen Descendent af en Søn. Der arvedes da in 
capita (aequaliter), lib. Pap. § 5 ad Ro. 153, Succ. Efter- 
lodes en Datter og Descendenter af en anden Datter, mener 
lib. Pap. § 6 ad Ro. 153, at Datteren alene arvede. Men 
andre mente, at de alle arvede, og saa arvede de ogsaa in 
capita. 

Det er ikke uden Interesse at se denne Forskel imellem 
Arv in stirpes og Arv in capita i de fjernere Grader af 
Descendensen; ti atter der nærme vi os dansk Ret, som 
hævder Arv in capita i fjernere Grader end Børnebørn, Matzen 
PrR. 1. in. Rimeligvis har det i dansk som langobardisk 
Ret været de gamle Fælligforhold, der her have gjort deres 
Indflydelse gældende. Reglen i VL. 1. 6 genfindes, som 

bemærket ovenfor i § n Nr. 2, baade i gotlandsk Ret og i 
Gri. 5, og det formenes vedblivende, at det har været en 
gammel Regel i alle disse Retssystemer, at Sønnesøn tog 
Andel lige med Søn, naar Sønnesønnens Fader var død og 
Sønnesønnen selv levede i Bedstefaders Fællig. 

Forøvrigt er det meget muligt, at en Del af de ovenfor 
fremstillede fra lib. Pap. hentede Arveregler ogsaa ble ve 
anvendte i Fælligforhold. Man ser paa flere Steder i lib. 
Pap. ad Ro. 153, at den ogsaa har Fælligforhold for Øie 
At Reglerne imidlertid efterhaanden ogsaa bleve anvendte i 
rene Arveforhold, forsaavidt dette lod sig gøre, derom er 
der næppe nogen Tvivl. 

I det hele og store er Reglen om, at Descendensen fore- 
trækkes for Ascendensen og Sidelinierne, den samme i lango- 
bardisk og dansk Ret, lib. Pap. § 12 ad Ro. 153, Succ. og 
Tract. § 5, Matzen PrR. 1. 111. 



S 16. 
Arveret ! Ascendensen efter langobardisk Ret. 

Det har sin gode Grund, at Ro. ikke omtaler Arveret 
for Fader. Ro.' Regler sigte hovedsagentlig paa Fælligforhold, 
og i dem havde Fader en langt mere vidtgaaende Ret end 
en almindelig Arveret. Døde et af hans Børn i Fælliget, rei- 
stes den dødes Lod ikke; paene nulla ut seruis est successio, 
cfr. ovf. § S og 6, lib. Pap. § 15 ad Ro. 153. 

Men var Sønnen udskilt af Fælliget, stillede Sagen sig 
sig anderledes. Saa havde han sin selvstændige Husstand og 
kunde raade selv for sine Ting, Cartul. 22. Her kan der 
blive Tale om Arv for Fader, men kun hvis ingen Descen- 
dens var efter Sønnen, lib. Pap. § 12 ad Ro. 153. 

løvrigt synes det, som om de Retslærde vare uenige om 
Faders Plads i Arveordenen. Den almindelige Mening var 
dog den, at Fader gik umiddelbart efter Descendensen i Arve- 

gangsordenen, Exp. § 6 ad Li. 3, Succ. og Tract. § 5 jfr. 
herimod lib. Pap. § 12 ad Ro. 153. 

Det eneste af disse Kildesteder, som anfører nogen Hjem- 
mel herfor, er Tract. § 5. Den henviser til Ro. 153. Fader 
er nærmest i Grad altsaa. Det er vel ogsaa det bedste Argu- 
ment, som kan anføres. Derimod er det næppe berettiget 
som Støtte for denne Faders Arveret at henvise til Ro. 170 
cfr. Z*fRr. 13. 60, Z 2 fR.2i. 10. Ro. 170 siger nemlig noget 
helt andet. Den forbyder filiusfatnilias i levende Live at 
foretage Dispositioner over nogen af Fælligets Ting eller 
overhovedet at foretage Formuedispositioner uden Faders 
Samtykke, cfr. min Ed. Ro. § 30, denne Bogs § 5, 6 og 22. 
Res sitas i Ro. 170 var res commnnes, Li. 74 og Exp. § 2 
ad Li. 73 (74). 

Med Moder er det ligesom med Fader; hun er heller 
ikke omtalt i Ro. som arveberettiget. Men det er rigtignok 
af helt andre Grunde end dem, der ovenfor ere anførte for 
Fader. Hun var overhovedet ikke arveberettiget som Moder 
i de langobardiske Love. Det er derfor intet Tilfælde, at 
hun ikke er nævnt, men fuldt stemmende med gammel lango- 
bardisk Tankegang. 

Som allerede ovenfor i § 8, 9, 14 bemærket, er den op- 
rindelige Betragtning i langobardisk Ret den, at Kvinden 
ingen Andel havde i Fælliget og heller ikke havde nogen 
Arveret. Hun havde kun Krav paa Alimentation. Søstre og 
Døttre faa Andel i Fælliget ved Ro. 158 — 60, en Søns Datter 
ligesaa ved Gri. 5 og Farsøster ved Ahi. 10. Egentlig Arve- 
ret faar kun Datter og Søster ifølge Li. 1 — 4. Men afset 
fra disse Regler har ingen Kvinde efter langobardisk Ret 
hverken Fælligret eller Arveret. Der maatte derfor paavises 
en bestemt Lovregel, som hjemlede Moder en saadan Ret. 
Men den mangler fuldstændigt. 

Man staar ogsaa helt vildfarende med Hensyn til den 
Plads, Moder skulde indtage i Arvegangsordenen. Om det 
er med Descendensen, de mandlige Ascendenser eller Side- 
linierne, vides ikke. 

Endnu paa lib. Pap.' Tid fastholdes den samme Betragt- 
ning, cfr. § 14 ad Ro. 153: Si ver o so/am matrem vel solos 

eognatos, nichil habeant, sed curia succedat, §23 ibd. Tract. 
§15 (L. 4. 606) bemærker udtrykkeligt, at ingen andre Kvin- 
der arvede efter langobardisk Lov end Døttre og Søstre. 

Cfr. Ficker i U. § 362, Long. 16, Miller i Z*fR. 13. 61; 
derimod Brunner i Z 2 fR. 21. 10. 

Dansk Ret har den samme Regel, at efter Descendensen 
er Fader nærmest arveberettiget, Matzen PrR. i. 113. Moder 
er ganske naturligt kommen med i de senere LL. Men i 
den ældste, i SkL. 34, staar Fader alene. Det er næppe 
en Tilfældighed. SkL. staar her som et Minde om en 
ældre Retstilstand, hvor Kvindens og specielt Moders Ret ikke 
var udviklet saaledes, som den senere blev det. 

Om Ascendensen i de fjernere Grader galdt i lango- 
bardisk Ret rimeligvis den almindelige Regel i Ro. 153 om 
Gradnærheden. Afset fra den forunderligt uklare Bestemmelse 
i lib. Pap. §15 findes ingen anden Regel i de langobardiske 
Love herom end netop den almindelige i Ro. 153. Reglerne 
herom ville vi da behandle samlede i de næste §§er. 



S 17- 
7. Mands Grænsen efter dansk Ret. 

Vi gaa nu over til en almindelig Undersøgelse af Hoved- 
reglen i Ro. 153, saaledes som denne foran i § 14 er bleven 
anført, i Forbindelse med en Omtale af dansk Rets Regler i 
saa Henseende. 

Man kan sige, at Reglen i Ro.' Ed. 153 var meget sim- 
pel; det kom an paa Gradnærheden. Den nærmere i Grad 
udelukkede den fjernere. Per gradum et parentillam siger 
Ro. 153. Efter dansk Ret konkurrerede de alle indbyrdes 
efter Gradnærheden, Matzen PrR. 1. 114; det var saaledes 
den samme Regel. 

Men vil man gaa ind paa en nærmere Forstaaelse af 
Lovbestemmelserne, er Sagen ikke saa ganske simpel endda. 
For de danske Loves Vedkommende begynde vi med EL. 



t. 17. Efter Descendensen, Forældre og Søskende er næst 
at arve Farfader, Farmoder, Farbroder, Farsøster, Morfader, 
Mormoder, Morbroder, Morsøster, Brodersøn, Broderdatter, 
Søstersøn og Søsterdatter. Vi lade Spørgsmaalet om Arveret 
for Kvinder og Kognater ligge og holde os blot til Reglen i 
sin Almindelighed. Om de .fornævnte Slægtninge melder 
Art. videre, at de ere alle lige nære. Senere fortsætter den: 
Æn ær ængæn thæn til ar nu ær 'næfnd af them, ær arf 
sculæ takæ, thæn ær en man ær i mællæn, tha gar thet a 
them ær tva æræ i mællæn sum siiskinæ børn, æræ æy the til 
ær tva æræ i mællæn, tha gar thet a them ær thre man æræ i 
mællæn, æræ æy the Hl ær thre man æræ i mællæn, tha gar thet 
a them ær fyuræ æræ mællum, alt, oc tho til gang arf, e sva 
længæ sum frændsum ær thi l, thægær æy ær frændsum 
til, tha ær kunung næst ærfuæ. 

Her er først det at mærke, at Farfader, Farbroder og 
Brodersøn — forat tage en Repræsentant ud af hver af de 
tre Slags ligeberettigede Arvinger — ikke efter vor Tids Op- 
fattelse staa Arveladeren lige nær. Men det siges dog om 
dem alle tre, at de ere alle lige nære, tage lige Arv sammen, og 
at der imellem Arveladeren og dem kun er en Mand imellem. 
Vor Tid vilde sige, at imellem Farfader og Arvelader kun 
er en Mand; men imellem Farbroder og A. er der to — 
Fader og Farfader — og imellem Brodersøn og A. ligeledes 
to — Fader og Broder. Dette hænger sammen med en, 
som det synes, meget gammel Opfattelse om, at Forbindelsen 
imellem Søskende er umiddelbar, og at det ikke er nødven- 
digt forat faa den i Stand at gaa igennem Faderen. Man 
springer altsaa ved Farbroder Farfader over og gaar lige igen- 
nem Fader til Farbroder, og paa lignende Maade springer 
man ved Brodersøn Fader over og gaar lige igennem Broder 
til Brodersøn, F. U. § 318. 

EL. anfører altsaa de ovenfor nævnte Personer som 
dem, der ere skilte fra Arveladeren ved en Mand. De gaa 
foran dem, der ere skilte fra A. ved to Mand, og paa lig- 
nende Maade fortsætter Artiklen videre, indtil den kommer 
til dem, der ere skilte fra A. ved fire Mand. Her stanser den 
med Opregningen. Sidst er nævnt den, der er skilt fra A: ved 

fire Mand. Man stanser altsaa foran femte Mand. Dette er 
ogsaa meget rigtigt Udtrykket i VL. 20. I VL. tales ikke 
om, hvor mange Led der ligge imellem; der nævnes nogle 
af de samme, som EL. ogsaa har, som dem, der ere skilte 
fra A. ved en Mand, og efterat have nævnt dem bemærker 
VL. 20, at saaledes fortsættes der indtil femte Mand. Efter 
den sidst anførte Bestemmelse er femte Mand altsaa Grænsen 
for de arveberettigede, dette forstaaet eksklusive, saaat de, 
der ere skilte fra A. ved fire Mand, danne sidste Led af de 
arveberettigede, cfr. F. U. § 317. 

At dette ogsaa er EL.' Mening, er det ikke vanskeligt 
at paavise. EL. i. 17 vilde for det første ikke have omtalt 
alle fire Arveklasser, hvis der virkelig havde været flere. 
Rimeligvis vilde Art. have stoppet af før; ti der er noget 
urimeligt ensformigt i Art., som den foreligger. Men da der 
ikke er mer end fire Arveklasser, bryder Art. sig ikke om 
Ensformigheden og opregner dem alle, saaledes som de efter 
hverandre stedes til Arv. 

Vil man se nærmere til, er denne Opfattelse af EL. 1. 
17 fuldt forsvarlig ogsaa efter Art.' Slutning. Det bedste 
Hskr. af Loven, det, som Thorsen har benyttet til sin Ud- 
gave, Rosv. Hskr. F., har e sva længæ sum frændsum ær thil, 
imedens de fleste af de senere Hskr. her har oc. Vi holde os til 
e og hævde, at det er det rigtige. E er lig det islandske og 
gammel nordiske æ> cfr. Lunds Ordbog, og æ tjener til at for- 
stærke Udtrykket saaledes, at derved tilkendegives, at alle 
Ting eller Tilfælde tages i Betragtning, Fritzner 2. Udg. 3. 
1068. Dette giver unægteligt en meget fyldestgørende For- 
klaring. Ved oc gaar man videre i Frændskabet udover den, 
som er skilt fra A. ved fire Mand. Ved e betegnes, at nu 
ere alle Tilfælde tagne i Betragtning og derfor standser man. 
Det er muligt mer end et Tilfælde, at VL. 20 netop paa det 
til EL. 1. 17 svarende Sted ogsaa har e: e then thær næst 
ær at biirth til fæmtæ mannæ. x ) 

Artiklen vil altsaa ikke betegne, at Frændskabet strækker 



*) Udtrykket alt, der staar i EL. 1. 17, efterat de 4 Arvekrese ere opregnede, 
tyder forøvrigt paa det samme cfr. Fritzner i. 40: allr Nr. 3. 

sig længere, men tvertimod, at det hører op. Art. afsluttet* 
Frændskabet med dem, der ere skilte fra Arveladeren ved fire 
Mand; er en saadan ikke til, er der heller intet Frændskab 
til, og saa tager Kongen Arven. 

Den ovenanførte er ikke den almindelige Opfattelse, Mat- 
zen PrR. i. 98, Stem. 310, Rosv. 207. Det ses dog imidlertid 
ikke rettere end, at den her hævdede er den rigtige, og navn- 
lig bliver den modsatte Opfattelse vanskelig at hævde, naar 
man først bliver opmærksom paa, at VL.' femte Mand er og 
maa blive den samme som den, der ifølge EL. er skilt fra 
Arveladeren ved fem Mand. 

EL. 1. 17 er Hovedlovstedet i dette Spørgsmaal. Paa 
foranførte Maade forstaaet er den et stærkt Bevis for, at 
Frændskabet ifølge gammel dansk Opfattelse strakte sig til 
femte Mand efter den Beregningsmaade, som de sællandske 
Love anvende. Vil man se nærmere til, vil man finde flere 
Beviser i dansk Ret for det samme. 

JL. 1 foreskriver, at Kønsnævn er 12 Mand inden 3. 
Byrd. Den lat. Oversættelse af JL. 1 har infra terciam lineam. 
Det er altsaa en snævrere Grænse end den almindelige Slægt- 
skabsgrænse. Men denne Regel trængte næppe igennem i 
Praksis. Thord. D. 91 siger ialfald: Item quicunque alicui 
infra quintatn lineam attinet, ipse potest cum eo leges dåre. 
Det er en aabenbar Ændring af Reglen om 3. Byrd i JL. 1. 
Linea i Th. D. 91 maa forstaas som Arvekres, og regnes 
5. linea som udelukket (infra) ', faa vi VL.' og EL.' Regel 
frem om Arvegrænsen til 5. Mand. 

Tilsyneladende i Modstrid med ovenstaaende staar Arveb. 
58 og JL. 22. Arveb. har til siwnde man; JL. innæn sivnde 
tnannæ. Men netop det, at Arveb. ellers saagodtsom overalt 
indeholder en ordret Gengivelse af Reglen i VL., tyder paa, 
at det heller ikke her har været Hensigten at ændre Reglen 
i VL. 20 om, at Arven gaar til 5. Mand. Man vil blot an- 
vende den aabenbart nyere Beregning med 7. Mand, som 
JL. ogsaa har. Oversættelsen af JL. 22 anvender Udtrykket 
infra septimum generacionem. JL. 22 selv bruger Udtrykket 
innæn, og det synes nærmest, at 7. Mand ikke kan komme 
med ligesaalidt som 5. Mand efter VL. 20. Oversættelsen 

5" 

af JL. 22 har som berørt infra, og det maa forstaas soril 
eksklusive paa samme Maade som i Th. D. 91 (se ovenfor). 

7. Mands Grænsen i JL. 22 lader sig altsaa reducere til 
6 Mand, og naar derefter man regner Arveladeren for den ene, 
faar man den samme Regel, som VL. 20 og EL. 1. 17 holder 
paa, at der ikke maa være mer end 4 Mand imellem Arve- 
laderen og Arvingen. Paa denne Maade kommer JL. 22 
ogsaa til at passe med Thord D. 40, som ved Arvebed reg- 
ner med Slægtskabet usque ad quartam lineatn. Der staar 
ikke i Th. D. 40, som vi saa ovenfor, at der staar i Th. D. 91 : 
infra quintam lineatn; men der staar usque ad, og det lader 
sig da nok forsvare at forstaa dette Udtryk som betegnende 
inklusive det fjerde Slægtled. Den danske Tekst, Th. D. 22, 
svarende til latinsk Tekst, Th. D. 40, siger intill fierdæ liidh. 

Paa foranførte Maade have vi altsaa i den ældste danske 
Ret en Fælligkres og en Arvekres. Fælligkresen -bestod af 
Descendensen, Forældre og Søskende. I Descendensen galdt 
Fremarv; der var ingen Begrænsning i Ledenes Antal, saa- 
længe Afkom var til, Matzen PrR. 1. 98. 

Udenom denne Fælligkres stod saa den egentlige Arve- 
kres. Denne dannedes af fire koncentriske Krese, den ene 
udenom den anden. Til disse Krese hørte baade Ascendensen 
udenfor Forældre og Sidelinierne, idet dog JL. 4 udtager 
Bedsteforældre af Kresen og stiller dem foran første Arve- 
kres. F.' Bemærkninger i U. 5 3i8v maa derfor rettes i Over- 
ensstemmelse med dette sidste. 

De fire Arvekrese dannedes udelukkende efter Gradnær- 
heden, idet der kun spurgtes om, hvor mange Mænd eller 
hvor mange Led (Th. D. 22) der vare imellem Arveladeren 
og den vedkommende. I første Arvekres stod saaledes, som 
EL. i. 17 viser, ibl. a. Farfader, Farbroder og Brodersøn, 
Slægtninge altsaa, der hørte baade til første og anden Linie 
fra Arveladeren, i moderne Forstand af Linie. I anden Arve- 
kres stod ibl. a. Farfaders Fader, Farfaders Broder, Far- 
broders Søn og Brodersøns Søn. Til denne sidste Kres kunde 
altsaa komme til at høre Slægtninge baade i første, anden 
og tredie Linie fra Arveladeren. Saaledes videre med de to 
næste Krese. 

S 18. 
7. Mands Grænsen efter langobardisk Ret. 

Som allerede i Begyndelsen af forrige § bemærket, staar 
der i Ro. 153, at det ved Beregning af Slægtskabet kom an 
paa Gradnærheden. Men det bør ikke lades uomtalt, at der 
i Ro. 153 staar mer end det, idet der nævnes baade gradus 
og parentilla. v. Amira har imidlertid sikkert Ret, naar det 
i Erbf. 20 — 22 er bemærket, at parentilla betyder Indbegrebet 
af parentes eller Blodsslægtskab. Ordet staar to Gange i 1 . 
Punktum af Ro. 153, og dette maa formentlig rettest over- 
sættes ved, cfr. Schr. RG. 324 424 : Enhver Slægtskabskres 
(parentilla) maa tælles indtil 7. Knæ, saaat den ene Slægtning 
følger den anden som Arving efter Grad og Slægtskab (paren- 
tilla). Parentilla er lig par ente la , Ducange 3. 

Grad?is og geniculum i Ro. 153 betegner det samme 
Begreb. Li. 17 nævner ligesom Ro. 153 gradus og udtaler, 
at Slægtskabet beregnedes derefter. GI. til Ro. 153 forklarer 
geniculum ved gradus. F. U. § 353 f. udvikler udførligt og 
overbevisende, at de 7 Knæ i Ro. 153 ikke kunne regnes 
som dobbelte Knæ. Navnlig fremhæver F. med Føie, hvilke 
aldeles urimeligt vide Slægtskabs Begreber der vilde flyde af 
at udstrække Slægtskabet til 6 dobbelte Knæ med en fælles 
Stamfader som Udgangsled. Endnu Aar 603 anerkendes det 
fra Pavestolens Side, at 3. eller 4. Generation megel vel kunde 
indgaa Ægteskab sammen; først i 2. Led, Søskendebørn altsaa, 
var det forbudt, Pertile 4. 49 7 . Rotaris Edikt er fra Aar 643 
og staar i de fleste Punkter paa gammel germansk Grund. 
Først 741 kommer Zacharias Papa med sin Bestemmelse om 
de 6 å 7 gradus eller generationes, Pertile ibd. smh. SRD. 6. 
10. At denne Bestemmelse har havt sin Virkning særligt i 
Italien, er høist sandsynligt; men til Forstaaelse af Ro.' Ed. 
tjener den ikke. I Capitular. 753 § 1, 757 § 1—3 og 856 § 21 
regnes ganske vist med dobbelte Knæ i Spørgsmaalet om 
Slægtskabets Nærhed som Ægteskabshindring ; men selv der 
er man ikke kommen over 3. og 4. Knæ. 

Beregningsmaaden er altsaa den samme som i dansk Ret, 
hvor man som i forrige § paavist regnede med enkelte, ikke 

med dobbelte Led. F. har sikkert ogsaa Ret i at skyde Form- 
lerne i Papienserbogen til Side og ikke tage Hensyn til den- 

i 

nes Udviklinger paa dette Punkt. De tilhøre sikkert en senere 
Tid og en senere Udvikling. 

Som det synes, hersker der i Tyskland en ikke ringe 
Tilbøielighed til at lægge den Forstaaelse ind i Ro 153, at 
Slægtskabet efter denne skal regnes baade efter Linier og efter 
Grader (Knæ). Saavidt ses, er det temmelig vilkaarligt at lægge 
mer ind i Bestemmelsen om gradus og parentilla i Ro. 153 
end, at Slægtskabet regnes efter Grader eller Knæ fra Arve- 
laderen. Nogen Regel om Beregning efter Linier savnes fuld- 
stændigt i Ro. 153, og Li. 17 slaar meget bestemt fast, at 
det afgørende for Slægtskabet var Gradnærheden. Quod si 
non habuerit filius, proximus succedant ei parentes per gradus, 
staar der, cfr. ogsaa Exp. § 6 ad Li. 17. Exp. § 10 ad Ro. 
153 strider herimod; men ligeoverfor Li. 17 har den i Exp. 
§ 10 anførte Formel ingen Betydning. Den viser tvertimod, 
hvor langt bort fra de oprindelige Regler de italienske Jurister 
vare komne paa dette Punkt. Ogsaa i en anden Henseende 
maa Exp. § 10 sættes til Side; ti den nævner en Kognat, 
proavus matris mee, og Kognater havde utvivlsomt ingen 
Arveret efter gammel langobardisk Lov. 

Paa denne Maade nærme vi os ved Forstaaelsen af Reg- 
len i Ro. 153 meget stærkt den danske Beregning af Slægt- 
skabets Nærhed. Vi faa i Ascendensen udenfor Fader og i 
Sidelinierne en eller flere koncentriske Arvekrese ogsaa i 
langobardisk Ret. Der mangler desværre enhver positiv Vei- 
ledning yderligere, navnlig om man er berettiget til i lango- 
bardisk Ret ligesom i dansk Ret at gaa ligefra Broder til 
Broder og altsaa springe ved Knæberegningen Fader over. 
Ti det vil let ses, at kun paa denne Maade faa vi Ensartet- 
hed i den langobardiske Knæberegning og den danske Be- 
regning efter Mænd eller Led. Imidlertid er den danske 
Beregning i saa Henseende meget vel kendt i nordisk Ret, 
Maurer Isl. 327 — 8. F. U. § 318 formoder, at den stammer 
fra Formuefælliget imellem Brødrene. Er dette rigtigt, have 
vi et godt Støttepunkt for, at det samme ogsaa var Tilfældet 
i langobardisk Ret, Ro. 167. F. U. § 230 søger et yderligere 

Bevis for Berettigelsen til denne Beregning i langobardisk 
Ret i en Formel i lib. Pap. ad Ro. 153. Berettigelsen hertil 
kan være tvivlsom nok, naar man overhovedet er enig om 
at forkaste disse Formler som ikke svarende til gammel lango- 
bardisk Ret. Snarere kunde man formode den begrundet i 
en mere almindelig Regel i fælles germansk Ret. Men afset 
fra nordisk Ret ere Beviserne i saa Henseende mangelfulde, 
og Spørgsmaalet maa derfor anses uafgjort. 

Reglen om syvende Mands Grænsen lyder nogenlunde 
ens i dansk og langobardisk Ret. I dansk Ret regnede vi 
ikke som omhandlet i forrige § 7. Mand med, og det samme 
lader sig formentlig forsvare for langobardisk Rets Vedkom- 
mende. Det ses nok, at F. § 354 hævder, at den sædvanlige 
Regel i Folkeretterne var den, at man talte den som Grænse 
satte Grad med. Ganske i sin Almindelighed kan man dog 
næppe sige dette. Capitular. 856 §21 har saaledes ligesom 
Ro. 153 Udtrykket usque in, og i Capitular. skal den nævnte 
Grad, 5. Knæ, regnes eksklusive. 

I ethvert Fald var det ikke Reglen i dansk Ret at tælle 
det nævnte Led med. I sællandsk Ret talte man utvivlsomt 
ikke femte Mand med. Derfor foreligger, som vi saa i forr. 
§, et ypperligt Bevis i EL. 1. 17 smh. VL. 20. Saavidt ses, 
staar man derfor i langobardisk Ret temmelig frit; man kan 
gaa til den ene eller den anden Side. Selvfølgelig anse vi 
Grænsen sat ens i langobardisk og dansk Ret; de mangfoldige 
andre Lighedspunkter hjemle Berettigelsen hertil. 

Dansk og langobardisk Gangarv. 

Naar flere vare beslægtede med afdøde i samme Grad, 
kan man ikke med Sikkerhed se af Ro. 153, hvorledes Arven 
skulde fordeles imellem dem. Man kan se, at alle af samme 
Grad arve; men der staar ikke udtrykkeligt hvorledes. Den 
naturligste Forstaaelse i saa Henseende er dog den, at de 

alle arve lige. Der haves ikke i Kap. nogen Ret til at fore- 
trække den ene for den anden. Ved Li. 13 bliver Sagen 
mere klar. Dette Kap. omhandler, hvem der skal oppebære 
Mandeboden for Drabet af en Mand, naar denne ingen Søn 
har, men kun Døttre. Li. fastslaar her, at propinqui parentis 
skulle oppebære Mandeboden, og disse propinqui parentis be- 
tegnes som Mi qui per capput succedere potuerunt. Lib. Pap. 
Exp. § i bemærker iøvrigt, at Li. 13 forandrer Ro. 162, idet 
Li. 1 3 udelukkende tillægger Brødrene Mandeboden, imedens 
Ro. 162 dog gav de naturlige Sønner en tredie Del deraf, 
naar det var en anden naturlig Søn, som var bleven dræbt. 
Brødrene, eller hvis der ingen var af dem, da en eller flere 
af den næste Grad vare altsaa propinqui parentes. Det er 
sikkert det samme Udtryk som parentes proximi aut heredis 
i Ro. 158, parentes legitimi i 159 — 60 og parentes proximi 
et legitimi i 163. 

Det er altsaa det karakteristiske ved propinqui parentes 
efter Li. 13, at det var dem, som kunde succedere per caput 
Det er aabenbart, at her er en Modsætning til noget andet. 
Om Udtrykket succedere kan der ingen Tvivl være; det er 
netop det Udtryk, Ro. 153 bruger, idet den siger, at par ens 
parenti per gradum et parentillam succedat. Han arver sin 
Slægtning efter Grad og Slægtskab, cfr. foran § 18. Det, 
Li. 13 vil sige, er, at Mandeboden oppebære de nærmeste 
Slægtninge, de, som arve pr. Hoved, per caput eller, som vi 
danske ere vante til at sige, in capita. Modsætningen ligger 
i, at medens Medlemmerne af Fælliget efter Ro. 1 54 og 1 58 — 60 
overtage Fælliget efter andre Regler, arve de nærmeste Slægt- 
ninge per caput. 

At det ogsaa var naturligt, at det blev dem, der oppebar 
Mandeboden, naar ingen legitime Sønner fandtes og de natur- 
lige efter Exp. § 1 ad Li. 13 skulde skydes til Side, er ind- 
lysende, naar man ser Rækken i Ro. 158 — 60 af de i Fælliget 
iøvrigt interesserede Deltagere. Afset fra legitime og natur- 
lige Sønner nævnes kun i Ro. 158 — 60 Døttre og Søstre og 
saa parentis proximi aut heredis. Døttre og Søstre kunde 
ikke, som Li. 13 siger, oppebære Mandeboden, fordi de ei 

kunde reise Feiden. Tilbage blive altsaa kun parentes proximi 
aut heredis, Mi qui per capput succedere potuerunL 

Disse arve altsaa per caput, efter Hovedernes Antal. Det 
danske Udtryk »Hovedlod« er bekendt nok; GotlL. i. 20. 14 
bruger Udtrykket »at hafthatalU, VGL. 2 Add. 11. 16 æptir 
mantali smh. Nordstr. 2. 210. Det var den danske Gangarv, 
Matzen PrR. 1. 111 f., som saaledes kom til Anvendelse ogsaa 
i langobardisk Ret, og som det synes overalt, hvor Fællig- 
Reglerne ikke kom til Anvendelse, eller overalt, hvor der 
arvedes i Kraft af Slægtskabsforholdet alene. 

Dette Resultat stemmer ogsaa i det væsentlige med Succ. 
og Tract. § 14 ad lib. Pap. Successio opregner først, hvem 
der efter Forf.' Mening arver efter andre Regler, og nævner 
her Børn, Børnebørn, Søstre og Brødre, Faster og Farbroder. 
Men derefter bemærker Succ. : Quodsi nullus ex ipsis fuerit, 
ille quicumque plus propinquus fuerit, sive ex parte patris 
sive ex parte matris, succedat iuxta legem Rotharis inchoan- 
tem: Omnis parentela. Quodsi ipse qui decesserit reliquerit 
aequales ex parte patris aut de parte matris \ aequaliter 
succedant. Paa lignende Maade siger Tract. § 14: Si decedens 
reliquerit parentes equali gradu existentes, et in septimo gradu 
uel iuxta septimum permanentes, et ex parte patris et matris 
pervenientes, equaliter ipsi succedant Tract. nævner dog 
ikke som Succ. Brødre som nogle Slægtninge, der særligt 
skulle fremhæves, førend den almindelige Regel efter Ro. 153 
nærmere bliver forklaret i § 14. Derimod nævner Tract. lige- 
som Succ. baade Faster og Farbroder. Ingen af dem siger 
imidlertid hverken om Søstre eller Brødre eller Fastre eller 
Farbrødre, at de ikke arvede per caput, og særligt for Søstre 
kunde de heller ikke godt sige det, da Li. 4 udtrykkeligt 
slaar fast, at sorores og filiae in capillo arve pariter atque 
aequaliter. Det sandsynligste er derfor, at ogsaa for disse 
Klassers Vedkommende arvedes per caput. Men under alle 
Omstændigheder styrke for andre Udarvingers Vedkommende, 
for hele den øvrige Slægts Vedkommende, Succ. og Tract. 
meget stærkt det Resultat, vi ovenfor vandt ud af Li. 13 og 
Ro. 153. 

F. synes, Long. 42, at lægge megen Vægt paa den 

danske Gangarv, »Kopftheilung« som den kaldes. Den skulde 
være et karakteristisk Kendetegn for dansk Ret i Modsætning 
til langobardisk Ret. Dette er langtfra rigtigt, jfr. ogsaa U. 
§ 463. Gruppedelingen i Ro. 158 — 60 maa vi holde uden- 
for; det er vist ovenfor i § 9 og 13, at denne ikke kan være 
ret gammel og maaske endogsaa indført ved Konciperingen 
af Ro. Men afset derfra ere Gangarvens Regler meget almin- 
deligt udbredte baade i dansk og langobardisk Ret. I § 15 
ovenfor er det saaledes paavist, at i de fjernere Grader af 
Descendensen findes den i begge Systemer. I Ascendensen 
i anden Grad og videre op galdt rimeligvis oprindeligt i 
begge Systemer de samme Regler. Ascendensen i de høiere 
Grader konkurrerede sammen med Sidelinierne efter Grad- 
nærhed cfr. ovf. § 16. Dette skete ogsaa efter Gangarvens 
Regler. 

Slægtskabet her er da ogsaa umiskendeligt. 

Ganske i Forbigaaende kommer F. U. S 518 til at yttre, 
at i dansk Ret svare Udtrykkene Framarv og Gangarv til 
den snævrere og den videre Arvekres. Af ovenstaaende 
smh. med § 15 ovf. vil det fremgaa, at denne Paastand ikke 
holder Stik. Navnlig strider VL. i. 8 absolut derimod. Den 
siger, at naar der ingen Børn er efter en Arvelader og ingen 
Børnebørn, men derimod et Barnebarnsbarn, da tager det 
Arven, for Arven har frem at gange, imedens Afkom er til, 
og de skulle skifte efter Mandtal, ligesaameget Kone som 
Mand, for det er Gangarv. I Descendensens 3. Led og videre 
nedad galdt altsaa Gangarvens Regler; men der galdt netop 
ogsaa Framarv. Modsætningen til Framarv laa snarere i 
den Arvegrænse, som var trukken i Ascendensen og Side- 
linierne ved den 4. koncentriske Arvekres. I Descendensen 
var Reglen, at Arven gik frem, saalænge Afkom var til ; 
udenfor Descendensen galdt Slægtskabsgrænsen, cfr. Matzen 
PrR. 1. 98. Exp. § 7 ad Ro. 153 antyder delvis den samme 
Tanke. 

Samfrændesklfter. 

Ro. 164 — 6 nævner 3 Tilfælde, i hvilke en Sag efter 
langobardisk Ret ikke maa afgøres ved Tvekamp. Naar en 
siger om sin Slægtning, — der nævnes Farbroder eller Farbroder- 
søn, — at han er avlet i Hor og derfor ikke kan overtage Efter- 
ladenskaberne efter en afdød, eller naar en Slægtning siger 
om en andens Hustru, at Formynderskabet over Hustruen 
ikke tilkommer Ægtefællen, men vedkommende Slægtning, 
eller naar der reises Mistanke imod en Mand om, at han 
har dræbt sin Hustru, — i disse 3 Tilfælde siger Ro., at Af- 
gørelsesmidlet er Ed. Ti det er graue et impium, iniustum, 
absordum et impossibtle, ut talis causa siib uno scuto per 
pugnam ditnittatur. 

Det er ikke ganske klart, hvad der menes med dette 
ene scutum, hvorom alle 3 Art. tale. Man kunde nærmest 
være fristet til at antage, at hvert Fællig, i Spidsen for hvil- 
ket der altid hos Langobarderne stod mindst en vaabenfør 
Mand, mindst en Hærmand, cfr. min Ed. Ro. § 6, havde sit 
eget Skjold, og at Artiklerne derfor kun forbyde Tvekamp 
indenfor det enkelte Fællig. Men ret beset har Forbudet 
sikkert et videre Omfang. Forbudet omfatter sikkert Slægten 
i det hele. Indenfor Slægten, indenfor hver Familiekres maa 
Tvistigheder ikke afgøres ved Tvekamp. Det maa være 
Meningen. Navnlig tyder herpaa, at der i Ro. 164 er nævnet 
Farbroder eller Farbrodersøn. Om disse er det ikke paa 
nogen Maade givet, at de levede i Fællig sammen. Tvert- 
imod viser Ro. 167, at Brødre nok kunde vedblive at leve i 
Fællig sammen, men at de ogsaa kunde skilles, og i sidste 
Tilfælde galdt dog Forbudet i Ro. 164 alligevel. Exp. § 2 
ad Ro. 164 bekræfter derfor, at det var Skik og Brug at 
anvende Reglen i Ro. 164 ogsaa imellem andre Slægtninge 
end de netop i denne Art. særligt nævnte, og denne Sæd- 
vane stemmer med Udtrykkene i Ro. 164: quis ex parentibus, 
quicumque ex proximis. * Slægtskabsgrænsen var sikkert her 
den afgørende. 

Som nærmere udviklet i min Ed. Ro. $ 14 og 15 kendte 

langobardisk Ret ordentligvis kun to processuelle Afgørelses- 
midler, Tvekamp og Ed med Mededsmænd. Det laa da 
nær, naar det befindes upassende at lade Familiestridigheder 
afgøre ved Tvekamp, at henvise Sagen til Ed med Med- 
edsmænd. Dette lod sig desuden saameget lettere gøre, som 
det efter Reglerne i Ro. 359 f., smh. min Ed. Ro. 5 14, 
netop var Slægtninge, der i Edssager optraadte ved Parternes 
Side. 

Iblandt de Sager, der saaledes efter langobardisk Ret 
skulde afgøres ved Ed med Mededsmænd, staa i første 
Række Arvesager. Dette ses af Ro. 164 og af denne Art.' 
Plads midt inde imellem Fællig- og Arvereglerne. Forml. ad 
Ro. 164 bekræfter dette yderligere. En Søn har overtaget 
en fast Eiendom efter sin Fader. Barbas, Farbroderen, sag- 
søger Sønnen med Paastanden om, at denne er en Horesøn. 
Sagen afgøres ved Tyltered, og Tyltereden er som tidligere be- 
mærket et Kønsnævn smh. JL. 1. 

En lignende ftegel som den i Ro. 164 findes i ØGL. 
ÆB. 8 pr. Der reises Spørgsmaal, om en Søn er Adelkone- 
søn. Sønnen har Bevisretten", og Lovreglen fastsætter, at 
derom skal sværge 16 Mand. De fire vare Mænd, som havde 
været med ved Brylluppet, deriblandt Giftningsmanden og 
de, som havde været Indbydere til Gæstebudet efter Bryl- 
luppet. De 12 andre, som alle skulde være Slægtninge inden 3. 
Knæ, svore derefter paa, at det, de fire svore, var baade sandt 
og Lov. 

I dansk Ret er Udviklingen ført et Skridt videre. Inden- 
for Slægtskabskresen anvendtes ordentligvis i Skiftesager et 
Nævn af 12 af den nærmeste Slægt, Matzen PrR. 1. 146 f. 
smh. VL. 20. Navnlig er det af Interesse at se VL. 20; ti 
det er netop denne Art., som sætter Slægtskabsgrænsen til 
5. Mand, cfr. ovf. § 17. Men umiddelbart efter Lovreglen i 
VL. 20 om, at Slægtskabsgrænsen gaar til 5. Mand, fastsæt- 
tes det endvidere, at det er et saadant Samfrændenævn af 
12 Mand, som afgør disse Arvespørgsmaal. Blev der Uenig- 
hed indenfor Slægten om, hvem der var Arving og hvem ikke, 
afgjorde de tolv Samfrænder Sagen med deres Ed. 

Dette Nævn er utvivlsomt en videre Udvikling af Med- 

edsmands Institutet indenfor Slægten. I de allernærmeste 
Slægtskabsforhold kan man endnu i dansk Ret finde Nævnet 
udelukket og den af Arvingerne, hvem Bevisretten er tillagt, 
kendt beføiet til at opretholde sin Ret ved sin og Samfræn- 
ders Ed. En saadan Ret tillægges Fader eller Moder lige- 
overfor Børn efter JL. 15 og Fader efter VL. i. s og EL. 1. 8. 



S 21. 
Gulatingslovens Arvefølgeorden. 

De langobardiske Fællig- og Arveforhold ere nu, saavidt 
skønnes, i det væsentlige undersøgte, og der er stadigt hen- 
vist til de tilsvarende Regler i dansk Ret. Men der staar 
endnu den Opgave tilbage at se langobardisk Ret under Be- 
lysning af norsk Ret og da navnlig af Gulatingsloven, da det 
efter F.' Paastand skulde være den, som i saa meget lignede 
langobardisk Ret. 

Opgaven har, som ofte nok fremhævet, den store Van- 
skelighed, at langobardisk Ret har to Systemer, Fælligsyste- 
met og Arvesystemet, imedens norsk Ret ikke kender det 
mindste til Fælligforholdene og kun hjemler ren Arveret. 
Navnlig i de første Klasser af Gu.' Arvegangsorden vil det 
derfor være nødvendigt at se Gu.' Regler under Belysning 
baade af det ene og det andet af de langobardiske Systemer. 

Klasserne i Gu. ordnes hos Brandt, RH. 1. 145, saa- 
ledes : 

1. Søn. Hermed er i Gu. kun ment ægte Søn. Uægte 
Søn er først i Klasse 10. I langobardisk Ret tog de legitime 
og de naturlige Sønner tilsammen Andel. Det samme var 
Tilfældet i dansk Ret. 

2. Fader. I langobardisk Ret var der ikke Tale om, 
at Fader arvede, naar Sønnen levede i Fælliget. Den dødes 
Lod reistes ikke. Det samme var Tilfældet efter dansk Ret, 
cfr. ovf. § 6. 

Udenfor Fælligforhold gik Fader baade efter langobardisk 
og dansk Ret bagefter hele Descendensen, cfr. ovf. § 16. 

3. Datter og Sønnesøn, hver for det halve, hun 
Løsøret, han Odelsgodset. Denne Kombination kender hver- 
ken langobardisk eller dansk Ret. Efter langobardisk Ret tager 
Datter Andel i Fællig sammen med Søster, naturlig Søn og 
keres proximus. Men det var næppe den oprindelige Ordning, 
cfr. ovf. § 9. Efter dansk Ret tager Datter Andel i Fælliget 
sammen med Søn; men det var næppe heller den oprindelige 
Ordning, cfr. ovf. § 10. 

Arveret faar Datter efter langobardisk Ret ved Li. 1 — 2; 
men denne Ordning var først indført af Li. og altsaa ikke 
oprindelig. 

Sønnesøn tager baade efter langobardisk og dansk Ret 
Andel jure repræsentationis sammen med Søn, cfr. ovf. S 1 1 
Nr. 2. 

4. Farfader. Tildels gælder her det samme som under 
2 ovf. bemærket, forsaavidt de langobardiske og danske Fællig- 
forhold angaar. Arveret tog Farfader efter dansk og rime- 
ligvis ogsaa efter langobardisk Ret efter Gradnærheden og 
kom saaledes ibl. a. sammen med Farbroder og Brodersøn, 
hvilke sidste efter Gu. staa i Klasse 8. 

5. og 6. Efter Brandts Retshistorie 1. 145 er 5. samfædre 
ægtefødt Broder og 6. samfædre ægtefødt Søster. 
Keyser, 2. 331, klassificerer saaledes: Søn — Fader — Dat- 
ter og Sønnesøn tilsammen — Farfader — samfædre Broder — 
samfædre Søster osv. Det er altsaa de norske Retshistorike- 
res Mening, at Søster gik bag efter Broder. Ordene i Gu. 
ere disse: Sv er hin thridia er teer broder efter broder, oc 
syzkin hvert samfedra ef moder theirra er mundi keypt. Paa 
Basis af denne Lovregel vil F., Long. 30, hævde, at sammen 
med Broder arve ogsaa de fra den samme Fader stammende 
Søskende, Søstre altsaa ogsaa. Efter F.' Mening arvede Sø- 
strene altsaa sammen med Brødrene, og F. fremhæver end- 
ogsaa dette Gu.' Standpunkt som noget særligt mærkeligt; ti 
derved bliver afset fra GotlL. Gu. det eneste skandinaviske 
Retssystem, der giver Søstrene et Fortrin, disse ikke have i 
de andre nordiske Retssystemer. At Gu. derved i en særlig 

Grad skulde nærme sig langobardisk Ret, er aabenbart Me- 
ningen. 

Til denne Paastand er imidlertid en hel Del at bemærke. 
For det første er det næppe saa givet, at de to norske Rets- 
historikere have set feil paa denne Lovregel og at F. har set 
rigtigere paa den. Men det faar at staa hen. Værre er det, 
at selv efter F.' Fortolkning af Gu. 103 paa dette Punkt 
bliver Gu. alligevel ikke den eneste nordiske Ret, som foruden 
GotlL. hævder Arveret for Søster ved Siden af Broder. Det 
gør nemlig dansk Ret ogsaa, Matzen PrR. 1. 114. Vel tog 
Søster efter dansk Ret kun halv Arv imod Broder; men det 
er dog ei det afgørende. Vigtigere er det, at de staa i samme 
Arvegangsklasse. Om Kvindernes Arveret efter dansk Ret 
forøvrigt nærmere ovf. i § 10. 

Men selv om ogsaa Gu. var den eneste nordiske Ret, 
som hjemlede Arveret for Søster ved Siden af Broder, bliver 
dette dog ikke paa nogen Maade noget afgørende Bevis for 
norsk Rets Slægtskab med gammel langobardisk Ret. Ti der 
var Forholdet ordnet helt anderledes. Søstrene tog efter Ro. 
160 Andel i Fællig sammen med Døttre, uægte Sønner og 
parentes legititni og ifølge Li. 3 — 4 Arv efter hele Descen- 
densen. Li. 3 — 4 ere endda utvivlsomt nye Regler, som den 
gamle langobardiske Ret ikke kendte, og rimeligvis er det 
samme Tilfældet med Reglerne i Ro. 158 — 60, cfr. ovf. § 9 

og 13. 

Men selv som Reglerne i langobardisk Ret foreligge i 

de ældste kendte Love, maa det da være indlysende for en- 
hver, at disse ikke ere samstemmende med Reglerne i Gu. 
Det er sikkert, at Søster efter de foreliggende langobardiske 
Love har et Fortrin for Broder. Efter F.' Opfattelse af Gu.' 
Regler paa dette Punkt staar Søster lige med Broder og 
efter Brandts og Keysers Mening gaar Søster bagefter 
Broder. 

7. Moder. Havde ingen Ret hverken efter langobar- 
disk eller oprindelig dansk Ret, cfr. ovf. § 10 og 16. Senere 
dansk Ret stiller hende sammen med Fader, Matzen PrR. 

i. 113- 

8. Farbroder og Brodersøn indbyrdes. Staa begge 

baade efter langobardisk og dansk Ret i i. Arvekres sammen 
med Farfader, cfr. ovf. Nr. 4. 

9. Farbroders Søn og sammødre Broder, hin 
Odelsgodset, denne Løsøret. Farbroders Søn staar i 2. Arve- 
kres efter langobardisk og dansk Ret. Sammødre Broder 
arver ikke efter gammel langobardisk Ret. Efter dansk Ret, 
som den kendes af LL., staar sammødre Broder foran 1. 
Arvekres. 

10. Uægte Søn. Er omtalt ovf. under Nr. 1. 

11. Farfaders Broders Sønnesøn. Staar efter 
langobardisk og dansk Ret i 4. Arvekres sammen med mange 
andre. 

12. Morfader og Dattersøn indbyrdes. Som 
Kognater var ingen af disse arveberettiget efter gammel lango- 
bardisk Ret, cfr. ovf. § 14. Efter dansk Ret, som den fore- 
ligger i LL., blev Dattersøn langt foretrukken for Morfader. 

13. Morbroder og Søstersøn indbyrdes. Som 
Kognater var ingen af disse arveberettiget efter gammel lango- 
bardisk Ret, cfr. ovf. § 14. Efter dansk Ret, som den fore- 
ligger i LL., staa de i 1. Arvekres sammen med de under 
Nr. 4 og 8 ovf. nævnte. 

14. Fasters og Morbroders Søn. Som Kog- 
nater var ingen af disse arveberettiget efter gammel lango- 
bardisk Ret, cfr. ovf. § 14. Efter dansk Ret, som den fore- 
ligger i LL., staa de i 2. Arvekres sammen med mange 
andre. 

15. Mosters Søn. Efter langobardisk og dansk Ret 
gælde ganske her de samme Bemærkninger, som ovf. ere 
gjorte om Gu.' Klasse 14. 

Disse 15 Klasser i Gu. kaldes fdlumenn, talte Mænd. 
Med de 1 5 Klasser ere de talte Mænds Begreb i Gu. udtømt, 
og alle andre Arvinger, hvorom der kunde være Tale, maa 
vige for dem. Efter dem kunne andre komme i Betragtning ; 
men Gu. slaar fast, at naar andre Arvinger ere lige nære, 
foretrækkes de paa fædrene Side fremfor de paa mødrene. 
Efterat Gu. derefter har opregnet en hel Del andre, navnlig 
Kvinder, der paa forskellig Maade ere paarørende af Arve- 
laderen, slutter Arvegangsordenen med <Jen temmelig trøstes- 

løse Bemærkning, at »Slægtskabsforholdet kan falde saa for- 
skelligt, at ingen formaar tilfulde at ordne Arvegangen, og 
da maa man gøre, eftersom det tykkes ligest, naar Tilfældet 
opstaar. « 

Man synes egentlig, navnlig efter den sidste Bemærkning 
at dømme, at der intet rigtigt System er i det hele. Var der 
virkelig et saadant tilstede, behøvedes en saadan Bemærkning 
selvfølgelig ikke. 

Det er altsaa, som ofte nok bemærket, denne Arvegangs- 
orden, navnlig i den videre Arvegangskres, som skulde be- 
rettige F. til at anse Gu. for specielt nær beslægtet med 
gammel langobardisk Ret og paa Basis deraf — og deraf 
alene — at konstruere et intimt Slægtskab imellem vestnorsk 
og langobardisk Ret. Dette er ikke let at indse. F. Long. 
3 2 — 33 ' æ gg er navnlig Vægt paa, at i de første 8 Arve- 
gangsklasser kaldes udelukkende Agnater (Vatermagen) til 
Arv og i de 4 næste, g — 12, udelukkende Kognater (Mutter- 
magen). Der maa imidlertid hos F. baade her og flere andre 
Steder have indsneget sig nogle Feil. De otte først optalte 
Arvegangsklasser — det er vel Brandts Klasser i — n — ere 
ikke udelukkende Agnater. Imellem dem er Moder (Brandts 
Klasse 7 og F.' Kl. 4), og sammødre Broder (Brandts Kl. 9 
og F.' Kl. 6). Men ingen af disse to ere Agnater. Heller 
ikke er det rigtigt, — og det er egentlig en værre Feil — 
naar F. Long. 32 nederst bemærker, at Gu. i F.' tolv eller 
i Brandts 15 første Arvegangsklasser udelukkende nævner 
Mænd. Iblandt tolumenn ere opførte Datter, samfædre ægte- 
født Søster og Moder. De ere da ikke Mænd. Men gennem- 
gaaende set er det rigtigt, at der er nævnet Mænd og ikke 
Kvinder i de 1 5 Klasser, og at gennemgaaende ere Agnaterne 
foretrukne for Kognaterne. 

Er det nu noget, som passer med gammel langobardisk 
Ret og endog passer saa fortrinligt, at man tør bygge en 
hel Bygning op derpaa? Nei og atter Neil Det gør det 
ikke. 

Allerførst maa vi gentage, hvad F. bemærker Long. 1 1 
i en anden Sammenhæng, at det her gælder om at finde det 
oprindelige Slægtskab imellem Retssystemerne. Det kan 

virkelig ikke nytte det allermindste, at vi fordybe os i en 
lang Undersøgelse af, om og hvorvidt langobardisk Ret senere 
igennem Retslitteraturen, de enkelte specielle Territorier i 
Italien, Papienser Retsbogen eller ad andre Veie, Long. 34 — 39, 
er gaaet over fra ren agnatisk til blandet agnatisk-kognatisk 
Arvefølge. Alle, som kende det mindste til disse Forhold, 
vide, at i den Retning gik hele Udviklingen næsten over- 
alt. Det afgørende er at se Retssystemerne i deres ældste 
Skikkelse, saaledes som vi kunne øine dem igennem Lovene 
eller ad anden historisk Vei, og saaledes som vi kunne antage 
efter alt foreliggende, at de oprindeligt have været. I saa 
Henseende har F. formentlig set fuldkommen rigtigt, idet F., 
Long. 16, U. § 362, hævder i langobardisk Ret den ren agna- 
tiske Arvefølge og holder for, at dette Retssystem i sin op- 
rindelige Skikkelse gik videst i at berøve Kvinder og Kognater 
Arveret. 

Men ville vi saa spørge, om dette Langobardernes op- 
rindelige Standpunkt passer med Gu., bliver Svaret absolut 
benægtende. Som allerede ovenfor fremstillet er Gu.' Arve- 
gangs System et blandet agnatisk-kognatisk. Kvinder med- 
tages, i de lavere Arvegangsklasser ikke faa, cfr. Gu. 105 ; 
men gennemgaaende ere Kvinder og Kognater satte tilbage 
for Agnaterne. Dette kan man slaa fast som det almindelige 
Standpunkt i Gu.' Arvesystem; forsaavidt har F. Ret. Hvad 
Grundene ere hertil, kan ikke nu udredes; men vil man bygge 
ret meget derpaa, maa man dog ikke glemme i første Linie 
at tage Hensyn til den eiendommelige norske Odelsret, cfr. 
Brandt i. 161, Keyser 2. 333. At Odelsretten og det norske 
Arvegangssystem paa det nøieste hang sammen, derom er 
der ingen Tvivl, Keyser 2. 333. Men som Keyser siger, over 
denne Sag hviler megen Dunkelhed. Denne Odelsret var 
bibeholdt i Norge, hvorimod den ikke eksisterede i Danmark 
paa LL.' Tid. smh. Steenstrup Norm. 1. 207, 251, 255. Hel- 
ler ikke bestod den i Sverrig og mærkværdigt nok heller ikke 
paa Island. Langobarderne kendte den heller ikke. Odelen 
er saaledes bibeholdt i Norge som noget specifik norsk, lige- 
som man ogsaa der oprindeligt havde det Forhold, at hver 
Gaard var en enkelt Mands Eiendom, hvilket heller ikke 

svarer til det almindelige germanske Jordfællesskab, Brandt 
i. 218, Schr. RG. 43 f. Man bør derfor være overordentlig 
forsigtig med at drage Slutninger fra den norske Arvefølge- 
orden, netop fordi den stod i det nøieste Forhold til den 
eiendommelige norske Odel og de eiendommelige norske 
Gaard forhold. Vi se da ogsaa i den almindelige Arvefølge- 
orden i Gu. i det mindste paa to Steder, at den ene fik 
Odelen og den anden Løsøret. Agnaten tog Odelsretten og 
Kognaten Løsøret, Brandt 1. 145 Nr. 3 og 9. Denne Odels- 
ret har grebet ind i den almindelige Arvefølge, og Slutninger 
fra denne sidste i Gu. til andre Retssystemer er farlig. Vil 
man som F. drage Slutninger derfra i stort Omfang og end- 
ogsaa derpaa basere et urgammelt Slægtskab imellem Rets- 
systemerne i det hele, tør dette sikkert anses absolut util- 
stedeligt. 

F. maa ogsaa i en ganske mærkelig Grad have forset 
sig paa Arvefølgeordenen i Gu. Efterat F. først har be- 
mærket, hvad vi ovenfor saa, var delvis forkert, at Gu. i de 
12 (Brandts 15) talte Tilfælde, Gu.' tolumenn, udelukkende 
nævner Mænd, fortsætter F. Long. 33: »Erben nach Gu! 
zunachst lediglich die Månner vom Manne, die månnlichen 
Agnaten, bis zu der auch hier auf den dritten Grad fallen- 
den Erbgrånze hin ; dann die Månner vom Weibe, die månn- 
lichen Kognaten; weiter dann die Weiber vom Manne, end- 
lich die Weiber vom Weibe.« Forholdet er det, at imellem 
de mandlige Agnater staa ogsaa kvindelige Agnater: Datter 
og ægtefødt samfædre Søster, at der endog iblandt de mand- 
lige Agnater staa andre, som ikke engang kunne henregnes 
til kvindelige Agnater, nemlig Moder, og at der endnu imel- 
lem de mandlige Agnater staar en mandlig Kognat, nemlig 
sammødre Broder. Derefter komme nogle mandlige Kog- 
nater alene. Men derefter igen komme nogle Kvinder, som 
arve sammen med utalte Mænd, ikke tolumenn, Brandt 145. 
Det, som altsaa efter F.' Fremstilling skulde karakterisere 
Gu.' Arvefølgeorden: »Ausschluss alier Weiber auch durch 
die entferntesten Månner sowohl des Mannsstammes als des 
Weibsstammes«, er paa ingen mulig Maade tilstede. Hoved- 
sagentlig foretrækkes Agnater for Kognater, Mænd for Kvin- 

der ; men en fast Regel som den, F. søger at hævde, fraviges 
paa mange Punkter. 

Der hersker i det hele paa flere endog væsentlige Punk- 
ter Uklarhed over Gu.' Arvefølgeorden. I n. Klasse (Br.) 
er nævnt Farfaders Broders Sønnesøn. Men Farfaders Fader, 
Stamfaderen baade til denne og Arveladeren, er ikke nævnt ; 
heller ikke Farfaders Broder og heller ikke Farfaders Broders 
Søn. Hvor disse skulle indrangeres, siges ikke i Gu. 

Der siges endvidere, at naar to Slægtninge af de ikke 
særligt nævnte (tolutnenn) vare Arveladeren lige nære, fore- 
trækkes den paa fædrene Side fremfor den paa mødrene. 
Meningen . her maa vel være, at Agnat foretrækkes for Kog- 
nat, muligt ogsaa Mand for Kvinde. Men værre er det, at 
Gu. ingen tilstrækkelig Veiledning giver til Forstaaelsen af 
Slægtskabets Nærhed. Der nævnes kneskot, Bøining af Knæ, 
i Forbindelse med Udtryk som iatnnan, lige nær, nanare. 
nærmere. Men vil man saa prøve at regne efter Knæ fra 
Arveladeren, viser der sig snart en broget Forvirring. Far- 
faders Broders Sønnesøn, 6. Knæ fra Arveladeren, staar i 
Klasse u; Morfader, 2. Knæ fra A., staar i 12; Datter- 
søn, 2. Knæ fra A., ligeledes i 12; Farbroders Søn, 4. Knæ 
fra A., staar i 9 og sammødre Broder, 2. Knæ fra A., lige- 
ledes i 9 o. s. fr. Det er derfor umuligt at udfinde Prin- 
ciperne for Beregningen af Slægtskabets Nærhed i de videre 
Grader. 

Grænsen for Arveretten »synes«, Brandt 1. 144, at have 
været sat i den ældre Tid til 3. Grad i Sidelinien. For- 
modentlig støttes dette paa, at der ikke iblandt de talte 
Mænd findes nogen længere ude beslægtet. 

Efter Slutnings Bemærkningen i Gu. 105 om, at naar 
der var Tvivl, maatte man gøre, eftersom det tyktes ligest, 
kunde der ogsaa være Mulighed for, at Grænsen kunde træk- 
kes længere ud. Nogen udtrykkelig Bestemmelse findes nem- 
lig ikke desangaaende. 

Hvorledes Arven fordeltes imellem flere samtidigt arve- 
berettigede, omtales ikke i Gu. FrL. har en Bestemmelse om 
de første 24 efter denne Lov arveberettigede Klasser, og 



85 

denne Bestemmelse gik ud paa, at det ikke kom i Betragt- 
ning, hvor mange Individer der vare i hvert Slægtled ; mang- 
lede noget Led inden samme Klasse, tog de øvrige hele 
Arven, før den kom til den næste Klasse. Der synes der- 
efter at være nogen Mulighed for Arv in stirpes. Gangarv 
efter dansk-langobardiske Principer er i al Fald ikke bestemt 
konstateret. 

Fjerde Afsnit. Forskellige Forhold. 

Donatio per gairethinx. 

Der er reist Tvivl om Rigtigheden af den Opfattelse af 
donatio per gairethinx, som er gjort gældende i min Ed. Ro. 
§ 31. Spørgsmaalet maa derfor paany tages op til Drøftelse, 
først efter den Anledning, F. Long. 9 giver dertil. 

Exp. § 3 ad Kar. M. 78 meddeler, at antiqui (causidici) 
nævnede hoc capitulum som en specifik langobardisk Regel. 
Om herved sigtedes til dette Retsinstitut i sin Almindelighed 
eller kun til den særegne Form deraf, som kan karakteriseres 
ved Ordet lidinlaib, kan efter Kar. M. 78, 105, Not. 61 ibd. 
og Capit. Ticin. 801 § 1 (L. 1. 83) være tvivlsomt. Men selv 
for den almindelige Form for d. p. g. kan det være vanskeligt 
nok at finde udenfor Norden noget tilsvarende Retsinstitut, 
og det ses ikke, at nogen endnu har imødegaaet mine Be- 
mærkninger i Ed. Ro. § 31 om, at Institutet aldeles ikke sva- 
rede til det frankiske affatimatio. 

Formen lidinlaib faldt tildels bort ved Capit. Ticin. 801 
§ 1. Af særlig Interesse for nordisk Ret er den alminde- 
lige Form, og det er med den, vi her fortrinsvis ville beskæf- 
tige os. 

I min Ed. Ro. § 31 er det bemærket, at det ikke er saa 
ganske let at udfinde dette Retsinstituts Karakter. De tyske 
Retshistorikere kalde det en Art Adoption. Pertile § 1 1 7 og 
121 tager derimod Afstand fra denne Opfattelse; han be- 
handler ikke d. p. g. sammen med Adoption i Familieretten, 
men i Arveretten. Han kalder den en succes sione cmitrattziale, 

Stor. § 121. Men lib. Pap. havde endnu en tredie Opfattelse. 
Efter den var Retshandlen en donatio inter vivos, GI. ad Ro. 
172. Af Forml. til Ro. 171 bekræftes dette yderligere. En 
Mand har overdraget en anden Mand sin Jord. Overdrageren 
mistvivlede om at faa Børn paa Grund af sin Svaghed eller 
Alderdom. Men han har alligevel i lovligt Ægteskab faaet 
en Søn, og denne søger nu Jorden tilbage. Overdragelses- 
dokumentet kendes ugyldigt. 

Det er altsaa en fuldbyrdet donatio, som er foretaget. 
Men hvorledes? Herom er allerede bemærket p. 105 i min 
Ed. Ro., at det karakteristiske ved d. p. g. var Overgangen 
fra den ene Æt til den anden. Man kan endog fiksere det 
endnu stærkere ved at sige, at det er Opgivelse af sin egen 
Husstand forat ordne sig ind under en andens. Det, som 
overdrages ved Retshandlen, er res suas, Ro. 171, 172, 173. 
Dette vil sige hele Formuen, Indbegrebet af de Værdier, som 
den Mand havde inde. Stundom taltes ogsaa om suåstantia, 
Ro. 154, 167, Li. 20, 138 mfl. 

Ordningen af Retshandelen er alle sikkert enige om. 
Den foregik paa Tinge, Ro. 172 smh. min Ed. Ro. § 9, 10 
og 27. Det var en Familie-Retshandel, og den Art Retshand- 
ler skulde efter langobardisk og dansk Ret sikkres ved Ind- 
gaaelse paa Tinge. 

Men Uoverensstemmelsen imellem F. og mig kommer 
frem ved Forstaaelsen af transmigrare i Ro. 174. F. vil for- 
staa det som et transitivt Verbum, der vel sagtens saa skal 
have ipsum thinx til sit Objekt, imedens jeg heller vil forstaa 
det som et in transitivt Verbum. Det omstridte Udtryk er 
dette: Non leciat donatori ipsum thinx, quod antea fecit, iterum 
in alium hominem transmigrare. Om der skal staa ipsum 
eller, som Cod. Vat. 5359 har, L. 4. 40 ad Ro. 174 e, ipso, 
kan omtvivles. Ipso vilde passe bedre, især da man har Van- 
skelighed ved at finde en god Forklaring paa transmigrare 
thinx, naar thinx skal være Objektet for transmigrare. Ti 
at flytte et Ting, et Grevskabsting eller almindeligt Ting, 
vilde ingen passende Forklaring give. Saa vilde det aaben- 
bart passe bedre, om Reglen skulde forstaas saaledes, at det 
ikke var tilladt donator ved en ny Tingforhandling, ligesom 



88 

han engang havde gjort, at ordne Flytningen over til en ny 
Mand. 

Transmigrare er i Almindelighed et intransitivt Verbum, 
og det betyder at flytte. At flytte noget over til et andet 
Sted hedder ordentligvis transferre. Det ses nu nok, at 
Ducange forstaar transmigrare som et transitivt Verbum paa 
dette Sted. Men Ducange kan dog ogsaa tage feil. Lige 
et Par Linier fra Ro. 174 staar Ro. 177. Der staar: cum 
fara sua megrare ubi voluerit. Der er Verbet utvivlsomt 
intransitivt. En Langobard kan efter Ro. 177 med Kongens 
Tilladelse flytte cum fara sua. Gloss. Cav. kalder fara for 
parentela, Gloss. Vat. for genealogia, generatio, Paul. Diac. 
2. 9 omtaler Langobardorum faras som generationes ue l lineas. 
Sandsynligt synes det at være, at der ved fara er tænkt paa 
Familien, Slægten, saaledes som Bruckner oversætter fara, 
idet der dog vel særligt i Ro. 177 er tænkt paa den enkelte 
Husstand, Fælliget. Det vides i al Fald ikke, at pater familias 
havde Myndighed over andre end Husstanden. Men en Fa- 
mili kan betyde en hel Del Medlemmer. Man ser det bedst, 
naar man som vi have gennemgaaet en hel Del af de Med- 
lemmer, som kunne indbefattes under et langobardisk Fællig. 

Det skønnes derfor ikke rettere end, at det er fuldt for- 
svarligt at fofstaa transmigrare ligesom migrare som at flytte. 
Skulde der være nogen Forskel, var det vel snarest den, at 
transmigrare i?i alium hominem i Ro. betød at flytte over 
til et andet Fællig, en anden pate} familias, imedens migrare 
cum fara sua betød at flytte bort fra sit gamle Hjem og tage 
selvstændig Bolig et andet Sted i Kongeriget. 

Imidlertid er det jo muligt, at transmigrare ipsum thinx 
er ensbetydende med at flytte sine Ting, res suas, som der 
staar i Ro. 170, 171, 172, 173. Andet kan der vel næppe 
være Tale om; det var altid hele hans Formuesfære, som 
flyttedes, hvad vi saa ovenfor. Vi følge denne Fortolkning, 
og donator flyttede altsaa alle sine Ting over til den nye 
Mand. Formentlig er det langt rigtigere at sige, at donator 
flyttede over til den nye Mand, og med ham fulgte saa selv- 
følgelig alle hans Ting, res suas. I Virkeligheden er det 
imidlertid et og det samme. Ti der er endnu ingen, som 

har paastaaet, at Manden selv, donator, gik et andet Sted 
hen. Det vil sikkert ogsaa blive vanskeligt at paavise noget 
andet Sted, hvis man overhovedet skal have Mening i det 
hele. I mange Tilfælde vare Tingene sikkert heller ikke meget 
værd; Ro. 173 har i al Fald særligt det Tilfælde for Øie, at 
donator af Nød og Trang sælger af sine Ting, efterat Rets- 
handlen er afsluttet. 

Vi vende atter tilbage til, at det karakteristiske ved 
denne Rethandel var Opgivelse af sin selvstændige Husstand 
og Flytning over til en anden paterfamilias. Det er allerede 
i min Ed. Ro. 107 bemærket, at efter Ediktet blev Giverens 
Stilling holdt passende høit. Forholdet imellem de to kon- 
traherende stilledes sammen med Forholdet imellem Fader og 
Søn. Donator var altsaa nærmest Faderen, donatarius nær- 
mest Sønnen. Ro. 171 gaar ud fra, at donator ikke kan faa 
Sønner, og Ro. 174 paalægger donatarius ikke at begaa saa- 
danne Forseelser imod Giveren, som utaknemlige Sønner pleie 
at begaa imod deres Forældre. Men dette sidste viser Stil- 
lingen. Ti i det nye Fællig, hvori donator traadte ind, var 
han ikke paterfamilias . Det var donatarius. Han havde Myn- 
digheden, ikke donator. Allerede dette, at det paalægges Gave- 
modtageren at behandle Giveren paa en passende Maade, 
viser, at der i Forholdet, som det er, ligger en Fristelse til 
ikke at gøre det. Det danske Fledførings- eller Aftægtsfor- 
hold kan sikkert afgive Beviser nok for, at et saadant Paalæg 
er paa sin rette Plads. 

Som Følge af foranførte ses det vedblivende ikke rettere 
end, at det karakteristiske ved d. p. g. er ganske det samme 
som ved det dansk-svenske Institut Fledførelse, Matzen PrR. 
t. 18, Nordstr. 2. 156, 664, Amira NGOR. 1. 342 \ 532. 
Det karakteristiske ogsaa ved Fledførings Institutet var det, 
at Fledføringen afstod alle sine Midler og begav sig ind i en 
andens Husstand, hvor han da sikkredes Underhold. Af disse 
Forhold flyder det øvrige egentlig af sig selv. Naar d. p. g. 
virkelig var, som lib. Pap. siger, en donatio inter vivos, følger 
deraf med Nødvendigved, at donator blev formueløs. Hans 
tidligere Eiendele tilhørte nu Gavemodtageren, ikke ham. Det, 
han maatte have at leve af, ydedes ham altsaa af Gavemod- 

tageren. Donator fik Underhold, Beklædning, Betjening i Mod- 
tagerens Husstand, cfr. Ahi. 10. Gav Modtageren ikke det, 
var han en utaknemlig Søn, Ro. 174, og det maatte han ikke 
være. Men der var ogsaa en anden Ting, som en enlig 
Mand, der ikke havde Sønner, nok kunde trænge til i ældre 
Tid, og det var Værn, Beskyttelse, cfr. Matzen PrR. 1. 19. 
Giveren begav sig ind i Gavemodtagerens Husstand, og dermed 
fik han ogsaa dennes Beskyttelse. Naar F. derfor mener, at 
der aldeles ikke efter langobardisk Ret var Tale om nogen 
Genydelse fra Gavemodtagerens Side, er dette fuldstændigt 
misvisende. Oldtiden kendte desuden ikke Liberalitet, Schr. 
RG. 53; derfor skulde efter nordisk og langobardisk Opfat- 
telse en Gave besvares med en Gengave. Det ses af Reg- 
lerne for launigild, min Ed. Ro. § 32. Men Genydelsen ved 
d. p, g. blev blot given tinder en anden Form. Det var det 
hele. Underhold og Beskyttelse er dog virkelig ogsaa en 
Gengave. Man ser atter og atter i de langobardiske Love 
sammenstillet to Retshandler om Midler, som gik ud af Fæl- 
ligets Eie, og det var launigild og d.p.g., Ro. 170 — 4, 175, 
Li. 54, 65, 73. Andre nævnes ordentligvis ikke. Det er 
derfor ikke rimeligt, at der ved d. p. g. ingen Genydelse blev 
ydet eller skulde ydes. 

At dette nu ogsaa er den utvivlsomt rigtige Opfattelse 
af d. p. g., ses af de Regler, som findes baade i langobardisk 
og dansk Ret om Fledføringens Stilling. Donator blev extra- 
neus for sin gamle Slægt. Ro. 360 udtaler udtrykkeligt, at 
Mededsmand kunde han ikke blive, og Grunden hertil var 
efter Lovreglen den, at han blev extraneus for Slægten. 
Dansk Ret kender ganske den samme Regel; heller ikke her 
kunde han være Edsmand. Men dansk Ret giver noget fyl- 
digere Regler. Fledføringen maatte heller ikke være Værge 
for nogen. Det kunde han ganske sikkert heller ikke være 
efter langobardisk Ret. Udaf den gamle Slægt var han gaaet, 
og i det nye Fællig indtog han en underordnet Stilling under 
en anden paterfamilias \ Formueløs var han ogsaa, saaat han 
ikke engang, naar han forbrød noget ved et Værgemaal, havde 
noget at svare. 

Efter dansk Ret kunde en Fledføring ikke arve, JL. 22. 

Herom staar intet i de langobardiske Love. Men det er hel- 
ler ikke nødvendigt; ti man kan godt fastslaa Reglen allige- 
vel. I den gamle Slægt kunde han ikke arve, da han var 
extraneus for den. I det nye Fællig kunde han heller ikke 
arve, da han ikke faar nogen Stilling i den nye Slægt, og 
enhver parens efter Ro. 153 maatte foretrækkes for ham. 
Selv Fiskus maatte foretrækkes, da den træder til umiddelbart 
efter den berettigede Slægt. 

Det er fuldkommen rigtigt, at senectus og infirmitas ikke 
i Ro. ere anførte som nødvendige Betingelser for en d. p. g. 
Men det er heller ikke sagt fra nogen Side. Dansk Ret 
kræver heller ikke Sygdom eller Alderdom som nødvendig 
Betingelse for Fledføringskontrakten. Efter dansk Ret som 
efter langobardisk Ret er det almindelige det, at en myndig 
Mand kan gøre med sine Ting, hvad han vil, Li. 19. Sik- 
kringen for Slægten laa efter dansk Ret i Lovbydelsen, EL. 
1. 40, JL. 28. Langobardisk Ret krævede som Betingelse, 
at Fledføringen ingen Søn havde, Ro. 171. Fik han en 
senere, gik Retshandlen tilbage, og efterlod han en naturlig 
Søn eller en legitim Datter, blev deres Ret til en Del af det, 
som var overdraget ved Gaveretshandlen, opretholdt, Ro. 171, 
Li. 65. Men noget andet var, at fornuftigvis kan det ikke 
antages, at en fri Langobard uden gode Grunde opgiver sin 
Selvstændighed og begiver sig ind under en andens Fællig. 
Filiusfamilias sammenstilles med Trællen, cfr. ovf. § 6, og 
Fastrene i P'ælliget indgaa Kønsforbindelse med Trælle, Ahi. 
10. Kaarene for de underordnede Medlemmer af Fælliget 
vare derfor temmelig ringe. Det er derfor sikkert mer end 
et Tilfælde, at baade Ro. og de nordiske Love nævne Syg- 
dom, Alderdom eller Trang i Forbindelse med denne Rets- 
handel. 

De norske Love kende et nogenlunde lignende Institut 
som d. p. g. og det dansk-svenske Fledførelse. Men i Norge 
kendte man ikke Tingforhandling derved, og man kendte ikke 
Ætfællig. Begge disse Forhold gøre allerede Forskellen imel- 
lem langobardisk og dansk Ret paa den ene Side og norsk 
paa den anden ikke saa ringe. Med branderfd var forbundet 

Begrebet om en Arv, som heller ikke passer med de andre 
Systemer, Amira NGOR. 2. 641. 

Den Kritik, som er reist ligeoverfor min Opfattelse af 
d- P- g-, er a f ren negativ Natur. Man gør nogle Indsigelser 
imod min Opfattelse ; men en positiv Forklaring paa Institutet 
gives ikke. Den gængse tyske Opfattelse af Institutet er 
imidlertid som ovenfor bemærket den, at d. p. g. er en Art 
Adoption. Om denne fastholdes endnu, vides ikke; men ved 
Siden af de bestemte Indsigelser imod min Betragtning, som 
ere gjorte, bliver den vel fastholdt. Vi maa da endnu under- 
søge denne Anskuelse lidt nærmere og da ganske særligt i 
Relation til Institutet d. p. g. i sin Renhed, uden Tilsætningen 
lidinlaib. 

Med lib. Pap. passer som ovenfor anført Begrebet Adop- 
tion ikke. Den kalder d. p. g. for en donatio inter vivos, og 
det er sikkert rigtigt. Lombarda Casin. og Vulgata sætter 
donationes, quæ cum thingatione vel cum launechil fiunt i en 
Rubrik og adoptiones i en anden. 

Det, som rimeligvis har lokket flere Retshistorikere til at 
anse d. p. g. for en Art Adoption, er Ro.' Bemærkning om, 
at donator ingen Søn maatte have og at donatarius ikke 
maatte behandle Giveren, som utaknemlige Sønner pleie at 
gøre. Men det er virkelig ikke nok til at danne et Begreb, 
som blot tilnærmelsesvis ligner Adoption. Ro. 224 8 paalæg- 
ger Patronen at behandle den frigivne som en Broder; men 
derfor er der vel ingen, som tør paastaa, at den frigivnes Stil- 
ling i Fælliget kan karakteriseres paa lignende Maade. 

Til en Adoption maa dog vel først og fremmest høre, 
at Adoptanten optager den adopterende i sin Slægt. Dette 
er saa langt fra Tilfældet, at tvertimod akkurat det modsatte 
nnder Sted. Adoptanten bliver extraneus for sin Slægt og 
drager over i en anden. Den adopterede bliver derimod i 
sin og tager Adoptanten over til sig. 

Ved Adoption i Almindelighed beholder Adoptanten sin 
Stilling som Fader, og den adopterede indordner sig under 
ham som Søn. Ved d. p. g. bliver det tvertimod Gavemod- 
tageren, som er paterfamilias ; Giveren er kommen ind i Gave- 

modtagerens Husstand, men som et underordnet Medlem, der 
maatte lystre paterfamilias ligesom de andre. 

Med Adoption i Almindelighed følger Arveret for Søn- 
nen, og det er vel endog en af de vigtigste Grunde til en 
saadan Retshandels Ordning. Arveret for Faderen i Sønnens 
Slægt anerkendes sjeldnere. Men her bliver der overhovedet 
ikke Tale om Arveret for nogen. Giveren havde i levende 
Live givet alt bort og var formueløs. Han efterlod altsaa 
intet at arve; ti otnnes res suae vare allerede ved d. p. g. 
gaaede over til Modtageren. Paa den anden Side vilde det 
være fuldstændigt vilkaarligt at paastaa, at Giveren skulde 
kunne arve i nogensomhelst Egenskab i den nye Slægt, hvori 
han var traadt ind. Der findes ikke antydet et eneste Sted 
i de langobardiske Love, at han havde nogen Arveret der. 
Efter Fælligreglerne kunde der ikke godt være Tale derom, 
aldenstund han ikke er nævnet under de derom fremstillede 
Regler. Parens efter Ro. 153 var han heller ikke, og som 
tidligere berørt vilde selv Fiskus gaa foran. 

Denne Opfattelse af d. p. g. som en Art Adoption er i 
systematisk Henseende saa vildledende som vel muligt. Det 
maa derfor haabes, at den snart vil blive forladt. 

Overhovedet ses det vedblivende ikke rettere end, at de to 
Instituter, som i langobardisk Ret danne Undtagelser ved 
Reglerne om Gaveretshandler, d. p. g. og launigild (min Ro. 
Ed. § 32), ere rent nordiske Instituter, hvortil der vanskeligt 
findes noget tilsvarende hos de andre germanske Stammer. 
At launigild kan findes brugt hos Vestgoterne, F. Long. 13, 
modbeviser ikke den Paastand; ti Vestgoternes nære Slægt- 
skab med de nordiske Stammer og vel specielt med de 
svenske Goter troede jeg, var almindelig anerkendt, Paul Gr. 

3. 817 f- 

S 23. 
Fortsættelse. M. Pappenheims Opfattelse. 

Anmelderen i Z 2 fR. 21. 253 f. af min Ed. Ro., M. Pap- 
penheim, har om min Opfattelse af d. p. g. gjort den Be- 
mærkning, at det var vanskeligt at vedblive at være alvorlig 
ligeoverfor saadan en Mening. Den Haan, som ligger i denne 
Bemærkning forstaar jeg nok, men Berettigelsen dertil rigtig- 
nok ikke. Den ærede Anmelder stiller sig ligesaa negativt 
som F. i Long. 9; noget positivt Bidrag til Institutets For- 
staaelse gives ikke. Det havde dog været langt naturligere, 
om P. ligeoverfor mine Bemærkninger i Ed. Ro. 110 om det 
formentlig feilagtige i hans Opfattelse af Institutet havde søgt 
at paavise Feilene i mine Bemærkninger. 

Imidlertid maa jeg efter forannævnte afvisende Bemærk- 
ning antage, at P. endnu fastholder sine i »Launegild und 
Garethinx« p. 47 f. yttrede Anskuelser, og det vil derfor 
være nødvendigt noget nærmere at gaa ind paa disse. 

Den almindelige Opfattelse af Ro. 171 — 4 er sikkert den, 
at Ro. 171 — 2 fastsætter de almindelige Regler for d. p. g., 
at 173 foreskriver nogle særlige Regler for den særlige Form 
lidinlaib og at Ro. 174 yderligere fastslaar nogle Regler, som 
kunne anvendes tildels ved den almindelige, tildels ved den 
særlige Form lidinlaib. I Modsætning hertil har P. den noget 
mærkelige Opfattelse, at lidinlaib Formen var den normale 
og at Formen uden lidinlaib var Undtagelsen. Som allerede 
i min Ed. Ro. 1 10 bemærket, forstaas det ikke, hvorledes 
man kan komme til en saadan Opfattelse. Det naturlige er 
dog først at se Institutet i sin Renhed, uden Tilføininger, og 
saa bagefter at se Afvigelsen, der fremkommer igennem 
lidinlaib. Dette er det logisk rigtige og absolut den eneste 
Forklaring, som stemmer med Ro. 171 — 4. Der skal ingen 
med Føie kunne bestride, at Ro. 171 — 2 jo indeholde ganske 
almindelige Regler om d. p. g. og at først i Ro. 173 kom- 
mer den særlige Form lidinlaib frem. Det gælder da virke- 
lig først om at klare sig Institutet i sin Almindelighed og saa 
bagefter se Modsætningen igennem den særlige Form. 

Men endnu mærkeligere er den Argumentation, P. frem- 

fører for sin Menings Rigtighed. I Ro. 174 staa de Ord: 
lp se autern qui garethinx susceperit ab alio, quidquid reliquerit 
donator in diem obitus sui y habeat licentiam in suum dominium 
recollegere. Det er disse Ord, som for P. ere de afgørende 
for hans ovenanførte Betragtning; ti det forekommer P., — 
es scheint uns — at med de foran citerede Ord af Ro. 174 
skal betegnes det regelmæssige Tilfælde af Overdragelse af 
den hele Formue i Modsætning til det mulige Tilfælde af en 
partiel Overdragelse. Formen lidinlaib betegner altsaa en 
Overdragelse af res suae eller substantia cfr. min Ed. Ro. 80; 
den almindelige d. p. g. er henvist til den beskedne Stilling 
at omfatte Overdragelse af enkelte Ting. Hvorledes dette 
Resultat kan faas ud af de ovenfor citerede Ord af Ro. 174, 
er rigtignok temmelig ubegribeligt. Disse Ord sige dog ikke 
meget mere end det, at hvad donator endnu har tilbage ved 
sin Død af disse Ting, det har donatarius Ret til at samle 
tilbage ind under sit Herredømme. Ordene quidquid reliquerit 
dofiator in diem obitus sui staa omtrent enslydende i Ro. 173 
og 174, og det er saa aabenbart, at disse Ord ogsaa i 174 
særligt tage Sigte paa Formen lidinlaib. Men videre Resul- 
tater kan man virkelig heller ikke trække, og navnlig er det 
fuldstændigt uberettiget af disse Ord at slutte, at Formen 
lidinlaib var den normale Form og den uden lidinlaib Und- 
tagelsen, eller at Formen lidinlaib repræsenterede Overdragelse 
af hele Formuen, Formen uden lidinlaib kun Overdragelse af 
enkelte Ting. 

P. maa ganske have undladt at tage Hensyn til, at Ro. 
171, som dog ubestrideligt indeholder den almindelige Regel 
for d. p. g. y har disse to Ord res suas. Disse betegne utvivl- 
somt hele Formuen. Ro. 172 har de samme Ord og med 
akkurat den samme Mening, cfr. Ro. 1, 4, 156, 157, 163, 
164, 167, 360, 367. Det er og bliver derfor en absolut Mis- 
kendelse af hele Institutet at henvise Overdragelse af hele 
Formuen til Formen lidinlaib alene og derimod at fastholde, 
at den almindelige Form af d. p. g. kun omfattede Overdra- 
gelse af enkelte Ting. 

Modsætningen imellem de to Former af d. p. g. laa paa 
et helt andet Punkt. Den ligger saa slaaende nær, at det 

virkelig er ubegribeligt, at P. her har kunnet tage feil. Mod- 
sætningen ligger ligefrem i Ordene lidinlaib og quod in dievi 
obitus sui reliquerit. Bliver Forbeholdet taget, beholder Over- 
drageren Tingene til sin Død under sin egen Varetægt, i sin 
egen Besiddelse. Bliver intet Forbehold taget, gaa Tingene 
straks ved Overdragelsen over til Modtageren. Dette ligger 
i Ordene, og det ligger ogsaa i Lovene. Derfor siger Ed. 
ved lidinlaib i Ro. 173, at i dette Tilfælde maatte Overdra- 
geren ikke forsætlig bortøsle Formuen, men skulde bruge den 
med Maade, og derfor siger Ed. ogsaa ved Formen lidinlaib, 
at det kan hænde, at Formuen ikke strækker til forat fyldest- 
gøre Overdragerens Fornødenheder. Alt dette siges der alde- 
les ikke noget om ved den almindelige Form af d. p, g., og 
det ikke af den gode Grund, at det slet ikke vilde passe. 
Bortøsle Formuen eller Spørgsmaal om dennes Tilstrækkelig- 
hed til Fyldestgørelse af Overdragerens Fornødenheder kan 
der ikke være Tale om ved den almindelige Form af d. p. g. ; 
ti Formuen er gaaet ind i Modtagerens Fællig, og han har 
da at forsørge Overdrageren enten med den modtagne Formue 
eller med sine egne Midler. 

Denne Opfattelse om en faktisk Overlevering af For- 
muen ved den sædvanlige Form for d. p. g. stemmer ogsaa 
med Formlerne i lib. Pap. ad Ro. 171 — 2. Disse have kun 
det Tilfælde for Øie, at Genstanden er overleveret fra dona- 
tor til donatarius. Det Tijfælde, at Giveren selv beholdt 
Tingene lidinlaib, foreligger der ingen Formel for, hverken 
ved Ro. 171 eller Ro. 172; lib. Pap. havde ret naturligt og 
rigtigt den Opfattelse, at Formen lidinlaib særligt hørte hjemme 
i Ro. 173. 

Li. 54 bekræfter den samme Mening, at den sædvanlige 
Form for d. p. g. i sig indeholdt en faktisk Overlevering. 
Denne Artikel omhandler 30aarig Hævd og slaar fast, at 
30aarig Hævd var tilstrækkelig Beskyttelse med Hensyn til 
d. p. g., selv om ogsaa Gavebrevet var forkommet. Af 
Artiklen fremgaar med tilstrækkelig Tydelighed, at til den 
30aarige Hævd hørte Besiddelse. Den Art d. p. g., hvorom 
Li. 54 taler, maa derfor være forbunden med faktisk Over- 
levering. 

Miller bemærker, at baade Lombarda-Kommentatorerné, 
Ariprand og Albert og Summa legis Longob. hævde, at d.p.g. 
kun indeholdt en donatio universitatis og at donatio rei specialis 
kun var mulig igennem Reglerne om launigild, Z*fR. 13. 93. 
Denne Kommentatorernes Anskuelse er sikkert ogsaa den ene 
rette, cfr. ogsaa Gloss. Hugo Grot. : Garathinx, Garthinx: 
Universitatis donatio in judicio. Senere, fra Aar 713, kom 
ifølge Li. 6 smh. 73 Sjælegaverne med som gyldige Gave- 
retshandler ved Siden af d. p. g. og donatio per launigild. 

Desværre foreligge saa faa Diplomer fra før Aar 713. 
De, som ere fra en senere Tid, omhandle næsten alle Gaver 
til geistligt Brug, og Gaverne maa derfor anses gyldige ifølge 
Reglerne for Sjælegaver efter Li. 6 og 73. Men Formen for 
adskillige af disse Sjælegaver er ikke uden Interesse. En 
meget almindelig Form var den, at en Mand (eller en Mand 
og Hustru) begiver sig ind i en geistlig Stiftelse som Munk 
elier i anden tjenende Skikkelse og samtidigt overgiver alle 
sine Ting til denne Stiftelse, Troya Nr. 423, 448, 461, 502, 
Cod. Cav. 1. 97, 122, 156, 180. Stundom kan det endog 
hænde, at Forældrene overgive med al deres Formue ogsaa 
deres Børn til denne Stiftelse, Troya Nr. 422, Reg. Farf. 
61, 62. 

Men det var heller ikke ukendt, at man kunde overgive 
alt sit Gods til Stiftelsen udenat tage nogen geistlig Stilling 
til denne, og idet det udtrykkeligt siges, eller man ialfald 
maa gaa ud fra som underforstaaet, at vedkommende faar 
Underhold igennem Stiftelsen, Reg. Farf. Nr. 90, Muratori 
Ant. 1. 769, Cod. Cav. i. 28. Særligt det sidste Diplom er 
ret oplysende. Efter det overgive en Mand og hans Hustru 
sig til Klostret la Cava ipssis per capillos capitis nostris og 
overgive deres Personer og alle deres Ting til Klostret. Hvad 
de have eller fremtidigt kunne faa, skal tilhøre Klostret. Skulde 
de selv ville gaa ud af Klostret, retornare aut exire volueri- 
mus, skal Klostret dog beholde alle deres Ting. Retshandlen 
ordnedes for Dommeren et haliis nobiliores hominibus. At 
dette er en Fledføringskontrakt saa god som nogen, tør vel 
ingen bestride. 

Overhovedet har P. ved sin Opfattelse af d. p. g. som 

en Art Adoption ganske overset, at Ro. meget bestemt hol- 
der fast ved, at Forholdet imellem Giveren og Gavempdtage- 
ren hører op, naar Giveren bagefter faar en Søn. Den Art 
Adoption har man dog aldrig hørt Tale om. Det hænder 
jævnligt, at Adoption finder Sted og at altsaa den ene an- 
tages af den anden i Barns Sted. Men faar saa Adoptanten 
selv bagefter et Barn, brydes derved ikke Adoptionsforholdet ; 
den adopterede Søn og den ægtefødte Søn opdrages sammen 
som Brødre. Saaledes gaar det ikke til her. Forholdet bry- 
des, og det formentlig inderlige Familieforhold imellem den 
saakaldte Adoptant og den saakaldte Adopterede hører op. 
Forholdet brydes derhos paa den for Adoptionsforhold endnu 
mærkeligere Maade, at Adoptanten, den formentlige Fader, 
flytter bort igen med sine Ting fra den adopteredes, den for- 
mentlige Søns, Husstand. Det kan vel nok kaldes en løierlig 
Slags Adoption. 

Men Sagen er ogsaa langt mere simpel. Det er en ren 
Formue-Retshandel. De af P. i hans Anmeldelse af min Ed. 
Ro. i Z 2 fR. 21. 253 f. fremhævede Ord »jfttius non posfit 
håber e« ere ikke paa nogen Maade satte forat antyde, at der 
skabes et Adoptionsforhold, men forat sikkre Giverens egne 
Sønner. Man kan maaske endog sige, at disse Ord give 
en Forklaring påa, hvorledes det overhovedet kan være, at 
en fri Langobard kan tænke paa at give sig ind under en 
andens Husstand. Ti nogen hædret Stilling for donator ska- 
ber d. p. g. ikke, cfr. Ro. 360. 



S 24. 

Antifactutn. Meta. 

Som det synes, har hele min Fremstilling af det lango- 
bardiske Ægteskab og dets Retsvirkninger ikke mødt nogen 
Modstand, og jeg kan derfor i det væsentlige lade dette 
Spørgsmaal ligge. Man tør vel saa gaa ud fra, at det er be- 

fundet rigtigt, at langobardisk og nordisk Ret paa dette vig* 
tige Punkt falde sammen. 

Imidlertid har F. Long. 44 reist det Spørgsmaal, som 
nærmere er udviklet i U. § 1 281 f., om det dog ikke lod sig 
forsvare at sætte det langobardiske Antifactum, Contrafactum, 
Incantro i Forbindelse med det norske »Widerlage«, gagn- 
gjald, tilgjof Amira NGOR. 2. 655 smh. min Ed. Ro. 72. 
Forsøget er imidlertid ikke faldet heldigt ud; Beviset er ikke 
ført og kan sikkert heller ikke føres. 

Allerede Pertile, 3. 328 * 7 gør opmærksom paa, at ety- 
mologisk set er Incontro det samme som det langobardiske 
Begreb Meta, og det vil ogsaa nok vise sig, at saa længe vi 
endnu have de langobardiske Love, Lærebøger eller den dertil 
hørende Litteratur, er og bliver Antifactum ikke andet end et 
andet Ord for den gamle Meta, Købeprisen for Pigen. 

Inden vi imidlertid gaa over til at se de Kildesteder, 
som i saa Henseende fra F.' Side ere paaberaabte, bør der 
dog først gøres opmærksom paa, at der synes at ligge en 
Begrebsforveksling til Grund for hele denne F.' Betragtning. 
Normændene kendte heimanfylgja, Medgift. Den blev given 
til Manden i Anledning af Ægteskabet, ikke til Hustruen, 
Amira NGOR. 2. 652. Til Gengæld for heimanfylgja gav 
saa Manden gagngjald, hvad F. kalder Widerlage, vort Veder- 
lag. Men Langobarderne kendte aldeles ikke det norske 
heimanfylgja; det vides i al Fald ikke, at nogen endnu har 
paastaaet, at der efter langobardisk Ret blev given Manden 
nogen Gave fra Hustruens Slægt. Det, der blev givet fra 
denne Side i Anledning af Ægteskabet, var Fader jio; men 
den blev ikke Mandens, men Hustruens, min Ed. Ro. 71. 
Det synes derfor urimeligt i langobardisk Ret at prøve at 
finde gagngjald allerede af den Grund, at den Gave, til Gen- 
gæld for hvilken gagngjald skulde være given, heller ikke var 
kendt hos Langobarderne. 

Antifactum er tydeligt nok en Gave eller rettere en Præ- 
station, ydet af Manden til Hustruen. Af den Slags Præsta- 
tioner kendte Langobarderne to, Meta og. Morgengaven. Ro.' 
Edikt, kender ikke flere end disse to, de senere langobardiske 
Love heller -ikke, og Li. 103 slaår endog udtrykkeligt fast, at 

ingen Mand maa give sin Hustru mere end, hvad han gav 
hende som Metphiutn og Morgengave. Men i Papienser Rets- 
bogen dukke nye Navne op; der bruges stundom Udtrykkene 
Quarta og Antifactum. Om Quarta er der ikke reist Tvivl 
og kan fornuftigvis heller ikke reises Tvivl allerede af den 
Grund, at langobardisk Ret udtrykkeligt har begrænset Morgen- 
gaven til Hustruen til ikke at maatte overstige en fjerde Del 
af Mandens Formue, Li. 7, min Ed. Ro. 70 f. Denne fjerde 
Del, Quarta, er tydeligt nok Morgengaven. Tilbage er altsaa 
Antifactum i Papienser Bogen og Meta eller Metphium i de 
langobardiske Love. Det ligger da slaaende nær at sige, at 
disse to Navne kun ere forskellige Udtryk for det samme 
Begreb. Det vil F. imidlertid ikke; Antifactum skal være et 
og Meta noget andet, idet det dog indrømmes, at Muligheden 
for, at Antifactum og Meta er et og det samme, ikke er 
udelukket. Man kan ganske sikkert gaa et Skridt videre og 
paastaa, at Muligheden for, at disse to Udtryk betegne for- 
skellige Begreber, er udelukket. I ethvert Fald er det givet, 
at efter Papienser Bogen betegner Antifactum det samme som 
Meta og under ingen Omstændigheder har noget at gøre med 
det norske gagngja/d. 

Det af F. først nævnte Sted af lib. Pap. er Exp. § 1 ad Ro. 
182 (ikke 282). Ro. 182 handler om, hvorledes en Enke har 
at forholde sig, særligt naar hun vil indgaa nyt Ægteskab. 
Af Formuegenstande, som herved komme i Betragtning, næv- 
nes da den Meta, som den første, nu afdøde Mand gav for 
sin nu efterlevende Enke, den nye Pris, som den nye Mand 
skal give for Enken og som synes at svare til Halvdelen af 
den første Meta, Morgengaven og Faderfio. Andre Præsta- 
tioner nævnes aldeles ikke i Ro. 182 og kunne heller ikke 
nævnes; Langobarderne kendte ikke flere, cfr. Z*fR. 13. J$. 
Exp. § 1 til Ro. 182 fremstiller Fremgangsmaaden ved Ord- 
ningen af Formueforholdene ved det nye Ægteskab og bruger 
da her de Udtryk : Antifacti et morgincaph cartule lecte spanse 
a sponso tradantur. 

Derefter giver Formynderen, Faderen, sin Datter, Enken, 
til Manden. Dette Antifactum vil F. paastaa, der er Mulig- 
hed for at forstaa som gagngjald. Det synes rigtignok 

uforstaaeligt. Hvor, maa man saa spørge, bliver Meta af? 
Det er netop den, som skal ordnes i Anledning af Tro- 
lovelsen, Ro. 178; det er netop den, Ro. 182 slaar fast, skal 
være lig med Halvdelen af Meta fra den første Mand; det 
er netop Meta, som, naar den første Mands Arvinger vægre 
sig, skal gaa over til Enkens egen Slægt, og det er netop 
derfor denne Meta, som Faderen nu faar Brev for, hvorfor 
han ogsaa umiddelbart derefter lover Manden sin Datter. 
Man har ligefrem ikke Ret til at statuere, at Antifactutn her 
betyder noget andet ; ellers svarer Exp. ikke til den Lovregel, 
som den nærmere skal forklare. 

Paa lignende Maade maa selvfølgelig de andre Steder af 
lib. Pap. forstaas, hvor ligeledes Antifactutn er nævnt. Naar 
saaledes ibl. a. Exp. § 1 ad Gri. 8 omtaler, at en Mand har 
givet sin anden Hustru Quartam et Antifactutn ligesom den 
første, er det virkelig uforstaaeligt, at nogen tør lægge anden 
Betydning deri end den, som de langobardiske Love over- 
hovedet hjemle, og det er Morgengaven og Meta. Andre 
Ydelser paa dette Felt kende de ikke. Men det er endnu 
mere uforstaaeligt, naar det dog maa erkendes, at Antifactutn 
i Exp. § 1 ad Ro. 182 som ovenfor formentlig vist kun kan 
forstaas paa denne Maade. Pap. Bogen synes at være ret 
vel gennemtænkt, og man bør forstaa Udtrykkene deri paa 
de forskellige Steder paa samme Maade, naar ikke tvingende 
Gi unde byde det modsatte. 

Hvad der ovenfor er anført om Papienser Bogen, gælder 
omend i mindre Grad om Diplomerne. Naar der er talt om 
Antifactutn og Morgengave eller om A. og Quarta, er det 
fuldstændigt vilkaarligt at lægge en anden Betydning deri end 
netop den, Lovene give Anvisning paa. F. paastaar, at der 
findes Diplomer, hvor Meta er nævnt ved Siden af A. som 
to forskellige Præstationer. Saalænge imidlertid ikke Kilde- 
stederne ere anførte, har man vel Ret til at holde paa Mulig- 
heden af en anden Forstaaelse af disse Steder. 

Den videre Udvikling af A. % Quarta eller hvad andet 
Navn de forskellige Præstationer fik i de senere Aarhundreder, 
er uden nogensomhelst Betydning. Med den gamle nordiske 

Ret havde denne Udvikling intet at skaffe, og vi bør derfor 
ikke paa nogen Maade fordybe os deri. 

Imidlertid kan man dog endnu efter Pap. Bogens Tid 
træffe paa Udtalelser, som bestemt vidne om, at Glossa- 
torerne vare vel kendte med de oprindelige langobardiske Reg- 
ler, cfr. GI. et Adnot. Cod. Epored. (L. 4. 649) : non posit 
otno dåre sua uxore aliquit super tnorgincap et sponsaricio. 

Van hjem mel. 

I min Ed. Ro. 146 gjorde jeg nogle Bemærkninger med 
Hensyn til Vanhjemmels Forholdet efter langobardisk Ret. 
Ved efter den Tid nøiere at gennemgaa de langobardiske 
Regler desangaaende, viser der sig et nyt, ikke uinteressant 
Tilknytningspunkt til nordisk og da specielt til gotisk og 
dansk Ret. 

Ved Exp. § 2 ad Otto 1. 7 oplyses det, at der hos 
Langobarderne bestod den Sædvane, at naar en Hest eller 
et andet Dyr paa en eller anden Maade var frakommet rette 
Eiermand og gaaet over i anden Mands Besiddelse, kunde 
der anvendes en lignende Fremgangsmaade som den, vi kende 
fra dansk og gotisk Ret. Naar Eiermanden vilde have sin 
Hest tilbage, kunde Besidderen skyde paa Hjemmel. 

De Genstande, hvorom her var Tale, ere i Otto 1. 7 
kun meget ufuldstændigt omhandlede; Otto 1. 7 nævner 
equum vel cetera animalia sive rem suam. Men i dansk og 
gotisk Ret have vi bedre Veiledning. Dansk Ret nævner 
syet Klæde, skæftet Økse, fæstet Sværd, gjort Boskab eller 
Husdyr, Matzen PrR. 2. 119; svensk Ret omtrent de samme 
Genstande: skaaret Klæde, skalpet Sværd, hugget Hus, ØGL. 
Vins. 7 pr. smh. 1, Træl og Ambut, Hors og Not, Hoffæ 
og Hornfæ, skapet Klæde og skæftet Vaaben, VGL. 1 J)B. 
19, 2 |>B. 54, 56, 57. Forarbeidede Brugsgenstande altsaa og 
Trælle. 

Fremgangsmaaden var den, at Eiermanden gik til Be- 
sidderen, og naar denne paastod, at Genstanden var købt, 
gik de begge til den, af hvem Genstanden var købt, den 
første Hjemmelsmand. Erkendte Hjemmelsmanden at have 
solgt Besidderen Genstanden, afleveredes denne til ham, og 
Købesummen gaves tilbage af første Hjemmelsmand til den 
forrige Besidder. Paastod nu atter den første Hjemmelsmand, 
at han havde købt Genstanden af en tredie Mand, gik Toget 
videre til denne Trediemand eller anden Hjemmelsmand. 
Erkendte anden Hjemmelsmand at have solgt første Hjem- 
melsmand Genstanden, afleveredes denne atter til ham og 
Købesummen gaves tilbage til første Hjemmelsmand. 

Saavidt ere dansk og langobardisk Ret i det væsentlige 
ens. Den i EL. 2. 99 til 103 og 117 — 18 beskrevne Frem- 
gangsmaade passer med Fremgangsmaaden efter Exp. 5 2 
ad Otto 1. 7. Men dansk Ret stanser Toget ved anden 
Hjemmelsmand ; det gør Exp. 5 2 ac * 0* to *• 7 ikke. I 
langobardisk Ret kan Toget ganske paa samme Maade som 
ved første og anden Hjemmelsmand gaa videre til den tredie. 
Saa stanser det der. Længere end til 3. auctor er Eier- 
manden efter denne langobardiske Sædvane ikke nødt til at 
følge med. Paa dette Punkt mødes langobardisk og gotisk 
Ret I gotisk Ret tales om 3. Salg, Amira NGOR. i. 560, 
Nordstr. 2. 695 f.. EL. 2. 100 taler derimod om thrithie 
man, og efter hele Fremstillingen lader EL. ingen Tvivl til- 
bage om, at Trediemand der er den samme som anden 
Hjemmelsmand. JL. 1 1 1 har ligeledes Trediemand, og her 
bør Udtrykket sikkert forstaas paa samme Maade som i EL. 
2. 100. 

Langobardisk Ret begrænser Toget efter de forskellige 
Hjemmelsmænd ogsaa paa en anden Maade. Eiermanden 
er ikke pligtig at følge Besidderen eller de senere Hjemmels- 
mænd længer end indenfor tertiutn comitatutn, Otto 1. 7. 
EL. 2. 100 bruger Udtrykket innæn landz, indenfor den 
sællandse Landsdel, Lund Ordb. 84; galdt Forholdet for 
Mænd, der vare udenlands, statueredes særlige Regler, EL. 
2. 102. Det samme er Tilfældet efter Gota Lovene, VGL. 2 
|>B. 39, ØGL. Vins. 7. 

Der er altsaa en Forskel imellem langobardisk og gotisk 
Ret paa den ene Side og dansk Ret paa den anden med 
Hensyn- til Antallet af de Hjemmelsmænd, hvortil Eierman- 
den er pligtig at følge. Lade vi nu foreløbigt langobardisk 
Ret ligge og holde os til gotisk og dansk Ret alene, ville vi 
imidlertid se en anden Forskel imellem disse. Ved Rets- 
handler, Køb og Salg, Bytte etc. vedrørende de fornævnte 
Brugsgenstande (syet Klæde etc.) kræver dansk Ret vin oc 
vitne, Matzen PrR. 2. 119 f. Ved Vidne her kan næppe 
forstaas mer end et Vidne; i Stadsretterne senere ændres 
Bestemmelsen ogsaa saaledes, at der i Stedet for vin oc vitne 
sættes to Vidner, Matzen PrR. 2. 120. JL. 11 1 bemærker 
allerede, at win thet ær witnæ, thær with war. Gotisk Ret 
kræver vin og Vidner, Amira NGOR. 1. 285, 347 smh. 
ØGL. Vins. 6 § 1, 7 § i; der synes altsaa 3 Mand at have 
været nødvendige. 

Der er altsaa en Forskel imellem Antallet af de Mænd, 
som efter gotisk og dansk Ret kræves ved Indgaaelse af 
Retshandler af denne Art, og Antallet af disse Mænd falder 
sammen med Antallet af de Hjemmelsmænd, til hvilke Eier- 
manden af Genstanden var pligtig at følge. Vende vi os 
derefter til langobardisk Ret, har Brunner RG. 2. 503 51 smh. 
1. too 20 og 374 25 gjort den træffende Bemærkning, at Be- 
grænsningen af Antallet af Hjemmelsmænd til 3 var stem- 
mende med gammel langobardisk Ret og at dette finder en 
Støtte i Reglerne i Ro. 224. I denne Bemærkning har Brun- 
ner fuldkommen Ret. Ved Frigivelse af en Træl slaar Ro. 
224 udtrykkeligt fast, at mindst tre Mand foruden den, som 
frigiver, skulle være medvirkende. I Frigivelsen tør man tro, 
at der ogsaa laa et Slags Hjemmelsansvar for den, som fri- 
giver, et vist Ansvar for, at Trællen saa ogsaa virkelig kunde 
blive fri. Men krævedes dertil efter langobardisk Ret mindst 
tre Mands Nærvær, kan man da ogsaa roligt gaa ud fr^, at 
mindst det samme Antal krævedes efter langobardisk Ret, 
hvis Trællen ved Køb eller Bytte skulde overdrages til en 
anden Mand. 

Allerede ved det foranførte faar man derfor en grundet 
Formodning om, at langobardisk Ret ligesom Gota Lovene 

krævede tre Mands Nærvær ved Overdragelse af Træl eller, 
hvad dermed kan stilles i Klasse, af forarbeidede Brugsgen- 
genstande. Denne Formodning vinder i Styrke, naar vi 
se nærmere paa, hvad disse Mænd kaldtes, som saaledes 
efter Ro. 224 skulde medvirke ved en Træls Frigivelse, cfr. 
min Ed. Ro. § 9. Mindst den ene af dem kaldtes gisil. 
Det er muligt, at to hed gisil; GL ad lib. Pap. ad Ro. 224 
taler ialfald et Sted om giselles. I Ordet gisil ligger en vis 
Indestaaelse og i ethvert Fald en Vidnepligt, min Ed. Ro. 31. 

Men endnu klarere fremgaar Forbindelsen med nordisk 
Ret af det andet Udtryk for en af dem, som medvirkede 
ved Frigivelsen af en langobardisk Træl, af Udtrykket gaida. 
Dette Udtryk staar utvivlsomt i Forbindelse med det lango- 
bardiske Mededsmands Institut, Ro. 359 f. Duodecim aidos 
id est sacratnentales, siger Ro. 359. Gaida kunde derfor blive 
Mededsmand ; men i Tilføiningen ga ligger ogsaa, at han 
var noget mer end en almindelig Mededsmand. Her er det 
imidlertid af Interesse at se, at netop dansk Ret er veiledende 
i saa Henseende. Ti EL. 2. 117 udtaler udtrykkeligt, at 
den, som var Partens vin, skal være hans næste Mand blandt 
de tolv, som skulle sværge, at han har købt det o: Krea- 
turet. Forklaringen paa gaida faa vi saaledes netop igennem 
EL. 2. 117. Gaida var ikke en almindelig Mededsmand; 
men han var mer end det. Han var vin, og han stod hos, 
naar hans Part skulde sværge, som dennes nærmeste Mand. 
ØGL. Vins. 6 § 1 har en Antydning, men ogsaa kun en 
Antydning om det samme. Efterat den har sagt, at vin 
kunde sværge og at de to Vidner kunde sværge, fortsætter 
den med, at de tolv Edsmænd derefter kunde sværge paa, 
at det, der forud var svoret, var baade sandt og Lov. Men 
derefter siger ØGL., at vin maa forvare sig for, at han ikke 
sværger mer end engang. Meningen er sikkert den, at havde 
han svoret som vin, maatte han ikke deltage i Tyltereden. 
Naar VGL. 2 f)B. 39 taler om Tyltered og to Mænds Vidnes- 
byrd, er det ikke usandsynligt, at den Ed, vin sværger, er 
skjult i Tyltereden. 

Ved Siden af den Sædvane, som Exp. § 2 ad Otto 1. 7 
oplyser, at der bestod iblandt Langobarderne, og hvorefter 

Eiermanden af Genstanden ikke var pligtig at følge længere 
med end til 3. Hjemmelsmand, oplyser Éxp. 5 1 sammesteds, 
at der ogsaa bestod en anden Sædvane i samme Materie. 
Efter denne sidste var Eiermanden pligtig at følge med om- 
kring, hvor mange Hjemmelsmænd der end bleve opgivne. 
Denne sidste Sædvane stemmer med saksisk Ret. Langobar- 
derne havde altsaa en Sædvane, der stemmede med saksisk 
Ret, og en anden, der stemmede med nordisk Ret. Dette 
bekræfter saa fuldkomment, hvad jeg har yttret i min Ed. 
Ro. § 40. Den ene Sædvane, hvad Brunner med sædvanligt 
Klarsyn kalder den gamle langobardiske, tog de med fra deres 
gamle Hjemstavn, og den anden fik de ved Paavirkning fra 
Sakserne senere. 

Iblandt de svenske Love er det ubetinget Gota Lovene, 
som paa dette Punkt staa dansk og langobardisk Ret nærmest. 
UL. stanser Toget véd sjette Mand, SML. ved femte Mand. 
Men i det hele ere Reglerne baade der og i de andre Svea 
Love ikke saa lidt mere afvigende fra de her sammenlignede 
Retsregler end Gota Lovenes, Nordstr. 2. 695 f., Amira NGOR. 

1. 560. Norsk Ret staar ligesaa fjernt. Hvad Tingene an- 
gaar, udhæver norsk Ret ganske vist særligt omtrent de samme 
Ting, som baade dansk Ret og Gota Lovene ogsaa særligt 
udhæve, skaaret Klæde, skæftet Økse osv. Norsk Ret kræver 
ved Overdragelsen af disse Ting en Borgen, keimildartak, 
omtrent svarende til den gøtisk-danske vin. Men iøvrigt er 
det uden Interesse at forfølge Reglerne videre, da de ikke 
frembyde de Paralleller som de fornævnte Lovsamlinger. Om 
noget Tog rundt til de forskellige Hjemmelsmænd synes der 
saaledes slet ikke at være Tale, Brandt i . 20 1 , Amira NGOR. 

2. 352 smh. Steenstr. Norm. 4. 365 f. 

Femte Afsnit. Besultater. 



S 26. 

Fællig og Arv ere meget gamle Retsinstituter i dansk og 

langobardisk Ret. 

1 orhaabentlig er det lykkedes ved de foranstaaende Ud- 
viklinger at paåvise, at der ogsaa i Fællig- og Arveforholdene 
bestaar én meget stærk Lighed imellem langobardisk og gam- 
mel dansk Ret. 

Begge disse Retssystemer vise hver for sig og endnu 
mere ved deres Sammenstilling, at det er rigtigt, hvad mange 
allerede have yttret tidligere, at Fællig og Arv hver har sit 
forskellige Grundlag. I begge disse Systemer ses det klart, 
at Fælliget hviler paa Husfamilien, Arv paa Slægtskabet, cfr. 
ibl. a. Amira Erbf. 211 f, F. U. §552 f. 

Men er dette nu rigtigt, ligger det nær at benytte disse 
to Systemer til udaf dem at søge et Bidrag til Forstaaelsen af 
et Spørgsmaal, som er reist og som formentlig bør finde sin 
Afgørelse. 

Som allerede i § 3 foran bemærket er den almindelige 
Anskuelse den, at al Arveret oprindeligt udspringer af et ur- 
gammelt Ætfællig. Man holder for, at den egentlige Arveret 
har en forholdsvis sen Oprindelse; hos Friserne skulde den 
saaledes først være opstaaet i Tiden imellem det 9. og det 
12. Aarhundrede, Amira Erbf. 167. I stik Modstrid hertil hæv- 
der F. U. § 186, 553, at Arveretten indenfor den større 
Familiekres er det oprindelige ; de særegne Regler indenfor 
den snævrere Husfamilie, indenfor Fælligkresen repræsentere 
først et senere Udviklingstrin. 

Saavidt skønnes, passer intet af disse to Standpunkter 
til det, man kan se fra dansk og langobardisk Ret. Tvert- 
imod pege disse to Systemer bestemt hen paa, at Fælligreg- 
lerne have udviklet sig for sig og Arvereglerne for sig. Saa 
langt man kan følge Reglerne i disse Systemer tilbage, finder 
man baade en Fælligordning og en Arveordning. Og hvad 
mere er, man finder to forskellige Ordninger med væsendigt 
forskellige Regler. Det er ligefrem umuligt at forestille sig, 
at den ene af disse Ordninger kan have udviklet sig af den 
anden. 

Allerede det, at Fælligreglerne ere byggede paa Forud- 
sætningen om et fælles Samvær, give disse Regler et Præg, 
som de almindelige Arveregler aldeles savne. Reglen om 
Udskiftning af en Søn, et Barns Død inde i Fælliget, den 
forskellige Fordeling af Fælligets Midler o. m. m. er tilstrække- 
ligt til at vise dette. Saalangt man kan følge Udviklingen 
tilbage i dansk og langobardisk Ret, har Fælliget i alt væsent- 
ligt kun omfattet Forældre, Børn, Børnebørn og Søskende. 
For den videre Ascendens og Sidelinierne galdt andre Regler, 
anden Ordning. 

Langobardisk Ret afgiver ligefrem et positivt Bevis for, 
at hos denne Stamme var en egentlig Arveret slaaet fast 
længe før d. 9. Aarhundrede. Rotaris Edikt er fra d. 7. 
Aarhundrede, og der er ingen Grund til at formode, at de i 
Ro. hjemlede egentlige Arveregler have gennemgaaet nogen 
Udvikling i en nærmere Aarrække forud for Rotaris Edikt. 
Snarere maa man formode, naar man ser hen til de samme 
Regler i dansk Ret, at disse ensartet byggede Regler have 
bestaaet inden Adskillelsen af de to Stammer. Ganske vist 
kan herimod indvendes, at Privateiendom muligt ikke ret var 
kendt inden Adskillelsen. Afgørende er dette Moment dog 
ikke. Her er Tale om Eiendomsret indenfor Familiekresen, 
ikke udenfor denne. Indenfor Familiekresen kan der meget 
godt langt tidligere end ellers have bestaaet en Anerkendelse 
af en Ret til for Familiens Medlemmer at overtage en Slægt- 
nings Ting efter hans Død. Den ensartede Bygning af Lav- 
hævdsreglerne i dansk og langobardisk Ret, cfr. min Ed. Ro. 

S 3 8, tyder ogsaa paa, at der meget tidligt hos disse Stam- 
mer har været anerkendt en egentlig Eiendomsret. 

Oldtidens Retsregler vidne i det hele om, at Ætten paa 
den Tid havde en stor Betydning i Retslivet. En Del af de 
Formaal, som Ætten paa den Tid fyldestgjorde, overtoges 
senere af Statsmagten, Amira Gr. § 54. Det er da urimeligt 
at tænke sig andet end, at det ogsaa blev Ættens Medlem- 
mer, som kom til at overtage Efterladenskaberne, selv om 
der ikke fandtes nogen indenfor den snævrere Familiekres, 
som kunde overtage disse Ting. 

Endnu mere bestemt strider al Erfaring fra dansk og 
langobardisk Ret imod den Fickerske Opfattelse. Der er 
intetsomhelst i disse Systemer, der taler for, at »Husfamilien« 
først har udviklet sig senere end Ætten i Almindelighed. 
Endnu den Dag i Dag træffer man Fælligforhold hos Indo- 
Arierne. Det indo-ariske Fællig omfattede en vid Kres af 
Familiemedlemmer, videre end den, vi kende fra dansk og 
langobardisk Ret. Men ved Siden deraf finder man ogsaa 
en Arveret for den videre Kres, Jolly 77, 84 f. I dansk og 
langobardisk Ret har Fælliget holdt sig meget konstant til 
den nærmeste Kres. Ikke fuldt saa konstant have Reglerne 
holdt sig. Udviklingen gik snarest i den Retning at omforme 
Fælligreglerne til Arveregler, ikke omvendt. Hele den foran- 
staaende Fremstilling indeholder Beviser nok herfor. Fællig- 
forholdet overhovedet med sin ubetingede Herskermagt for Høv- 
dingen og sin ubetingede Lydighedspligt for de øvrige Fællig- 
medlemmer bærer i sig Oldtidens Præg langt mere end det 
almindelige Familieforhold. Hos Indo-Arierne galdt det om 
at samle om Høvdingen et saa stort Antal arbejdsdygtige 
Mænd som muligt, Jolly 7 1 ; hos Langobarderne og de danske 
var Opgaven vel snarere den at samle saa mange vaaben- 
dygtige Mænd som muligt. Tildels derfor er det vel ogsaa, 
at østgermansk Ret i saa vid Udstrækning anerkender Beret- 
tigelsen for Konkubinens Søn. 

Overhovedet ses det ikke, hvorledes F. har tænkt sig 
Udviklingen i dansk og langobardisk Ret, naar man ikke 
holder fast ved Fælliget som det naturlige Udgangspunkt 
for den nærmeste Slægts Vedkommende. Selvfølgelig holdt 

Faderen fast ved sine Sønner, legitime som naturlige; de 
vare paene ut servi, cfr. ovfr. § 5—6. Men i de videre For- 
greninger var det umuligt at opretholde det sædvanlige 
patriarkalske Forhold. Derfor skiltes de ordentligvis ad, i 
al Fald i 2. Slægtled, og hver vaabenfør Mand dannede da 
sin egen Husstand. Men derfor var Ætforbindelsen ikke 
brudt; den viste sine Virkninger under de forskelligste For- 
hold. 

F. har Fortjenesten af at have stillet sig i Opposition 
til den herskende Anskuelse om, at al Arveret har udviklet 
sig af et Ætfællig. Men i sin Iver for at modarbejde denne 
Anskuelse har F. skudt over Maalet og opstillet en Paradoks 
om, at det egentlig er Arverets-Reglerne i de videre Krese, 
som ere de afgørende ved Forstaaelsen af det oprindelige 
Slægtskab imellem Stammerne. I dansk og langobardisk Ret 
finder denne sidste Paastand i al Fald ikke den ringeste 
Støtte. 

Langobarderne vare Nordboer. 

Det vigtigste Resultat, vi faa ud af foranstaaende Frem- 
stilling i det hele, er og bliver den utvivlsomme Ensartethed 
i Bygningen af Arvesystemet i langobardisk og dansk Ret. 
Særligt gælder dette det hele Fælligforhold. Noget tilsvarende 
til de langobardiske og danske Arveregler i den videre Arve- 
kres kan til en vis Grad genfindes i mange andre Retssyste- 
mer. Grunden til dette sidste ligger selvfølgelig i, at man 
overalt, mer eller mindre var inde paa den mere moderne 
Arveret. Men Fælliget, dette ejendommelige Oldtidsbegreb, 
har holdt sig mærkværdigt frisk og uforfalsket i dansk og 
langobardisk Ret. Man maa gaa til indo-arisk Ret forat 
finde det samme Fænomen; ti GotlL.' og Gota Lovenes Reg- 
ler i saa Henseende ere som allerede tidligere bemærket for 
springende til, at man deraf kan danne sig noget fyldigt Bil- 
lede i saa Henseende. . . 

Naar jeg nu fremdrager dette eiendommelige dansk-lango- 
bardiske Fælligforhold, er jeg selvfølgelig forberedt paa atter 
her at blive mødt med den sædvanlige Indvending, at dette 
Fælligforhold ikke er andet end, hvad der lader sig genfinde 
overalt i de gamle germanske Retssystemer. Det er fælles 
germansk Ret; det er den sædvanlige Bemærkning. Ligeover 
herfor er der vel intet andet at 'svare end at fremhæve, hvad 
der af en af de dygtigste tyske Retshistorikere er anført 
som det bedste Bevis for den gamle »Hauserbrecht« i de andre 
Folkeretter. R. Schrøder, RG. 318, fremhæver L. Fris. 19. 2: 
Si quis fratretn suutn occiderit, solvat eum proximo keredi: 
sive filium aut filiam habuerit, aut si neuter horum fuerit, 
solvat patri suo vel matri suae, vel fratri, vel etiam sorori 
suae. Quod si nec una de his personis fuerit, solvat eum ad 
partern regis. 

Det er altsaa det bedste Bevis, som kan findes i de 
andre Folkeretter for det gamle Ætfællig. Man kan vel Ikke 
sige mere end, at Muligheden for, at dette er en Levning af 
et gammelt Fælligforhold er tilstede. Art. handler om Wer- 
geld^ ikke om Arv eller Fælligforhold. Denne Werge Id til- 
lægges den nærmeste Arving, og her nævnes meget rigtigt 
de seks Personer, som efterhaanden i Arveforholdene næsten 
overalt bleve anerkendte som nogle af de nærmeste. Men i 
gammel langobardisk Ret var det utvivlsomt kun de tre af 
dem, Fader, Søn og Broder, der oprindeligt havde Betydning. 
Datter og Søster spillede en sekundær Rolle, og Moder var 
knapt naaet til Anerkendelse paa Papienserbogens Tid. Om 
disse Personer efter L. Fris. levede i Fællig eller særskilt, 
derom vides intet. Ligesaalidt siges, om Arveberettigelsen i 
Almindelighed kun strakte sig til disse 6 Slægtled. Ti fordi 
Kongen tog Wergeld, naar der ingen af de 6 var levende, 
deraf flyder ikke med Nødvendighed eller endog med Rime- 
lighed, at Kongen ogsaa tog den egentlige Arv, Efterladen- 
skaberne efter den afdøde, naar ingen af de 6 Arter af Slægt- 
ninge var levende. Det bør da heller ikke lades uomtalt, at 
netop Drab af en Broder, som er det Tilfælde, L. Fris. 19. 2 
omhandler, er særegne Regler underkastet i langobardisk Ret, 
Li. 17 smh. Ro. 163. Det er derfor ogsaa af den Grund 

misligt at konstruere almindeligere Regler paa L. Fris. 19. 2 
som Grundlag. 

Men selv afset herfra, selv om man ogsaa kunde eller 
maatte indrømme, at der af og til, i Ny og Næ, i de andre 
gamle Folkeretter eller andet Steds kunde findes svage Spor 
af et gammelt Ætfællig udenfor langobardisk, dansk eller indo- 
arisk Ret, er Sagen ikke dermed klaret. 

Ti det maa dog vel enhver indrømme, at vel er Fællig 
kun et lille Ord; men bag det skjuler sig en hel Række af 
Retsforhold, som netop i disse nys nævnte Retssystemer finde 
deres Afgørelse paa en vis bestemt Maade. Med Fælliget 
hører sammen Familiefaderens næsten ubegrænsede Magt, de 
øvrige Fælligmedlemmers næsten ubetingede Lydighedspligt, 
den rene agnatiske Successionsret, de naturlige Sønners for- 
holdsvis gode Retsstilling, Kvindens Tilsidesættelse, Reglerne 
om Fledførelse, launigild o. m. a. Med alt dette hører ogsaa 
paa* det nøieste sammen Ordningen af Formueforholdene i 
Anledning af Ægteskab, saaledes som disse allerede ere 
fremstillede i min Ed. Ro. § 20 — 22. Alt dette og meget 
andet, der er gengivet i min tidligere Afhandling om disse 
Forhold, maatte dog have sin Forklaring. Lad være, at der 
i de andre gamle Folkeretter i flere af de ovenfor nævnte 
Retsforhold kan findes en lidt større eller lidt mindre Tilnær- 
melse til Reglerne i dansk og langobardisk Ret; et maa dog 
i ethvert Fald være utvivlsomt, og det er, at 

det gamle Fællig og mange med det beslæg- 
tede Retsforhold staa lyslevende for os i det 
langobardiske og det danske Retssystem, ime- 
dens der allerhøist kan findes svage Rester i 
alle de andre gamle Folkeretter. 
Alt dette burde dog finde sin fyldestgørende Forklaring. 
Der maa dog være en Grund til, at man netop i disse to 
Systemer finder Forholdet saaledes og derimod saagodtsom 
savner det ellers i Oldtidens Retssystemer. De to Folk 
boede dog langt fra hinanden; de havde ingen Berørings- 
punkter, og der forlyder intet om, at Mænd fra Danmark 
søgte til Lombardiet eller omvendt. Derimod kom Lango- 
barderne i Berøring med mange andre Stammer. Først levede 

de en Tidlang ved Siden af Sakserne. Da Langobarderne 
drog ind i Italien, fulgte med dem Skarer af Gepider, Bul- 
garer, Sarmater, Pannonier, Suaver, Norikere og andre, P. 
Diac. 2. 26. Men det har ingen Indflydelse havt paa Lan- 
gobardernes Retssystem. Store Skarer af Saksere fulgte 
ogsaa med; Antallet angives endog til 30,000, Schmidt å. 
Gesch. d. Lang. 68. Heller ikke disse havde nogen Indfly- 
delse paa det langobardiske Retssystem. Langobarderne holdt 
fast ved deres gamle Ret, og da Sakserne ikke vilde leve 
under langobardisk Ret, maatte de fortrække. 

Det er aabenbart, at her er en Henvisning til fælles 
germansk Ret ikke fyldestgørende. At man finder Fælliget 
og saa mange andre Retsforhold fyldigt udviklet netop i de 
to Systemer og saagodtsom ikke, for ikke at sige slet ikke 
i de andre, det maa der dog være en Grund for. Lango- 
bardernes Retssystem maa vel ogsaa have været væsentligt 
afvigende fra Saksernes, siden disse sidste ikke kunde holde 
ud at leve under langobardisk Ret. Den ene fornuftige og 
ene fyldestgørende Forklaring er den, at Langobarderne 
vare Nordboer og ikke en tysk Folkestamme. Deres 
Ret holdt de fast ved; men Sproget ændredes efterhaandén. 
Saadanne dybt indgribende Institutioner som Fællig med alt, 
hvad dertil hører, Ægteskab og Ordning af Formueforholdene 
i Anledning af samme, de lade sig ikke bøje hverken ved 
Flytning eller Kampe. Langobarderne holdt fast ved deres 
gamle Ret, og da vi genfinde den samme Ret ogsaa hos 
vore Forfædre, faa vi herved en ny Bekræftelse paa Rigtig- 
heden af de gamle Sagn om Langobardernes Udvandring 
fra Norden. 

S 28. 
Efterskrift. 

Med Edictus Rotari og nærværende Bog maa mine Under- 
søgelser vedrørende Slægtskabet imellem langobardisk og nor- 
disk Ret i det væsentlige anses afsluttede. Afset fra det i 
disse to Bøger fremhævede, tror jeg ikke, der lader sig finde 
ret meget til Belysning i retshistorisk Henseende af det inter- 
essante langobardiske Spørgsmaal. En lille Efterslæt maaske ; 
men det bliver ogsaa nok det hele. 

Enhver Læser maa da selv danne sig et Indtryk udaf 
de Kendsgerninger, der foreligge, og som aldeles ikke ere 
fremstillede partisk. Et er umiskendeligt: det nære, det paa 
sine Steder endog paafaldende nære Slægtskab. Selv mig 
har det stundom overrasket. Naar jeg som saa ofte fandt 
et nyt Lighedpunkt imellem dansk og langobardisk Ret, har 
jeg mange Gange spurgt mig selv, om det dog ikke var 
muligt at finde en anden Forklaring paa dette Faktum end 
netop den, at Folkene ogsaa maatte være nærbeslægtede, for 
ikke at sige, at de maatte høre til samme Stamme. Men 
jeg vendte stadigt tilbage til, at det kunde ikke være ander- 
ledes; det maatte være saa. Jeg frygtede egentlig selv fra 
Begyndelsen af for Konsekvenserne ; ti disse bleve helt ander- 
ledes, end jeg tidligere havde forestillet mig Forholdet. Navn- 
lig maatte jeg nødvendigt komme til det Resultat, at der 
allerede fra vor Tidsregnings Begyndelse maatte have bestaaet 
en ret udviklet Retstilstand iblandt de Stammer, hvormed jeg 
fortrinsvis havde beskæftiget mig. Ti naar vi finde paa mang- 
foldige Punkter akkurat den samme Ordning hos Langobar- 
derne og hos vore nordiske Forfædre, var det dog aldeles 
umuligt at forestille sig dette anderledes end, at dette maatte 
føres tilbage til et urgammelt Slægtskab. Man kunde maaske 
strides om Sagnenes Sandhed, om Langobardernes Udspring 
eller Oprindelse; men Lighederne i Retssystemet ere og blive 
umiskendelige. Sligt kunde passere i et enkelt eller nogle 
enkelte Tilfælde udenat have Krav paa Opmærksomhed. Men 
jo større Rækken bliver og jo inderligere det hele kan knyt- 

tes sammen, desto større Opmærksomhed maa det vække, at 
saaledes er Forholdet og ikke anderledes, 

Paa dette Punkt er det mig nu en Tilfredsstillelse at 
kunne notere, at her synes ingen Modstand fra nogen Side at 
reise sig. Dareste og den ubekendte Referent i Zf R. ere ikke de 
eneste, der samstemme med mig i, at man igennem de mang- 
foldige Lighedspunkter faar et Indblik i Oldtidens Retsforfat- 
ning, som nok kan have sin Betydning. Ficker i Long. og 
M. Pappenheim i Z 2 fR. maa anerkende, at der ere mange 
Lighedspunkter imellem langobardisk og dansk Ret, og at 
Rækken er bleven betydeligt udvidet ved det i min Ed. Ro. 
oplyste. Selv Brunner, RG. i. 374 anerkender Ligheden imel- 
lem langobardisk og nordisk Ret og fører den tilbage til et 
urgammelt Slægtskab. 

Forhaabentlig vil nærværende Skrift kunne bidrage sit 
til yderligere at støtte den Paastand, at vore nordiske 
Forfædre virkelig ved vor Tidsregnings Begyn- 
delse have kendt og anvendt et Retssystem, som 
dog efter den Tids Forhold maa siges at være ret 
kompliceret. Navnlig i Familieforhold har det været be- 
tydeligt udviklet; Reglerne om Ægteskab, Fællig og Arv med 
alle deres Forgreninger konstatere dette meget bestemt. Troen 
paa en kaotisk Tilstand, som kun bundede i Spydstagen, bør 
derfor forsvinde. 

Den retshistoriske Del af denne Sag tror jeg derfor som 
ovenfor udtalt nu i det væsentlige er udtømt. Men Sagen 
kan ogsaa ses fra andre Sider, og disse ere ikke tilstrække- 
ligt belyste endnu. Tidligere har jeg overveiet det Spørgs- 
maal, om det var muligt at belyse Sagen arkæologisk. Tænke- 
ligt kunde det jo være, at man igennem Fundene kunde op- 
lyse noget om Langobardernes Herkomst. Ansete Arkæologer 
have imidlertid forsikkret mig om, at sligt var forsøgt saa tidt, 
men var altid mislykkedes. 

Derimod er det endnu min Tro, at der maa kunne findes 
noget mer ad ren historisk Vei, end der allerede nu er oplyst. 
Det er umuligt, at Sagnene fra Langobarderne selv, fra Dan- 
mark og fra Gotland er det eneste, som kan findes til Op- 
lysning i saa Henseende. Men her maatte rigtignok andre 

træde til med Undersøgelser i forskellig Retning. Navnlig 
kunde der vel være Anledning til at pege paa to Veie, ad 
hvilke Undersøgelsen kunde føres videre, cfr. min Ed. Ro. § 
2 — 4. Den ene er den rent historiske. I saa Henseende 
foreligge der allerede forskellige Forarbeider, navnlig fra tyske 
Forskere. Men saagodtsom alle disse slutte med den For- 
sikkring, at til Trods for alt, hvad der foreligger om Lango- 
bardernes Udspring fra Norden, ere de dog en tysk Stamme. 
Mange Gange, naar man læser disse Arbeider igennem, faar 
man Indtrykket af, at Konklusionen ikke rigtigt svarer til 
Præmisserne. De foreliggende historiske Data — og samles 
de, ere de ikke saa faa — bortfortolkes paa forskellig Maade, 
stundom endogsaa paa en, som det synes for en Lægmand, 
ret mærkelig Maade. At Undersøgelsen ad denne Vei maatte 
føres videre af en egentlig Historiker, turde være nødvendigt. 
Men det sproglige Spørgsmaal har ogsaa sin Betydning. 
Der kan ikke være Tvivl om, at der til Trods for, at Lango- 
barderne lidt efter lidt gik over til at bruge en Art vestgermansk 
Sprog, dog endnu kunne findes i deres Sprogrester Ord, som 
pege paa nordisk Oprindelse. Bruckner, die Spr. 26, har allerede 
henpeget derpaa, og i min Ed. Ro. §§ 8, 9, 20, 32, 35 mfl. 
ere givne nogle enkelte Bidrag i saa Henseende. Men det 
vigtigste Spørgsmaal, som maatte klares i sproglig Henseende, 
er det, der er behandlet i min Ed. Ro. § 4 smh. Ficker i 
Mitth. Ergb. 2. 473, U. § 171 f. Det er Spørgsmaalet : Ret 
eller Sprog. Det maa afgøres, om det er forsvarligt at give 
et Folks Sprog Overvægten over dets Retssystem ved Bedøm- 
melsen af Folkets Nationalitet. Ogsaa paa dette Punkt maatte 
andre træde til med mere indgaaende Kendskab til disse 
Forhold end det, nærværende Skrifts Forfatter tør smigre sig 
med at have. 

